REPORT: Rayyithunge Kunfuneege Maalimee Azim Ge Kaamiyaabu2Aharu - Vaguthu\nއެމްޓީސީސީގެ ސީއީއޯ އާޒިމް\n980 ވަނަ އަހަރުގެ ޑިސެމްބަރު މަހުގެ 18 ވަނަ ދުވަހު ވުޖޫދަށް އައި ރާއްޖޭގެ އެންމެ ފުރަތަމަ ޕަބްލިކް ލިސްޓެޑް ކުންފުނި އެމްޓީސީސީ އަކީ މިއަދާއި ހަމައަށް އައިރު ތަފާތު އެކި ހަރުފަތްތައް ގިރާކޮށް، ފުޅާ ދާއިރާއެއްގައި ރާއްޖޭގެ ތަރައްޤީގެ އެކި މަޝްރޫޢުތައް ހުއްޓުމެއްނެތި ކުރިއަށް ގެންދަމުން އަންނަ ކުންފުންޏެކެވެ.\nކުންފުނީގެ ދިގު ތާރީހަށް ބަލާލާއިރު، މިއަދު މި ކުންފުނި ދަތުރުކޮށްފައިވާހިސާބަށް ގެނެސްދިނުމުގައި އިސްދައުރެއް އަދާކޮށްދިން އެކި ބޭފުޅުން އެބަތިއްބެވެ. ނިމިގެންދިޔަ 2021 ވަނަ އަހަރު ކުންފުންޏަށް 41 އަހަރު ފުރުމުގެ މުނާޞަބަތު ކުލަގަދަ ގޮތެއްގައި ފާހަގަކުރެވިގެން ގޮސްފައިވާއިރު، 3000 އަށް ވުރެ ގިނަ މުވައްޒަފުން ގޮވައިގެން ރޭވުންތެރިކަމާއި، ވިސްނުންތެރިކަމާއެކު ކުންފުނި ހިންގުމުގެ މޭސްތިރިއަކަށް މިއަދު ހުންނެވީ ސީއީއޯ އާދަމް އާޒިމެވެ. މިއަދަކީ ކުންފުނީގެ ސީއީއޯގެ މަޤާމުގައި އާޒިމް ހުންނަވާތާ2އަހަރު ފުރޭ ފަޙުރުވެރި ދުވަހެވެ.2020 ވަނަ އަހަރުގެ ޖަނަވަރީ މަހުގެ 21 ވަނަ ދުވަހު ކުންފުނީގެ ސީއީއޯގެ މަޤާމަށް އައްޔަން ކުރެވުނު ހިސާބުން ފެށިގެން، އެމްޓިސީސީ އަކީ ރާއްޖޭގެ އެފަދަ ދެވަނައެއް ނެތް ނަމޫނާ ކުންފުންޏަކަށް ހެދުމަށް އަޒުމް ކަނޑައަޅައި،ހިކްމަތްތެރިކަމާއެކު ކޮށްދެއްވި މިންނަތް މަސައްކަތުން މިއަދު ކުންފުނި ވަނީ އެހެން ހަރުފަތަކަށް ގޮސް ރައްޔިތުންގެ ލޯތްބާއި އިތުބާރު ހޯދާފައެވެ. ކުންފުނީގެ 41 ވަނަ އަހަރީ ދުވަހުގައި ރައީސުލްޖުމްހޫރިއްޔާ އިބްރާޙިމް މުޙައްމަދު ޞޯލިޙް ދެއްވި ހިޠޯބުން މިކަން އިތުރަށް ޔަޤީންވެ ކަށަވަރުވެގެން ދިޔައެވެ.\nއެމްޓީސީސީގެ ސީއީއޯ އާޒިމް ރައީސް ސޯލިހާއެކު\n”މިއީ މިއަދު އެމްޓީސީސީއާއި މެދު އަޅުގަނޑުމެންގެ ހިތްތަކުގައި އޮތް ޔަޤީންކަން. ރައްޔިތުންގެ ހިތްތަކުން އެމްޓީސީސީއިން މިއަދު ވަނީ އިތުބާރާއިއެކު ޖާގަ ހޯދާފައި “ - ރައީސުލްޖުމްހޫރިއްޔާ އިބްރާޙިމް މުޙައްމަދު ޞޯލިޙް\nޤަބޫލް ކުރަންޖެހޭ ހަޤީޤަތަކީ ވޭތުވެދިޔަ ދެއަހަރަކީވެސް ރާއްޖެގެ އިޤްތިޞާދަށް ބޮޑެތި ގޮންޖެހުންތަކެއް ކުރިމަތިވެގެންދިޔަ ދެއަހަރު ކަމެވެ. ކޮވިޑްގެ އާލަމީ ވަބާގެ ސަބަބުން މުޅި ދުނިޔޭގެ އިޤްތިސާދުގެ ދުވެލި މަޑުވެ އޭގެ އަސަރު ރާއްޖެއަށްވެސް ކޮށްފައިވާކަމެވެ. އެހެންނަމަވެސް ރައްޔިތުންނަށް އެމްޓީސީސީން ފޯރުކޮށްދެމުން އައި ޚިދުމަތްތަކަށް ލޮޅުން އެރިޔަނުދީ، ޢުމްރާނީ ތަރައްޤީގެ އެކި މަޝްރޫޢުތައް ހުއްޓުމެއްނެތި ވަނީ ކުރިއަށް ގެންގޮސްފައެވެ. އުނދަގޫ އަދި ދަތި ދަނޑިވަޅެއްގައިކުންފުންޏާއި ހަވާލުވާން ޖެހުންނަމަވެސް، އެކަމާއި ސީއީއޯ އާޒިމް ކުރިމަތިލެއްވީ ހިތްވަރާއި ނުގުޑާފަދަ އަޒުމެއްގައެވެ. ލޮބުވެތި ބައްޕާފުޅާއި، ނިހާޔަތައް ގަދަރުކުރައްވާ ރައީސުލްޖުމްހޫރިއްޔާ ދެއްވި އިރުޝާދާއި، ނަސޭހަތް ކަނުލައި އަޑުއަހައި ދިވެހި ރައްޔިތުންގެ ޤައުމީ ޚިދުމަތުގައި ކުރައްވަންޖެހުން ކޮންމެ މަސައްކަތެއް އެންމެ ފުރިހަމައަށް އަދާކުރުމުގެ ރޫހުގައެވެ. އިންސާނުންނަށް ކުރެވޭނީ ހެޔޮ ނިޔަތާއެކު މަސައްކަތެވެ. ކާމިޔާބީއާއި ފަލާހްދެއްވާނީ މާތްރަސްކަލާނގެއެވެ.\nއިރާދަކުރެއްވިއްޔާ ސީއީއޯ އާޒިމްގެ މަސައްކަތުގެ ނަތީޖާގައި މޭވާއަޅާ ދޮންވެ ފައްކާވެއްޖެއެވެ. ހިކި އަނަރޫފަވެފައިވާ ކުންފުންޏަށް އާރޯކަމާއި، ބަހާރު މޫސުން އައިސް އުދަރެސްމަތި ރޯޝަންވެއްޖެއެވެ. މީގެ ކުރީ އަހަރުތަކުގެ ހިސާބުތަކަށް ބަލާލައިރު، އެމްޓީސީސީއަށް އެއްފަހާރާ ކުރިއަށް ގެންދެވެނީ 25 ވަރަކަށް ޕްރޮޖެކްޓްއެވެ. ނަމަވެސް ސީއީއޯ އާޒިމްގެ މާލިމީކަމުގައި މިހާރު އެމްޓީސީސީއަކީ އެއްފަހާރާ މީގެ ދެގުނައަށްވުރެ ގިނަ ޕްރޮޖެކްޓް ހިންގުމުގެ ޤާބިލްކަން ލިބިފައިވާކުންފުންޏަކަށް ވަނީ ބަދަލުކޮށްލާފައެވެ. އަދި ކުންފުނީގެ ހިންގުމަށް ގެނެސްފައިވާ ހެޔޮ ބަދަލުތަކުގެ ސަބަބުން، ކުންފުނީގެ ދުވެލިވެސް ވަނީ މިހާރު އެތަށް ދަރަޖައެއް އިތުރުވެފައެވެ. މިކަން ފާހަގަކުރުމުގެ ގޮތުން ސީއީއޯ އާޒިމް އެމްޓީސީސީގެ 41 ވަނަ އަހަރީ ދުވަހު ދެއްކެވި ވާހަކަފުޅުގައިވަނީ މި ކާމިޔާބީގެ އަޞްލަކީ އަޙްލާޤް ރަނގަޅު، މުރާލި، ވަގުތާއި މަސައްކަތަށް ފަރުވާތެރި އަދިހުނަރުވެރި މުވައްޒަފުންތަކެއް ބިނާކުރަން ކުރެވުނު ނަތީޖާކަމަށް ވިދާޅުވެފައެވެ.\n” ދިވެހި ރައްޔިތުން ބަލައިގަންނަ ކުންފުނުޏަކަށް އެމްޓީސީސީ ހަދައިދިނީ މުވައްޒަފުން. ރައްޔިތުންގެ އަތްތިލަބަޑި ހައްޤުވަނީ އެ މުރާލި ހީވާގި އަތްތަކަށް.. މިގޮތަށް މި ކުންފުނި ހިނގަމުން މިދަނީ އޮނިގަނޑަށް ހަރުދާނާ އުޞޫލުތަކެއް އެކަށައެޅި ބަރާބަރަށް މޮނިޓަރ ކުރެވޭތީ.. މީގެ ކުރިން މި ކުންފުންޏަށް ބަނދަރެއް ހެދެނީ3އަހަރުން، އެ ސްޕީޑް މިހާރު މިވަނީ 1 އަހަރަށް ބަދަލުކުރެވިފައި.. މަޝްރޫޢެއް ނުހިނގާ އެންމެ އަތޮޅެއްވެސް އަދިރަށެއްވެސް މިއަދު މި ރާއްޖޭގައި ނެތް... “ – އެމްޓީސީސީ ސީއީއޯ އާދަމް އާޒިމް –\nއެމްޓީސީސީން 2020 ވަނަ އަހަރު 36 މަޝްރޫޢެއްގެ މަސައްކަތް ފުރިހަމަކޮށްފައިވާއިރު، 2021 ވަނަ އަހަރު ނިމުނުއިރު 27 މަޝްރޫޢެއްގެ މަސައްކަތް ނިންމާ، 64 މަޝްރޫއެއްގެ ޢަމަލީ މަސައްކަތް ދަނީ ކުރެވެމުންނެއެވެ.ބަނދަރާއި ޕޯޓު ހެދުން، މަގު ހެދުމާއި އެއަރ ޕޯޓް އެޅުން، ބިން ހިއްކުމާއި ގޮނޑުދޮށް ހިމާޔަތްކުރުން، އަދި މިހެންގޮސް ރާއްޖޭގެ ތަރައްޤީއާއި މިއަދުއެމްޓީސީސީ ވަނީ ގުޅިލާމެހިފައެވެ. އަދަދުތަކުން ބަލާނަމާ ސީއީއޯ އާޒިމް ހިންގުމާއި ހަވާލުވެ މިވޭތު ކުރި2އަހަރަކީ މުޅި ކުންފުނީގެ ހަޔާތުގައިވެސް ފާހަގަކޮށްލެވޭ ކުލަގަދަ އަދި ކާމިޔާބު2އަހަރެވެ. އެގޮތުން 2020 ވަނަ އަހަރު ސާފު ފައިދާގެ ގޮތުގައި 224.71 މިލިޔަން ރުފިޔާ ލިބުން އެއީ ސީއީއޯ އާޒިމްގެ ދުރުވިސްނުމާއި، ކުންފުނީގެ މުޅި ޓީމަށް ދެއްވި އިރުޝާދުތަކުގެ ސަބަބުން ހާޞިލްކުރެވުނު ކާމިޔާބީއެކެވެ. ހަމަމިއާއެކު އަދުގެ ސަރުކާރުން "އިންޓަރގްރޭޓެޑް ނޭޝަނަލް ޕަބްލިކް ފެރީ ނެޓްވޯރކް" ގެ ހިންގުން އެމްޓީސީސީއާއި ހަވާލުކޮށްފައިވުމުން، މިކުންފުންޏަށް ސަރުކާރުން އިތުބާރު ކުރާމިންވަރު ސާބިތުކޮށްދެއެވެ.\nސީއީއޯ އާޒިމް ޤަބޫލްކުރައްވަނީ ކުންފުނީގެ އެންމެ ބޮޑު ރައުސުލްމާލަކީ ރެއާއި ދުވާލު ހީވާގިކަމާއެކު މަސައްކަތްކުރަމުން އަންނަ އެމްޓީސީސީގެ މުވައްޒަފުންކަމުގައެވެ. މިހެންކަމުން އިންސާނީ ވަސީލަތް ތަރައްޤީ ކުރުމަށް ހިންގޭ ތަމްރީން ޕްރޮގްރާމްތަކާއި، ކިޔެވުމުގެ ފުރުޞަތުތައް އެއް އަހަރުން އަނެއް އަހަރަށް ދަނީ އިތުރުކުރެވެމުންނެވެ. އެގޮތުން 2020 ވަނަ އަހަރު 32 ތަމްރީން ޕްރޮގްރާމް ހިންގިފައިވާއިރު، މި އަދަދު 2021 ވަނަ އަހަރު ނިމިގެންދިޔައިރު ވަނީ 129 އަށް އަރާފައެވެ. މީގެ އިތުރުން 2021 ވަނަ އަހަރު މަތީ ތަޢުލީމް ހާޞިލްކުރުމުގެ ފުރުޞަތު 11 މުވައްޒަފުންނަށް ވަނީ ދެވިފައެވެ. އަންހެނުންގެ ދައުރު ކުންފުނީގައި ފުޅާވެގެންދިޔަ މަންޒަރު ވޭތުވެދިޔަ2އަހަރު ތެރޭގައި ބޮޑުތަނުން ފެނިގެން ދިޔައެވެ. 2020 ވަނަ އަހަރު 41 ވަޒީފާގެ ފުރުޞަތު އަންހެނުންނަށް ދެވިފައިވާއިރު، 2021 ވަނަ އަހަރު މިއަދަދު ވަނީ 140 އަށް އަރާފައެވެ. އެގޮތުން ލަންދޫގައި ބޭއްވުނު ބަނދަރު ހުޅުވުމުގެ ރަސްމިއްޔާތުގައި ވާހަކަ ދައްކަވަމުން ސީއީއޯ އާދަމް އާޒިމް އަންހެނުންގެ ބައިވެރިވުން އިތުރުކުރުމަށް ކުންފުނީގެތެރެއިން ކުރެވެން ހުރި ހުރިހާ ކަމެއް ކުރަމުން ދާކަމަށް ވަނީ ވިދާޅުވެފައެވެ. ސީއީއޯ އާޒިމް ޤާބޫލުފުޅުކުރައްވާ ގޮތުގައި ޤައުމެއް ކުރިއަރާނީ، ތަރައްޤީވެފައިވާއެހެން ޤައުމުތައް ފަދައިން ރާއްޖޭގައިވެސް ފިރިހެނުންނެކޭ އެއްފަދައިން އަންހެނުންވެސް މަސައްކަތުގެ އެކި ދާއިރާތަކަށް ނުކުމެ، އެކުގައި މަސައްކަތްކޮށްގެންނެވެ.\nކުންފުނި ހިންގުމުގައި ސީއީއޯ އާޒިމް ގެންގުޅުއްވާ ސިޔާސަތުތަކުގެ ސަބަބުން އެމްޓީސީސީގެ އަޑު މިއަދު ރާއްޖޭގެ އުތުރުން ފަށައިގެން ދެކުނަށް ވަނީގުގުމާލާފައެވެ. ހިންގޭ ޕޮރްޖެކްޓްތަކުގެ އިތުރުން ކުންފުނީގެ އިޖްތިމާޢީ ޒިންމާގެ ދަށުން 2021 ވަނަ އަހަރު އެކަނިވެސް 16.12 މިލިޔަން ރުފިޔާގެ، ޖުމްލަ 255 މަޝްރޫޢެއް 55 ރަށުގައި ވަނީ ކުރިއަށް ގެންދެވިފައެވެ. ރައްޔިތުންގެ އިތުބާރު ލިބިފައިވާ ރައްޔިތުންގެ ކުންފުންޏަށް ހަޤީޤަތުގައިވެސް މިދެއަހަރު ތެރޭގައި އެމްޓީސީސީ ވެގެންގޮއްސިއެވެ. މިކަން ފާހަގަކުރައްވާ ރައީސުލްޖުމްހޫރިއްޔާއިބްރާޙިމް މުޙައްމަދު ޞޯލިޙް މާފުށި ބިންހިއްކައި ޕިކްނިކް އައިލަންޑް ހަވާލުކުރުމުގެރަސްމިއްޔާތުގައި ދެއްކެވި ވާހަކަފުޅުގައިވަނީ ވަރަށް ބޮޑަށް ސީއީއޯ އާދަމް އާޒިމްއަދި އެމްޓީސީސީގެ ޓީމަށް ޝުކުރުއަދާކުރައްވާފައެވެ.\n” އެމްޓީސީސީ ދުވެލި މިހާރު ހުރި ގޮތުން އަޅުގަނޑަށް ފުރިހަމަ ޔަޤީންކަންއެބައޮތް އަޅުގަނޑުމެން ރައްޔިތުންނަށް ވީ ވަޢުދުތައް ފުއްދުމުގައިއެމްޓީސީސީއާއި ހަވާލުކޮށްފަ ހުރި މަސައްކަތް ބަރާބަރަށް ދުވަހުން ދުވަހަށްވަގުތައް ނިންމައިދޭނެކަން. އެކަމަކަށްޓަކައި އަދިވެސް އެއްފަހަރު ޓީމްއެމްޓީސީސީއަށް އަޅުގަނޑު ޝުކުރު ދަންނަވަން.] - ރައީސުލްޖުމްހޫރިއްޔާ އިބްރާޙިމް މުޙައްމަދު ޞޯލިޙް –\nކުންފުނީގެ އަޑު ރާއްޖެއިން ބޭރަށް ގެންދިއުމަކީ ސީއީއޯ އާޒިމްގެ އެންމެ ބޮޑު އެއް އަމާޒެވެ. ބޮޑެތި ބިޔަ މަޝްރޫޢުތަކަށް މިސްރާބު ޖަހަން ކުންފުނި އޮތީ ތައްޔާރަށެވެ. އެހެންކަމުން ސީއީއޯ އާޒިމްގެ މާލިމީކަމުގައި ކުރިއަށް އޮތީ މުޅި ކުންފުންޏަށް އުޖާލާ ދުވަސްތަކެކެވެ. އެމްޓީސީސީގެ ދިގު ތާރީޙުގައިވެސް ނިމިގެންދިޔަ ދެއަހަރަކީ ތަފާތު ދެއްކި ނަތީޖާ ނެރެވުނު ދެއަހަރެވެ. ހިއްޞާދާރުން، މުވައްޒަފުން، އަދި ދިވެހި އެންމެހާ ރައްޔިތުންގެ މޫނުމައްޗަށް ހިނިތުންވުން ގެނުވި ދެއަހަރެވެ. އެމްޓީސީސީ އަކީ މިއަދު ރައްޔިތުންގެހުވަފެންތަކުގައި ކުލަޖައްސައިދޭ ޖަޒީރާ ތަރައްޤީގެ ބައިވެރިޔާއެވެ. ކައުންސިލްތަކާއި ރަށްރަށުގެ ރައްޔިތުންގެ އުދާސްތަކާއި، ދަތިތައް ފިލުވައިދޭއެކުވެރިޔާއެވެ. ހަމަ ޔަޤީނުންވެސް އެމްޓީސީސީއަށް މަޝްރޫޢެއް ހަވާލުކޮށްފިނަމަ އެމްޓީސީސީގެ ޓީމަށް މަރުހަބާކިޔުމަށް ރަށު ރައްޔިތުން މިހާރު ދަނީ އުފަލާއި ޖޯޝާއެކު ފަރިވަޅުތައް ހިފައިގެންނެއެވެ. އެމްޓީސީސީއަކީ ކާމިޔާބު ރައްޔިތުންގެ ކުންފުންޏަކަށް ހަދައިދެއްވިކަމަށްޓަކައި، ސީއީއޯ އާޒިމަށް ޝުކުރުގެ އަތްތިލަބަޑިއާއި ތަހާނީ ހައްޤެވެ.\nޖެނުއަރީ 20, 2022 17:49\n2018 ތިކުންފުނި ތައްޔާރުކުރިމީހާ ކުރީ 2023 އިންތިހާބައްވެސް ތައްޔާރުކޮއްފަ ކުންފުނި އާޒިމް އޮފީހައް ހާޒިރުވިއިރު ހުއްނާނެ މޭޒްމަތީ ފުއް ލިޕުސްޓިކުވެސް މީޓިންތަކައްދާން އުނގުޅަން އެވަރުކޮއްފަ އޮށްކުންފުނިއެއްގެވާހަކަ ތިދައްކަނީ2އަހަރުން މިސަރުކާރައް ކޮޅައްޖެހުނުކުންފުނިއެއްނެތް ގަހެއްގަވެސް މޭވާނާޅާނެއެއްރެއިން ސަރުކާރު ކުންފުނިތައް ހިންގުމުގެގާބިލްކަން 30 އަހަރައްވުރެ ގިނަވަންދެންކުރިމީހެއް ވެރިކަމުން އޭރުފޭބީ މިސަރުކާރުގެ ހިންގުންތެރިކަންފެނޭ ބޯޓް ފުރަނީ އިންޖިނިއަރުންނާ އަލިފާންނިއްވާމީހުނާއެކް އެވަރައްކުންފުނިތައްހިންގޭނީ\nޖެނުއަރީ 20, 2022 17:55\nމިނައަށްތަ މަހާޖައްރާފް ބޭކާރު ބާދަގަނޑުގަނޑެއްކަމަށް ފެނުނީ. އެހެންވިއްޔާ ތިހުރީ ކާމިޔާބުވެފައި. ތި މަހާޖައްރާފް ނެތްނަމަ ތި ފޮނިކަނޑާނޭ ޖާގައެއް ނުލިބޭނެ\nޖެނުއަރީ 20, 2022 18:08\nމިރިޕޯޓް ލިޔުނު މީހާ މިދިޔަ5އަހަރު ހުރީ ކޮންތާކުތޯ ، މިއަދު ރަނގަޅަށް ބަލާފިއްޔާ ސަރުކާރުގެ ކުންފުނިތަކުގެ ފައިދާ ފެންނަންފެނީ ޔާމީން ވެރިކަމުގައި ކުންފުނިތަކަށް ހޯދަދިން ތަކެއްޗާއި އަމިއްލަ ފައިމައްޗަށް ތެދުވަން ދިން ފުރުޞަތުތަކުން ، ޔާމީންގެ ވިސްނުމަކީ ބޭރުކުންފުނިތަކުން ކުރަމުންދިޔަ ދިވެހިންގެ އުމްރާނީ ދިވެހި ކުންފުނިތަކަށްދިނުން\nޖެނުއަރީ 20, 2022 19:50\nތިޔަކުންފުނީގެ މާލިމީއަކީ ރ. ޔާމީނެވެ. އެއީ ތިޔަ އެމްޓީސީސީ އަށް މަހާޖައްރާފު ގަނެ ކުންފުނި ކޮޅަށްނެގީ ޔާމީނެވެ. ތިޔަ އާޒިމަކީ ޔާމީނު އިރުގައި ޔާމީނު އެސްޓީއޯ ހިންގަން ހަވާލުކުރިމީހެކެވެ. ނަމަވެސް އޭނާގެ ބޭބެ ނާޒިމް ޖަލަށްލީ ހިސާބުން ޔާމީނުގެ ސަރުކާރުގޯސްވެ ހަސަދަވެރިވެގަތީއެވެ.\nޖެނުއަރީ 22, 2022 11:23\nކުންފުނީގެވާހަކަދައްކާއިރު ކޮބައިތަކުންފުނީގެ ހިއްސާދާރުންގެ ހައްގުތައް އެމީހުންވެސް އިންވެސްޓުކުރީ ވަރައްފޮނި އުންމީދާއެކު ކުންފުންޏައް ތިޔަވިދާޅުވާފައިދާވާކަމައްވާނަމަ ހިއްސާދާރުންނައްވެސް އެހީތެރިކަމެއް ވެދެއްވާ\nޖެނުއަރީ 22, 2022 13:56\nމިހާރުވެސް ދަތުރުކުރާނެ ބަސްގަނޑެއްހާ ހިސާބުވެސް ނެތިގެން އުޅެނީ.\nޖެނުއަރީ 22, 2022 14:05\nޔާމީނު ސަރުކާރުގައި ހިކި އަނަރޫފަވެފައިވާކުންފުނިން ހިއްސާދާރުންނަށް ފައިދާ ބަހާފައިވޭ. ތާޒާވެގެން މާފޮޅުނު ެިރު މިދިޔަ 2އަހަރު ފައިދާ ނުބެހީ ކީއްވެތޯ؟ އެމްޑީޕީ ވެރިކަމެއްގައި ތިޔަކުންފުނިން ހިއްސާދާރަކަށް އެންމެ ލާރިއެއްވެސް އަދިނުދޭ. ތިޔަވާހަކަ ގުަބޫލުކުރާނީ ސޯލިހު. އޭނާ ރުއްސަން ޚުޝާމަދު ކުރަނީ ވަޒީރުކަމަށް އަންނަން.\nޖެނުއަރީ 23, 2022 02:45\nމީނަ އައިޖީއެމްއެޗަށް ބަދަލުކުރޭ. ނޫނީ އެމްއޭސީއެލަށް\nޖެނުއަރީ 23, 2022 15:32\nއާދަމް އާޒިމް ތިތަނާއި ހަވާލުވެދިން އިންޓަވިއުގައި އެމް.ޓީ.ސީ.ސީ އާ ހަވާލު ކުރެވިފައިވާ 300 އެތައް މަޝްރޫއެއް އޮތްކަމަށް ބުނި އެ ކަންކަމަކީ ޔާމީން ދައުރުގައާއި އެހެނިހެން ދައުރު ތަކުގައި ހަވާލު ކުރެވިފައިވާ ކަންކަން. އެދުވަހު ބުނި މަހާޖައްރާފަކީ ބާ ދަގަނޑުގަޑެކޭ. އެކަމު ހުރިހާ ކަމެއް މި ނިންމަނީ އެ ބޭނުން ކޮށްގެން.\nޖެނުއަރީ 23, 2022 17:09\nކުރީގެ ސަރުކާރުން ، ލިބުނަސް ނުލިބުނަސް ހިކި އަނަރޫފަވެފައިވާ ރަޢިއްޔަތުންގެ މަޤްބޫލުލުކަން ހޯދާފައިވާ ތިޔަކުންފުނިން ހިއްސާދާރުންނަށް ފައިދާ ބަހާފައިވޭ. މިދިޔަ 2އަހަރު ފައިދާ ނުބެހީ ކީއްވެތޯ ސާފްކޮށްދޭން ޖެހޭ ؟ އެމްޑީޕީ ވެރިކަމެއްގައި ތިޔަކުންފުނިން ހިއްސާދާރަކަށް އެންމެ ލާރިއެއްވެސް އަދިމިހާތަނަށް ދީފައިނުވޭ .. ނުވެސްދެވުނު. ބިލިޔަނުން ބިލިޔަނުން ފައިދާ ލިބުނަސް ރަޢިއްޔަތުންނަށް ލިބެނީ 50ލާރި....\nޖެނުއަރީ 24, 2022 18:44\nކާމިޔާބު ފާހަގަކުރާއިރު ހޯރަފުށި އެއަރޕޯޓް ހަދަމުން ދިޔައިރު ކުންފުނިން ހޯރަފުށި ފިހާރަތަކުން ނަގާފަކުރި ތަކެއްޗަށް އަދިވެސް ފައިސާނުދައްކާ ވިޔަފާރިވެރިން އާދެސްކުރާއިރުވެސް ކަހާތަން ހިރުވާވެސްނުލާ، ސުކުރިއްޔާ\nޖެނުއަރީ 24, 2022 23:26\nމިވައްޒަފުން ލައްވައި 24 ގަޑި އަިރު މަސައްކަތްކޮއް އަގުަވަޒން ނުކުރާ އެންމެ ދަށުދަރައިގެ ކުންފުޏެއް ތީ\nޖެނުއަރީ 26, 2022 11:26\nސީނުކަރަންކާގޭ މީހުންނަކީ ވަރަށް އަމިއްލަ އެދުންބޮޑު ހަރާންކޯރު ބައެއްކަމަށް ވަނީ\nޖެނުއަރީ 26, 2022 13:20\nކުޕންފުނި މުއްސަނދި ކުންފުންޏަކަށް ބަދަލުވި ނަމަ ވެފައިވަނީ ސަރުކާރުން ދިން ޕްރޮޖެކެޓް ތަކުގެ ސަބަބުން. އެޕްރޮޖެކެޓްތައް ދޫކޮށް މާލީ މުއްސަނދި ކަމެއް ހޯދިނަމަ އެއީ ޢާޒިމުގެ ކާމިޔާބު. ހަމައެހެންމެ 2000 އަށް ވުރެ ގިނަ ވަޒީފާ އުފެއްދި އިރު އެވާޒީފާ ދީފައިވަނީ ދެފުށް ފެންނަ ސާފު ގޮތުގަތޯ؟ އަލަށް އުފެއްދި ވަޒީފާ ލިބުނު މީހުންގެ ޕްރޮފައިލް ހާވާލާއިރު ޕީޕީއެމަށް ނިސްބަތްވާ މީހަކު ފެންނާނީ މަދުން. ތިބުނާ ޢާޒިމެއްގެ ނަޒާޙަތްތެރިކަން އެގޭނީ ރައްޔިތުންގެ ޙިއްސާ ކުންފުނިން އުފެދޭ ވަޒީފާ ހަމަ ހަމަ ގޮތެއްގައި ވަކި ފިކުރަކަށް ބެލުމެއްނެތި ދޭނަމަ.\nޖެނުއަރީ 31, 2022 12:57\nމި ވ އަޑި ނުބައި ނުލަފާ ދެއްކުންތެރި އެއް ކަމެއްވާމީހުެއްނޫން


Meehun Heekuranee Aharennakee Ihsaas Nukurevey Meeheh Kamah - Salman - Vaguthu\nމީހުން ހީކުރަނީ އަހަރެންނަކީ އިޙްސާސް ނުކުރެވޭ މީހެއް ކަމަށް - ސަލްމާން\n3 އަހަރު ކުރިން ( ފެބުރުއަރީ 26, 2018 )\nސަލްމާން ޚާނަކީ ބޮލީވުޑުގެ އެންމެ ވަރުގަދަ އެއް ފަންނާނެވެ. ލޯބީގައި މާ ކާމިޔާބު މީހެއްކަމަށް ނުވާ ސަލްމާން އުމުރުން މިހާރު 52 އަހަރު ވެފައިވާއިރު އަދިވެސް ކައިވެނި ކޮށްފައެއް ނުވެއެވެ.\nހަބަރުތަށް ބުނާގޮތުން ސަލްމާން ޚާން ލޯބިވެގެން ލޯބީގެ ގޮތުން ގުޅެން ބޭނުން ކުއްޖާ ނުލިބޭތީ ހުސްކޮށް ހުރީއެވެ. އެއީ ތުން ތުން މަތިން އެންމެންވެސް އަޑުއަހާ ކެޓްރީނާ ކަމަށްވެސް ވުން އެކަށީގެން ވެއެވެ. އޭނާ ލިބޭނެކަމަށް އިންތިޒާރު ކުރަނީ ކަމަށް ވެސް ވުން އެކަށީގެންވެއެވެ.\nސަލްމާން ބުނީ އޭނާ މީހުން ކުރިމަތީގައި ރީތިވެލައިގެން ހިނިތުން ވެލައިގެން ހުރީމަ މީހުން ހީކުރަނީ އޭނާ އެއްވެސް ހިތާމައެއް ނުކުރާ ކަމަށެވެ. އެހެން ނަމަވެސް އެހެން އިންސާނުންނެކޭ އެއްފަދައިން އޭނާއަށްވެސް ހިތާމަވެރި އެތައް ކަމެއް ދިމާވެފައިވާ ކަމަށާއި ނަމަވެސް މަސައްކަތް ކުރާ ދާއިރާގެ ގޮތުން އެކަން ފޮރުވަން މަޖުބޫރުވަނީ ކަމަށެވެ.\n"އަހަރެން މަސައްކަތް ކުރާ ދާއިރާގެ ގޮތުން މީހުން ކުރިމައްޗަށް ނިކުންނަ އިރު ހުންނަން ޖެހެނީ ވަރަށް ރީއްޗަށް ހެދުން އަޅައި ރީތިވެގެން. ރޮމެންޓިކް ފިލްމް ތަކާއި އެކްޝަން ފިލްމްތަކުން އަހަރެން ހުންނަނީ ވަރަށް ހެވިލާފަ. އެހެން އުޅެނިކޮށް ކޮންމެވެސް ނޫހަކުން އަހަރެންނާ ފިލްމްގައި އުޅޭ ބަތަލާ އޭ ކިޔާފަ ވާހަކައެއް ލިޔެފާނެ. ދެން ގެންދާނީ ކޯޓަށް. މީހުންނަށް އަހަރެން ފެންނާނީ "ބިގް ބޮސް" ގޮތަށް. އެއީ އަހަރެން ޖޯކް ޖަހާ ހެއްވާ ކަންތައްކުރާ ޝޯއެއް" ސަލްމާން ޚާން ބުންޔެވެ.\nއޭނާ އިތުރަށް ބުނީ "މީހުން ހީކުރަނީ އަހަރެން އެއްވެސް ކަމަކާ ހިތާމަ ނުކުރާކަމަށް. އެކަމަު އަހަރެންނަކީ ދިރިއުޅުމުގައި އެތައް ހިތާމައެއް ކުރަންޖެހޭ މީހެއް. އަހަރެންގެ ކެރިޔާގެ ގޮތުން އަހަރެން ހެވިލާފައި ހުންނަނީ" އެވެ.\nސަލްމާން ޚާން އަކީ އެތަށް ބަޔަކު އިހްތިރާމްކުރާ ގިނަބައެއްގެ ސަޕޯޓް ލިބިފައިވާ ހުނަރުވެރި، ބޮލީވުޑްގެ އެންމެ ކުރީގައި ފިޔަޖަހަމުން އަންނަ ކުޅަދާނަ އެކްޓަރެކެވެ.\nސަލްމާން ޚާންގެ ''ރާދޭ'' ލީކުވެއްޖެ\nފެބުރުއަރީ 26, 2018 12:50\nދެން ހިތާމަ ކުރާ ސަބަބުތަށްވެސް ހޯދާފަ ޖަހާލަ ދިންނަމަ އުފާވީމުސް/ ސަލްމާން ހާން އަކީ އަހަރެންގެ ފޭވްރައިޓް\nފެބުރުއަރީ 26, 2018 17:04\nފެބުރުއަރީ 26, 2018 21:31


Tourism Ministry in fake liyunthakeh thayyaru kuri kamuge thuhumathu kureve: Audit Report\nޓޫރިޒަމް މިނިސްޓަރު އަލީ ވަހީދު--\nޓޫރިޒަމް މިނިސްޓްރީން ފޭކު ލިޔުންތަކެއް ތައްޔާރުކުރި ކަމުގެ ތުހުމަތު: އޮޑިޓް ރިޕޯޓް\n13 އޯގަސްޓް 2020 - 17:23:01\nކޮވިޑް-19 އާ ގުޅިގެން ޓޫރިޒަމް މިނިސްޓްރީން ފަތުރުވެރިކަމުގެ ސިނާއަތުގެ ޓްރަސްޓް ފަންޑުން ހަރަދުކޮށްގެން ތަކެއްޗާއި ހިދުމަތް ހޯދުމަށްފަހު، ގަވާއިދާ އެއްގޮތަށް އެކަންތައްތައް ކޮށްފައިވާކަން ދެއްކުމަށް ލިޔުންތައް އުފައްދާފައިވާކަމަށް ތުހުމަތު ކުރެވޭ ކަމަށް އޮޑިޓާ ޖެނެރަލްސް އޮފީހުން ބުނެފި އެވެ.\nއޮޑިޓް އޮފީހުން ނެރެފައިވާ ޓޫރިޒަމް މިނިސްޓްރީގެ ކޮވިޑް-19 އާ ގުޅޭ ހަރަދުތަކުގެ ކޮމްޕްލަޔަންސް އޮޑިޓް ރިޕޯޓު ގައި ވާގޮތުން ފަތުރުވެރިކަމުގެ ސިނާއަތުގެ ޓްރަސްޓް ފަންޑުން ކޮވިޑް-19 އާ ގުޅޭގޮތުން ކޮށްފައިވާ ބައެއް ހަރަދުތައް ކުރުމުގައި މުދަލަށް އޯޑަރުކުރާ ފޯމު، އެ މުދަލެއް ގަތުމުގެ ކުރިން ފޮނުވާފައެއް ނުވެ އެވެ. އަދި އެ ފޯމުތައް ތައްޔާރުކޮށްފައި ވަނީ ތަކެތި ލިބި އެ ތަކެއްޗައް ފައިސާ ދައްކަންޖެހުމުންކަން އޮޑިޓް އޮފީހަށް ފާހަގަކުރެވުނު ކަމަށް ރިޕޯޓްގައިވެ އެވެ.\nބައެއް ހަރަދުތައް ކުރުމުގައި މުދަލަށް އޯޑަރުކުރާ ފޯމު ތައްޔާރުކުރުމުގެ ކުރިން މުދާ ގަންނަން އެދޭ ފޯމު ތައްޔާރުކޮށްފައި ނުވާކަންވެސް ފާހަގަކުރެވުނު ކަމަށާއި އެގޮތުން ތަކެއްޗާއި ހިދުމަތް ހޯދުމަށްފަހު، ގަވާއިދާ އެއްގޮތަށް އެކަންތައްތައް ކޮށްފައިވާކަން ދެއްކުމަށް ލިޔުންތައް އުފައްދާފައިވާކަމަށް ބެލެވޭ ކަމަށް ރިޕޯޓްގައިވެ އެވެ.\nގަންނަން ބޭނުންވާ ތަކެއްޗަށް އޯޑަރުކުރުމަށްޓަކައި މުދަލަށް އޯޑަރުކުރާ ފޯމުގެ އަސްލާއި ތިން ކޮޕީ ތައްޔާރުކޮށް ޕްރޮކިއުމަންޓް އޮފިސަރު ނުވަތަ އިސްވެރިޔަކު ސޮއިކޮށް އޯޑަރު ފޯމުގެ އަސްލު، ތަކެތި ވިއްކާ ފަރާތަށް ފޮނުވަންވާނެކަމަށާއި، ސޮއިކުރި ތިން ކޮޕީގެ ތެރެއިން އެއް ކޮޕީ، އެ ތަކެތި ގަތުމުގެ މަސައްކަތްކުރާ ފަރާތުގައި ބާއްވަންވާނެކަމަށާއި، އަނެއް ކޮޕީ، މުދާ ގެންނައިރު އައިސްފައި ވަނީ އޯޑަރުކުރި ތަކެތިތޯ ބެލުމަށް ސްޓޮކް ބަލަހައްޓާ ފަރާތަށް ހަވާލުކުރަންވާނެކަމަށާއި، އަނެއް ކޮޕީ، ހިސާބު ބަލަހައްޓާ ސެކްޝަނުގައި ބާއްވަންވާނެކަމަށް ދައުލަތުގެ މާލިއްޔަތުގެ ގަވާއިދު ގައި ބަޔާންކޮށްފައިވެއެވެ.\nއޭގެ އިތުރުން، މުދާ ގަތުމަށް އޯޑަރުކުރާ ފޯމު ތައްޔާރުކުރަން ވާނީ ފުރިހަމަކުރެވިފައިވާ މުދާ ގަންނަން އެދޭ ފޯމެއް އޮވެގެންކަމަށާއި، ގަންނަން އެދިފައިވާ އެއްޗަކީ އެ ތަނަކަށް ހޯދަންޖެހޭ އެއްޗެއްކަމަށް އެކަމަށް އެދުނު ޑިޕާޓްމަންޓެއްގެ ވެރިއެއްގެ ސޮއި އޮތް ލިއުމެއް އޮންނަންވާނެ ކަމަށް ވެސް އެ ގަވާއިދު ގައި ބަޔާންކޮށްފައިވެ އެވެ.\nއޮޑިޓާ ޖެނެރަލް އޮފީހުން އާންމުކޮށްފައިވާ އެ އޮޑިޓް ރިޕޯޓަކީ ދައުލަތުގެ މުއައްސަސާތަކުން ކޮވިޑް-19 އާ ގުޅިގެން ކޮންމެ ކުއާޓާއެއްގައި ކުރާ ހަރަދުތަކާއި ހިލޭ އެހީ އާއި ދަރަނީގެ އޮޑިޓެއް ކުރުމަށް ރައްޔިތުންގެ މަޖިލީހުން ނިންމި ނިންމުމާއި ގުޅިގެން މިނިސްޓްރީ އޮފް ޓޫރިޒަމުން ކޮވިޑް-19 އާ ގުޅިގެން މި އަހަރުގެ ފުރަތަމަ ދެ ކުއާޓާގައި ހަރަދުތައް ކޮށްފައިވާ ގޮތް ބެލުމަށް ކޮށްފައިވާ އޮޑިޓެއް ކަމަށް އޮޑިޓާ ޖެނެރަލް އޮފީހުން ބުނެ އެވެ.\nއެ އޮފީހުން ބުނީ މި އޮޑިޓްގައި ކޮވިޑް-19 އާ ގުޅިގެން ޓޫރިޒަމް މިނިސްޓްރީން ހަރަދުތައް ކޮށްފައިވަނީ މާލިއްޔަތުގެ ގާނޫނާއި ދައުލަތުގެ މާލިއްޔަތުގެ ގަވާއިދާއި، ކޮވިޑް-19 އާ ގުޅިގެން މިނިސްޓްރީ އޮފް ފިނޭންސް އިން ނެރެފައިވާ ސާކިއުލާތަކާއި އެކަމާގުޅުން ހުރި އެހެނިހެން ގަވާއިދުތަކާއި އެއްގޮތަށްތޯ ބަލާފައިވާ ކަމަށެވެ. އަދި ހަރަދު ކުރުމުގައި ހާލަތަށް ރިއާޔަތްކޮށް ދައުލަތަށް އެންމެ ފައިދާ ހުރިގޮތަށް އަމަލު ކޮށްފައިވޭތޯ ވެސް މި އޮޑިޓް ގައި ބަލާފައިވާނެ ކަމަށް އޮޑިޓާ ޖެނެރަލް އޮފީހުން ބުނެ އެވެ.\nޓޫރިޒަމް މިނިސްޓްރީ އޮޑިޓާ ޖެނެރަލް އޮޑިޓް ރިޕޯޓްކޮވިޑް-19


Raajjey Ge Mulhi Nizaam Haraabu Vegen Dhiyaee Siyaasee Vaadhaverikan Nahthaalumuge Beynumugai - Shahid - Vaguthu\nރާއްޖޭގެ މުޅި ނިޒާމް ހަރާބްވެގެން ދިޔައީ ސިޔާސީ ވާދަވެރިކަން ނައްތާލުމުގެ ބޭނުމުގައި - ޝާހިދު\nރާއްޖޭގެ މުޅި ނިޒާމް ހަރާބްވެގެން ދިޔައީ ސިޔާސީ ވާދަވެރިކަން ނައްތާލުމުގެ ބޭނުމުގައިކަމަށް ހެންވޭރު އުތުރު ދާއިރާގެ މެމްބަރު އަބްދުﷲ ޝާހިދު ވިދާޅުވެއްޖެއެވެ.\n13 އަހަރަށް ޖަލަށް ލާފައިވާ ކުރީގެ ރައީސް މުހައްމަދު ނަޝީދު މިނިވަން ކުރަން ރައްޔިތުންގެ މަޖިލީހަށް ހުށަހަޅާފައިޥާ ގަރާރުގެ ބަހުސް މަރުހަލާގައި ވާހަކަދައްކަމުން ޝާހިދު ވިދާޅުވީ، ރައީސް ނަޝީދަށް ކުރެވިފައިވާ ޓެރަރިޒަމް ދައުވާއަކީ ގާނޫނީ އިންތަކާއި ހިލާފަށް ސިޔާސީ ބޭނުމަކަށްޓަކައި، އަދި ސިޔާސީ ހަސަދައިގައި ކޮށްފައިވާ ދައުވާއެއް ކަމަށެވެ.\nމި ރާއްޖޭގެ މުޅި ނިޒާމް ހަރާބްވެގެން ދިޔައީ ސިޔާސީ ވާދަވެރިކަން ނައްތާލުމުގެ ބޭނުމުގައި ކަމަށާއި އެކަން ރާއްޖޭގެ އެއްވެސް މީހަކު ވެސް އަދި ރާއްޖެއިން ބޭރުގެ ފަރާތްތަކުން ވެސް ގަބޫލުނުކުރާ ކަމަށް ޝާހިދު ވިދާޅުވިއެވެ.\n"އަޅުގަނޑުމެންގެ ވާހަކަތައް ތަފާތު ޕޯޑިއަމްތަކުގައި ތަފާތު ފޯރަމްތަކުގައި ދައްކަމުންދާތާ ވަރަށް ދުވަސްވެއްޖެ. މިއަދު މީ އެންމެން އަޑުއަހަން ތިބެ ހަމަހިމޭންކަމާއިއެކުގައި މި ރައްޔިތުންގެ މަޖިލީގައި މި ވާޙަކަދެކެވިގެންދާ ދުވަހެއް". ޝާހިދު ވިދާޅުވިއެވެ.\nރައީސް ނަޝީދު މިހާރުން މިހާރަށް މިނިވަން ކުރުމަށް ރާއްޖޭގެ ބޭރުގެ އެކި ފަރާތްތަކުން ގޮވާލަމުން އަންނަ ކަމަށާއި، މިއަދު ހުށަހާޅާފައިވާ ގަރާރުގައި ވާފަދައިން ރައީސް ނަޝީދު އާއި ކާނަލް ނާޒިމް އާއި ޝެއިހް އިމްރާން ފަދަ ސިޔާސީ ކުށްވެރިން ވަގުތުން ދޫކޮށްލުމަށްޓަކައި އަޅަން ޖެހޭ ފިޔަވަޅުތައް މިހާރުން މިހާރައަށް އަޅުއްވައިދެއްްވުމަށް ޝާހިދު ވަނީ ގޮވާލައްވާފައެވެ.\nމިފަދަ ގަރާރެއް މަޖިލީހަށް ހުށަހަޅާފައިވާއިރު ރައީސް ނަޝީދުގެ މައްޗަށް އިއްވާފައިވާ 13 އަހަރުގެ ޖަލު ހުކުމް ރިވިއު ކުރަން ޕްރޮސެކިއުޓަރ ޖެނެރަލް (ޕީޖީ) ގެ ފަރާތުން ސުޕްރީމް ކޯޓުގައި މިއަދު ވަނީ އެދިވަޑައިގެންފައެވެ.\nއޮކްޓޯބަރ 28, 2018 17:41\nތިޔަބުނާމީހުން އެކަނިތަ މި ދިވެހި ރާއްޖެގަ ތިބީ\nއޮކްޓޯބަރ 28, 2018 17:44\nކޮބާ ދެން ޖަލުގަ ތިބި އާންމު ރައްޔިތުން ނިކަމެތި މީހާ ހަމަ ނިކަމެތހި ވަނީ ރައްޔިތުން ނަކީ މިއުޅޭ4ގުންޑާއިންތޯ މީ ތޯ ގައުމުގެ މަސްލަހަތު އޮންނަންޖެހޭ ގިތަކީ ބޮޑު ކާފަ ކުޑަކާފަ ބޮޑު ކެކުރި ކުޑަކެކުރި މައުމޫން ފަޅާލަންވީ ފާރުގަ ކާއްޓެއް ޖަހާހެން ޖަހާ\nއޮކްޓޯބަރ 28, 2018 18:28\nމުޅި ދަޢުލަތް ޚަރާބުވެގެން ދިޔައީ ކަލޭމެން ބަޤާވާތް ކުރަން ދިމާކުރި ހިސާބުން.\nއޮކްޓޯބަރ 28, 2018 20:38\nމުޅި ރާޢްޖެ ހަލާކުވެގެން މިދަނީ ތިޔަ ސިޔާސީ މީހުންގެ ކޯޅުމާއި ހެދީ އޭ...!\nރާއްޖެ އަށް މިހުރިހާ ދުއްޕާނެއްޖެހުނީ ތިޔަ عبدالله شاهد ކަހަލަ ސިޔާސީ މީހުންނޭ ކިޔައިގެން އުޅޭ ހައެއްކަ ގުންޑާ އިންނާހެދި.\nރާއްޖޭގެ މުޅި ނިޒާމު ފުޑުކޮށްލީ ކަލޭ ކަހަލަ އަމިއްލަ އެދުމުން ފޯވެފައިވާ މުނާފިގުންގެ ސަބަބުން މީ ހަޤީޤަތް


ޢީދު ދުވަހާއި ހުކުރު ދުވަސް އެއްދުވަހަކަށްވުމުން ހުކުރު ނަމާދު ނެތިދާނެބާއެވެ! | ޙެޔޮބަސް\nHome ދީން ޢީދު ދުވަހާއި ހުކުރު ދުވަސް އެއްދުވަހަކަށްވުމުން ހުކުރު ނަމާދު ނެތިދާނެބާއެވެ!\nޢީދު ދުވަހާއި ހުކުރު ދުވަސް އެއްދުވަހަކަށްވުމުން ހުކުރު ނަމާދު ނެތިދާނެބާއެވެ!\nޢީދު ދުވަހާ ހުކުރު ދުވަސް ދިމާވުމަކީ މުސްލިމުންނަށް އެމީހުންގެ ދެޢީދު ދުވަސް އެއް ދުވަހަކާ ދިމާވެ، ދެއުފަލުގައި ބައިވެރިވާންޖެހޭ މާތް، ބޮޑު ދުވަހެކެވެ. މިއުފާވެރި ދުވަހުގައި ދެނަމާދުކުރަން އެބަ އޮވެއެވެ. އެއީ ޢީދު ނަމާދާއި ހުކުރު ނަމާދެވެ. ހުކުރު ނަމާދަކީ ކޮންމެ މުސްލިމެއްގެ މައްޗަށް އޮންނަ ފަރުޟު ނަމާދެކެވެ. ހުކުރު އަޅައިފުން ޢުޛުރުވެރިވާ މީހެއް ފިޔަވައެވެ. އެފަދަ މީހަކަށް ވެސް ހުކުރުގެ ބަދަލުގައި މެންދުރު ނަމާދު ކުރުން ވާޖިބުވާނެއެވެ. އަދި ހުކުރު ނުލިބިއްޖެ މީހާއަށް ވެސް މެންދުރު ނަމާދު ވާޖިބުވެގެންވާ ކަމުގައި ދީނުގެ ޢިލްމުވެރިން އެއްބަސްވެ އިޖްމާވެ ވަޑައިގަންނަވައެވެ.\nމިޙަދީޘުގެ މައްޗަށް ވާހަކަ ދައްކަވަމުން އަބޫދާއޫދުގެ ޝަރަޙަ ޢައުނުލްމަޢްބޫދުގައި ޝައިޚު ޝަމްސުލްޙައްޤު ޢަޒީމު އާބާދީ ވިދާޅުވެފައި ވެއެވެ. وَمَا ذُكِرَ مِن اْلأَحَادِيث وَاْلآثَار لاَ يَقْوَى عَلَى تَخْصِيصِهَا لِمَا فِي أَسَانِيدِهَا مِنَ الْمَقَالِ މާނައީ: މިމައުޟޫޢުގައި ވާރިދުވެފައިހުރި ޙަދީޘުތަކާއި ޢަޞްޙާބުބޭކަލުންގެ އަމަލުފުޅުތަކަށް ބަލާއިރު ޢީދު ނަމާދު ޚާއްޞަކުރެވިގެން ހުކުރު ނަމާދު އަޅައިފުމަކަށް އެކަށޭނަ އާރުލާ އެއްވެސް ދަލީލެއް މިތާގައި ހިފޭކަށް ނެތެވެ. އެއީ އެރިވާޔަތްތަކުގެ ސަނަދުތަކާމެދު ނަގުދު ކުރެވި ވާހަކަދެކެވިފައި ހުރުމުންނެވެ. އަދިވެސް އެފޮތުގައި މިފަދައިން ލިޔެވިފައި ވެއެވެ. وَفِي النَّيْل : حَدِيثُ زَيْدِ بْن أَرْقَمٍ أَخْرَجَهُ أَيْضًا الْحَاكِمُ وَصَحَّحَهُ عَلِيُّ بْنُ الْمَدِينِيّ وَفِي إِسْنَادِهِ إِيَاس اِبْنُ أَبِي رَمْلَةَ وَهُوَ مَجْهُولٌ اِنْتَهَى މާނައީ: ޢައްލާމާ ޝައުކާނީ ނައިލުލްއައުޠާރުގައި ލިއުއްވާފައި ވެއެވެ. މިޙަދީޘަކީ އިމާމު ޙާކިމު ގެންނަވާފައިވާ ޙަދީޘެކެވެ. ޢަލިއްޔުބްނުލްމަދީނީ މިޙަދީޘު ޞައްޙަކުރެއްވި ކަމުގައި ވިއަސް، އޭގައިވާ އިޔާސްއަކީ ނޭގޭ ރާވީއެކެވެ. މިއެވެ. ކުރީގައި ބަޔާންވެދިޔަ މާލިކާއި ޝާފިޢީއާއި ބުޚާރީ ރިވާކުރެއްވި ޢުޘްމާނުގެ ފާނުންގެ ރިވާޔަތަށް ބަލާއިރު، އެރިވާޔަތް އަލްއުއްމުގައި ރިވާކުރެއްވުމަށްފަހު އިމާމު ޝާފިޢީ ވިދާޅުވެފައި ވެއެވެ. قَالَ الشَّافِعِيُّ: وَإِذَا كَانَ يَوْمُ الْفِطْرِ يَوْمَ الْجُمُعَةِ صَلَّى اْلإِمَامُ الْعِيدَ حِينَ تَحِلُّ الصَّلاَةُ ثُمَّ أَذِنَ لِمَنْ حَضَرَهُ مِنْ غَيْرِ أَهْلِ الْمِصْرِ فِي أَنْ يَنْصَرِفُوا إنْ شَاءُوا إلَى أَهْلِيهِمْ، وَلاَ يَعُودُونَ إلَى الْجُمُعَةِ وَالِاخْتِيَارُ لَهُمْ أَنْ يُقِيمُوا حَتَّى يَجْمَعُوا أَوْ يَعُودُوا بَعْدَ انْصِرَافِهِمْ إنْ قَدَرُوا حَتَّى يَجْمَعُوا وَإِنْ لَمْ يَفْعَلُوا فَلاَ حَرَجَ إنْ شَاءَ اللَّهُ تَعَالَى. މާނައީ: ފިޠުރު ޢީދުދުވަސް ހުކުރުދުވަހަށް ވެއްޖެކަމުގައި ވާނަމަ، ޢީދުކުރާހުށިކަމެވެ. ދެން ޢީދަށް ޙާޟިރުވި މީހުންގެ ތެރެއިން ޝަހަރުގައި ރަށްވެހިވެފައިވާ މީހުން ފިޔަވައި ބާދިޔާތަކާއި ވިލެޖުތަކުގެ މީހުންނަށް އޮތް ގޮތަކީ އޭގެތެރެއިން ބޭނުން މީހަކަށް ތިމާގެ އަނބިދަރިންގެ ގާތަށް ރަށަށް ދިޔައަސް މައްސަލައެއްނެތް ކަމަށެވެ. އަދި އެމީހުން ހުކުރު ކުރުމަށް އެރަށަށް އެނބުރި ނައައި ކަމުގައިވިއަސް މައްސަލައެއްނެތެވެ. އެމީހުން ރަށަށް ނުގޮސް ޝަހަރުގައި މަޑުކޮށްގެން ތިބެ ހުކުރު ކުރުމަށްފަހު ދިއުމަކުންވެސް މައްސަލައެއްނެތެވެ. އެހެންކަމުން ފަސޭހަވީ މީހަކު މަޑުކޮށްލައިގެން ހުކުރުކުރުމާއި ހުކުރަށް މަޑުނުކުރުމާއި މިއިން ކޮންމެ ކަމަކަށް އެމީހަކަށްވަނީ އިޚްތިޔާރު ލިބިގެންނެވެ. އަދި ﷲ އިރާދަކުރެއްވިއްޔާ މިއިން އެއްވެސް ގޮތެއްގައި މައްސަލައެއްނެތެވެ.\nއަދިވެސް އިމާމު ޝާފިޢީ ވިދާޅުވެފައި ވެއެވެ. وَلاَ يَجُوزُ هَذَا لِأَحَدٍ مِنْ أَهْلِ الْمِصْرِ أَنْ يُدْعَوْا أَنْ يَجْمَعُوا إلاَّ مِنْ عُذْرٍ يَجُوزُ لَهُمْ بِهِ تَرْكُ الْجُمُعَةِ ، وَإِنْ كَانَ يَوْمَ عِيدٍ. وَهَكَذَا إنْ كَانَ يَوْمَ اْلأَضْحَى لاَ يَخْتَلِفُ إذَا كَانَ بِبَلَدٍ يَجْمَعُ فِيهِ الْجُمُعَةَ وَيُصَلِّي الْعِيدَ، وَلاَ يُصَلِّي أَهْلُ مِنًى صَلاَةَ اْلأَضْحَى، وَلاَ الْجُمُعَةَ لِأَنَّهَا لَيْسَتْ بِمِصْرٍ. މާނައީ: ޝަހަރެއްގައި އުޅޭ އެއްވެސް މީހަކަށް ހުކުރު އެޅުން ހުއްދަކުރާ ޢުޛްރެއް މެދުވެރިނުވާހައި ހިނދަކު އެދުވަސް އެއީ ޢީދު ދުވަހެއްކަމުގައި ވެފައި، އަދި ޢީދު ނަމާދު ކުރިކަމުގައި ވިއަސް ހުކުރު އެޅުމަކީ ހުއްދަވެގެންވާނޭ ކަމެއްނޫނެވެ. ހަމައެހެންމެ މިނާގެ އަހުލުވެރިން މިނާއަކީ ޝަހަރަކަށް ނުވާތީވެ އެތާގައި ޢަޟްޙާ ޢީދު ދުވަހު އެމީހުންނަށް ޢީދުކުރުމެއްނޯވެއެވެ. އަދި އެތާގައި ހުކުރުކުރުމެއްވެސް ނޯވޭމެއެވެ. އެހެނީ މިނާއަކީ ޝަހަރެއްނޫނެވެ. ޢަދިވެސް މިމައްސަލާގައި ޢިލްމުވެރިން ވިދާޅުވެފައި ވެއެވެ. މިޙަދީޘުގައި ވިލެޖްތަކުގެ މީހުންނަށް ޢުޘްމާނުގެފާނު ރަށަށް ދިއުމަށް ހުއްދަ ދެއްވުމުގެ މާނައަކީ އެމީހުންގެ ތެރެއިން ހުކުރުކުރަންޖެހޭ މީހުން ހުކުރު ނުކުރާނެ ވާހަކައެއްވެސް ނޫނެވެ. މިތާގައި ހުއްދަ ދެއްވީ މަދީނާގައި މަޑުނުކޮށް އެމީހުންގެ އަނބިދަރިންގެ ގާތަށް އެމީހުން އެނބުރި ދިއުން އަވަސް ކުރުމަށެވެ. އެހެނީ ޚުދް ކީރިތި رَسُولُ اللَّهِ صَلَّى اللَّهُ عَلَيْهِ وَسَلَّمَ ވެސް އަދި އަޞްލާޙާބު ބޭކަލުންވެސް، މަދީނާގެ އަހުލުވެރިންވެސް އަދި ޢުޘްމާނުގެފާނުވެސް ޢީދުނަމާށްފަހު ހުކުރުވަގުތުގައި ހުކުރު ކުރެއްވިކަން ކަނޑައެޅިގެން ސާފުބަހުން މިހުރިހާ ރިވާޔަތްތަކުގައި އެގެން އެބައޮތެވެ.\nކޮންމެއަކަސް ޢީދުދުވަހާއި ހުކުރު ދުވަހާއި ދެޢީދު ޖަމާވުމަކީ މުސްލިމުންނަށް ލިބެގެންދާނޭ ވަރަށް ވެސް އުފާވެރި ދުވަހެކެވެ. ދުވަހުގެ މުނާސަބާގައި ދީނުގައި ވަނީ އެދެދުވަހުގައިވެސް ރޯދަހިފުން މަނާކުރަށްވާފައެވެ. މިބޮޑު އުފަލުގައި އޮތީ އެއްބަޔަކު އަނެއް ބަޔަކަށް ސަލާންގަލާން ކުރުމާއި ހަދިޔާބަދިޔާ ބަދަލުކުރުމާއި އެހީތެރިކަން ފޯރުކޮށްދިނުމާއި ގުޅުން ބަދަހިކުރުމެވެ. ދެމީހެއްގެ ދެމެދުގައި ނުގުޅުމެއް އޮތްނަމަ އެކަން ފިލުވައިލުމާއެކު ހިތް ސާފުކޮށްލުމެވެ.\nPrevious articleދަރިޔަކު ލިބުމުން ކިޔާ ތަހުނިޔާ\nNext articleމިސްކިތުގައި ޢީދު ނަމާދު ކުރުމީ މައްސަލައެއް ނޫނެވެ\nދީން Oct 20, 2012


China ge Coast gaurdun pecific kanduge sarahahdhugai operation eh fashaifi | Masverin Media\nޗައިނާގެ ކޯސްޓް ގާޑުން ނޯތް ޕެސިފިކް ކަނޑުގެ ސަރަހައްދުގައި އޮޕަރޭޝަނެއް ފަށައިފި\nޗައިނާގެ ކޯސްޓް ގާޑުން ނޯތް ޕެސިފިކް ކަނޑުގެ ސަރަހައްދުގައި އޮޕަރޭޝަނެއް ފަށައިފިއެވެ.\nމިގޮތުން ޗައިނާގެ ކޯސްޓް ގާޑުން ވަނީ ނޯތް ޕެސިފިކް އޯޝަންގެ ކަނޑުގެ ސަރަހައްދު ޕެޓްރޯލްކުރުމަށް އެއިދާރާގެ2ކޯސްޓް ގާޑު ބޯޓު ފޮނުވާފައެވެ. މިދެބޯޓުން ނޯތް ޕެސިފިކް ކަނޑުގެ 25400 ސްކުއަރ ކިލޯ މީޓަރުގެ ސަރަހައްދެއް ބަލަހައްޓާނެއެވެ. އަދި މިއީ މަސްވެރިކަމާބެހޭ ބައިނަލްއަޤްވާމީ ކޮންވެންޝަންތަކާއި އެގްރީމަންޓުތަކުގެ ދަށުން ޗައިނާއިން ތަންފީޒުކުރުމުގެ ބޭނުމުގައި އެކުލަވާލި މަސްވެރިކަމިގެ ޤާނޫނުގެ ދަށުން ކުރެވޭ މަސެއްކަތެކެވެ.\nމިމަސައްކަތުގެ ބޭނުމަކީ ޗައިނާއިން ސަރަހައްދީ މަސްވެރިކަމުގެ ދާއިރާ ރައްކާތެރި ކުރުވުމުގައި ކުރާ މަސައްކަތައް އެބާރުުލުމެވެ. އަދި މިއީ މިސަރަަހައްދުގައި ގަވައިދާ ހިލާފަށް މަސްވެރިކަން ކުރާ ފަރާތްތަށް ދެނެގަތުމަށް ކުރިޔަށް ގެންދާ އޮޕަރޭޝަނެކެވެ. އެހެން ޤައުމުތަކުންވެސް ދަނީ މިފަދަ އޮޕަރޭޝަންތައް މިސަރަހައްދުގައި ހިންގަމުންނެވެ. އެއީ މިސަރަހައްދުގެ ކަނޑުމަތި ރައްކާތެރި ތަނަކަށް ހެދުމުގެ އިތުރުން، މިސަރަހައްދުގައި ކުރެވޭ މަސްވެރިކަމަކީ ދެމެހެއްޓެނިވި ގޮތެއްގައި ކުރެވޭ ކަމެއްކަން ކަށަަވަރު ކުރުމަށް ކުރާ މަސައްކަތެކެވެ.\nމިމަސައްކަތުގެ ދަށުން ޗައިނާގެ ކޯސްޓްގާޑުން ނޯތް ޕެސިފިކް ކަނޑުގެ ސަރަހައްދުގައި އުޅޭ މަސްވެރިކަމުގެ އުޅަނދުފަހަރުގެ މައުލޫމާތު އެއްކުރާނެއެވެ. އަދި މިފަދަ އުޅަނދުތަކުން މަސްބޭނުމުގައި ގެންގުޅޭ އުކުޅުތަކާއި، ބައިނަލްއަޤްވާމި މިންގަނޑުތަކަށް ކަމޭހިތާތޯ ބެލުމުގެ އިތުރުން ބާނަނީ ކިހާ މަހެއްތޯވެސް ބަލާނެއެވެ.\nޗައިނާގެ ކޯސްޓްގާޑުގެ މިދެއުޅަނދު މިމަސައްކަތް 31 ދުވަސް ވަންދެން ކުރާނެއެވެ.


ދިވެހި ރެޑް ކްރެސެންޓްއިން ދެ ތަމްރީން ޕްރޮގުރާމެއް ފުވައްމުލަކުގައި ފަށައިފިMikal News\nތަމްރީން ޕްރޮގުރާމް ފެށުމުގެ ރަސްމިއްޔާތުގެ ތެރެއިން. ފޮޓޯ: ދިވެހި ރެޑް ކްރެސެންޓް\nދިވެހި ރެޑް ކްރެސެންޓްއިން ދެ ތަމްރީން ޕްރޮގުރާމެއް ފުވައްމުލަކުގައި ފަށައިފި\n10 ސެޕްޓެމްބަރ 2015, 11:44 |\nދިވެހި ރެޑް ކްރެސެންޓްއިން މާލެ ފިޔަވައި ރެޑް ކްރެސެންޓް ގޮތްޕެއްގައި ބާއްވާ އެންމެ ފުރަތަމަ އަދި އެންމެ ބޮޑު ދެތަމްރީން ޕްރޮގްރާމް ކަމަށްވާ އެޑްވާންސްޑް ބްރާންޗް ޑިވެލޮޕްމަންޓް (އޭބީޑީ) އަދި ބްރާންޗް އޮގަނައިޒޭޝަނަލް ކެޕޭސިޓީ އެސެސްމެންޓް (ބޮކާ) ތަމްރީން ދިވެހި ރެޑް ކްރެސެންޓް ޏ. ގޮފީގައި މިއަދު ފުވައްމުލަކުގައި އިފްތިތާޙްކޮށްފިއެވެ.\nދިވެހި ރެޑް ކްރެސެންޓް އިން ވިދާޅުވީ މިތަމްރީން ފެސިލިޓޭޓްކޮށްދެއްވުމަށްޓަކައި އިންޓަރނޭޝަނަލް ފެޑެރޭޝަން އޮފް ރެޑް ކްރޮސް އެންޑް ރެޑް ކްރެސެންޓް ސޮސައިޓީސް (އައި.އެފް.އާރ.ސީ) އޭޝިއާ ޕެސިފިކް ޒޯން ވޮލަންޓިއަރ އެންޑް އޮގަނައިޒޭޝަނަލް ޑިވެލޮޕްމަންޓް ޑެލިގޭޓާއި، ނޭޝަނަލް ސޮސައިޓީސް ހިއުމަން ރިސޯސް ޑިވެލޮޕްމަންޓް ޑެލިގޭޓާއި، ސައުތު އޭޝިއާ ރީޖަނަލް ޑެލިގޭޝަންގެ ސީނިއަރ ރީޖަނަލް އޮގަނައިޒޭޝަނަލް ޑިވެލޮޕްމަންޓް މެނޭޖަރގެ އިތުރުން އަފްގާނިސްތާން ރެޑް ކްރެސެންޓް ސޮސައިޓީގެ ޑިރެކްޓަރ އޮފް ބަދަޚްޝާން ބްރާންޗް ބައިވެރިވެވަޑައިގަންނަވައެވެ.7ދުވަހަށް ދެމިގެންދާ މިދެތަމްރީންގައި ދިވެހި ރެޑް ކްރެސެންޓްގެ ހދ، ނ، ޅ، މާލެ، ތ، ޏ އަދި ސ ގެގޮފިތަކުން4ގޮފި ސެކްރެޓަރީއާއި3ގޮފި އެސިސްޓެންޓުންގެ އިތުރުން ގޮފި ބޯޑުތަކުން6މެމްބަރުންނާއި ގަވަރނިންގ ބޯޑުގެ ދެމެމްބަރަކު ބައިވެރިވެވަޑައިގަންނަވައެވެ.\nމިއަދު ހެނދުނު ޏ. އަތޮޅު ކައުންސިލްގެ ކުރުނދުމާ މާލަމުގައި ބޭއްވި ރަސްމިއްޔާތް ޝަރަފްވެރިކޮށްދެއްވީ ޏ. އަތޮޅު ކައުންސިލްގެ ރައީސް ޢަބްދުﷲ ފަލާޙް ޝަރީފެވެ. މިރަސްމިއްޔާތުގައި ދިވެހި ރެޑް ކްރެސެންޓްގެ ދެވަނަ ނައިބު ރައީސް އަހްމަދު ނިޖާހު އާއި އަމީން ޢާންމު ޢަބްދުލްރައްޒާޤު އިބްރާހީމާއި، ޏ. ގޮފީގެ ޗެއަރޕަރަސަން މަރިޔަމް ޙަމީދާގެ އިތުރުން ގަވަރނިންގ ބޯޑުގެ ބޭފުޅުން ބައިވެރިވެވަޑައިގެންނެވިއެވެ.\nމި ދެތަމްރީންގެ މައިގަނޑު މަޤްސަދަކީ ދިވެހި ރެޑް ކްރެސެންޓްގެ ހުރިހާ ގޮފިތަށް މިހާރަށްވުރެ ހަރުދަނާކޮށް، ގޮފިތަކުގެ ހަރަކާތްތެރިކަން އިތުރުކޮށް މުޖުތަމައުތަކަށް ފޯރުކޮށްދެވޭ ޚިދުމަތްތައް އިތުރަށް ތަރައްޤީކުރުމެވެ.


Aanmu sihhathu rahkaatherikurumuge gaanoonuge furathama islaahu thasdheegu kurahvaifi\nއާންމު ސިއްހަތު ރައްކާތެރިކުރުމުގެ ގާނޫނުގެ ފުރަތަމަ އިސްލާހު ތަސްދީގު ކުރައްވައިފި\nއާންމު ސިއްހަތު ރައްކާތެރިކުރުމުގެ ގާނޫނަށް ގެނައި ފުރަތަމަ އިސްލާހު ބިލް ރައީސް ތަސްދީގު ކުރައްވަނީ -- ފޮޓޯ: ރައީސް އޮފީސް\nއާންމު ސިއްހަތު ރައްކާތެރިކުރުމުގެ ގާނޫނަށް ގެނައި ފުރަތަމަ އިސްލާހުގެ ބިލް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް މިއަދު ތަސްދީގު ކުރައްވައިފި އެވެ.\nރައްޔިތުންގެ މަޖިލީހުން މި ބިލް ފާސްކުރީ މިދިޔަ އެޕްރީލް މަހުގެ 29 ވަނަ ދުވަހު ބޭއްވި މަޖިލީހުގެ ޖަލްސާގަ އެވެ.\nގާނޫނަށް ގެނައި އިސްލާހާ އެކު އާންމު ސިއްހަތަށް ކުއްލި ނުރައްކަލުގެ ހާލަތެއް ދިމާވެއްޖެނަމަ ހަރަދުކުރުމަށް ދައުލަތުގެ ބަޖެޓުގައި ހިމަނާފައިވާ މިންވަރަށް ވުރެ އެ ހާލަތުގައި ކުރަންޖެހޭ ޚަރަދު އިތުރުވާނަމަ، މާލީ ވަޒީރު، އިތުރަށް ބޭނުންވާ ފައިސާގެ މިންވަރުގެ ތަފްސީލް ބަޔާންކޮށް މަޖިލީހަށް ހުށަހަޅަން ޖެހެ އެވެ. އަދި މަޖިލީހުން ހުއްދަކުރާ މިންވަރަކަށް އަދި ކަނޑައަޅާ އުސޫލުގެ މަތިން މެނުވީ އެ ފައިސާ ބޭނުންކޮށްގެން ނުވާނެ ކަމަށްވެސް އިސްލާހުގައިވެ އެވެ.\nއާންމު ސިއްހަތަށް ކުއްލި ނުރައްކަލުގެ ހާލަތު އިއުލާނުކުރުމަށްފަހު، އެކަމާ ގުޅިގެން ކޮންމެ މަހަކު ހިނގާ އެންމެހައި ހަރަދުގެ ތަފްސީލާއި، ކުރިއަށް އޮތް ދެ މަސް ދުވަހު ހަރަދުވާނެ ކަމަށް ލަފާކުރާ މިންވަރުގެ ތަފްސީލް ކޮންމެ ދެ މަހަކުން މާލީ ވަޒީރު ރައްޔިތުންގެ މަޖިލީހަށް ހުށަހަޅަން ވެސް ލާޒިމުކޮށްފައިވެ އެވެ.\nއާންމު ސިއްހަތަށް ކުއްލި ނުރައްކަލުގެ ހާލަތު އިއުލާނުކޮށްފައި އޮތް އޮތުން ނިމުމަކަށް އަންނަތާ ގިނަވެގެން 60 ދުވަހުގެ ތެރޭގައި އެ ހާލަތާ ގުޅިގެން ކުރި އެންމެހައި ޚަރަދުތަކުގެ ފުރިހަމަ އޮޑިޓެއް ކުރުމަށްފަހު ރައީސުލްޖުމްހޫރިއްޔާއަށާއި ރައްޔިތުންގެ މަޖިލީހަށާއި އޮޑިޓާ ޖެނެރަލަށް ހުށަހަޅަން ވެސް ޖެހެ އެވެ.\nރައްޔިތުންގެ މަޖިލީހަށް ހުށަހަޅާ ތަފްސީލްތަކާއި ރިޕޯޓު، އާންމުންނަށް ފަސޭހައިން ލިބޭނެގޮތަށް ސަރުކާރުގެ ގެޒެޓުގައި ޝާއިއު ކުރުމަށް ވެސް އިސްލާހުގައި ވަނީ ހިމަނާފަ އެވެ. މީގެ އިތުރުން އާންމު ސިއްހަތު ރައްކާތެރިކުރުމުގެ ގާނޫނު އިތުރަށް ހަރުދަނާކުރުމަށް ވެސް ކަންތައްތަކެއް ވަނީ ހިމަނާފަ އެވެ.\nއާންމު ސިއްހަތު ރައްކާތެރިކުރުމުގެ ގާނޫނަށް އެއްވަނަ އިސްލާހު ގެނައުމުގެ ބިލް ރައީސް ސޯލިހް ތަސްދީގުކުރެއްވުމާ ގުޅިގެން މިއަދުން ފެށިގެން މިގާނޫނަށް ވަނީ އަމަލުކުރަން ފަށާފަ އެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް ފިނޭންސް މިނިސްޓްރީ + މިނިސްޓްރީ އޮފް ހެލްތު ޕޮލިޓިކްސް


Officers vaki kuran ninami mahssala court ah: Mahssala nimendhen vaki nukurumuge amurakah vanee edhifai - One Online\n22 ސެޕްޓެމްބަރު 2021: މާލެ، ރައްޔިތުންގެ މަޖިލީހުގެ ޕެޓިޝަން ކޮމެޓީ ބައްދަލުވުމުގައި ޕޮލިސް ކޮމިޝަނަރު މުހައްމަދު ހަމީދު --- ވަން ފޮޓޯ: ޔޫސުފް ސޮފްވާން\nއޮފިސަރުން ވަކިކުރަން ނިންމި މައްސަލަ ކޯޓަށް، މައްސަލަ ނިމެންދެން ވަކި ނުކުރުމުގެ އަމުރަކަށް ވަނީ އެދިފައި\nފުލުހުންގެ އިސް އޮފިސަރުންތަކެއް ވަކިކުރުމަށް، ޕޮލިސް ބޯޑުން ނިންމި މައްސަލަ ސިވިލް ކޯޓަށް ހުށަހަޅައިފިއެވެ.\nއޮފިސަރުންތަކެއް ވަކި ކުރުމަށް އޯގަސްޓް ނުވައެއްގައި ބޯޑުން ނިންމައި އެކަން ތަންފީޒު ކުރުމަށް ޕޮލިސް ކޮމިޝަނަރު މުހައްމަދު ހަމީދަށް އެ ނަންތައް ވަނީ ފޮނުވައިފައެވެ.\nވަކިކުރަން ނިންމި އޮފިސަރުންގެ ތެރެއިން، އެސިސްޓަންޓް ކޮމިޝަނަރު އަހްމަދު މުހައްމަދާއި މުހައްމަދު ޖަމްޝީދާއި، ސުޕްރިޓެންޑެންޓް އޮފް ޕޮލިސް އިސްމާއިލް ޝަމީމް އާދަމާއި، ޗީފް ސުޕްރިޓެންޑެންޓް އޮފް ޕޮލިސް އަބްދުﷲ ޝަރީފާއި މުހައްމަދު ދާއޫދު ގެ ފަރާތުން މި މައްސަލަ ކޯޓަށް ހުށަހެޅީ ދިވެހި ޗެމްބާޒްގެ ފަރާތުންނެވެ.\nދިވެހި ޗެމްބާސްގެ ފަރާތުން މިއަދު ނެރުނު ނޫސް ބަޔާނެއްގައި ވަނީ، އެމީހުން ވަކި ކުރަން ނިންމާފައި ވާއިރު، އަމިއްލަ ދިފާއުގައި ބަސް ބުނުމަށާއި، ޖަވާބުދާރީ ވުމުގެ ފުރުސަތު ލިބިދީފައި ނުވާ ކަމަށެވެ.\nއެކަމުގެ ސަބަބުން އެ އޮފިސަރުންގެ ގެއްލިފައިވާ ދުސްތޫރީ އަދި ގާނޫނީ ހައްގުތަކުގެ ހިމާޔަތުގަ އާއި އެ އޮފިސަރުންނާ މެދު ކަން ކުރެވިފައިވާ އިޖުރާއަތްތަކަށް ބަލާއިރު ގާނޫނީ ގޮތުން ބޮޑެތި ފުށުއެރުންތަކެއް އިޖުރާއީ ގޮތުން ހުރުމުން އެ މައްސަލަ މިއަދު ސިވިލް ކޯޓަށް ހުށަހަޅާފައިވާ ކަމަށާއި، މައްސަލަ ކޯޓަށް ބަލައިގެންފައިވާ ކަމަށްވެސް ނޫސްބަޔާނުގައި ބުނެފައިވެއެވެ.\nއެ މައްސަލައަށް ޝަރީއަތުން ގޮތެއް ކަނޑައެޅުމުގެ ކުރިން އެ ފަރާތްތައް ވަޒީފާއިން ވަކި ކުރުމާގުޅޭ އެއްވެސް ކަމެއް ނުކުރުމަށާއި، އެ ފަރާތްތަކުގެ ވަޒީފާ އަދާ ކުރުގެ ހައްގަށް ހުރަސް އެޅިދާނެ އެއްވެސް ކަމެއް ނުކުރުމަށް ދިވެހި ފުލުހުންގެ ހިދުމަތަށާއި، ޕޮލިސް ބޯޑު އަދި ކަމާ ގުޅޭ އެއްމެހާ ފަރާތްތަކުގެ މައްޗަށް އަމުރު ކޮށް ވަގުތީ އަމުރެއް ނެރެދިނުމަށް ވެސް ދިވެހި ޗެމްބާސްގެ ފަރާތުން ކޯޓަށް ވަނީ ހުށަހަޅައިފައެެވެ.\nދިވެހި ޗެމްބާސްއަކީ ކުރީގެ ޑެޕިއުޓީ ޕީޖީ މަރިޔަމް ނިހާޔަތުގެ ލޯފާމެވެ.\nގުޅޭ ޓެގު ޕޮލިސް ސިވިލް ކޯޓް ވަޒީފާގެ މައްސަލަތައް ވަޒީފާ ޕޮލިސް ބޯޑު\n72 ކިލޯގެ ޑުރަގް މައްސަލަ: މުއްދަތުގެ ފަހުން ހުށަހެޅުމުން ދެ މީހެއްގެ ދައުވާތައް ބޭރުކޮށްލައިފި\n6 ބާވަތެއްގެ މަރުގެ މައްސަލަތަކުގައި ޕޯސްޓްމޯޓަމް ހެދުމުގެ އިހުތިޔާރު ފުލުހުންނަށްދީފި


Male ge dhaairaa thakah amilla gothun vaadha kurahvaa5beyfulhaku form husha halhuvvaifi - vNews.mv\nމާލޭގެ ދާއިރާތަކަށް އަމިއްލަގޮތުން ވާދަކުރައްވާ5ބޭފުޅަކު ފޯމު ހުށަހަޅުއްވައިފި\nސުވައިދާ ޙުސައިން 12 February 2019, 12:31\nރައްޔިތުންގެ މަޖިލީހުގެ އިންތިހާބުގައި އަމިއްލަގޮތުން މާލޭގެ ދާއިރާތަކަށް ވާދަކުރައްވާ5ބޭފުޅަކު މިއަދު އިލެކްޝަންސް ކޮމިޝަނަށް ފޯމް ހުށަހަޅުއްވައިފި އެވެ.\nއިލެކްޝަންސް ކޮމިޝަނުގައި މިއަދު ބޭއްވި ރަސްމިއްޔާތެއްގައި ފޯމްތައް ހުށަހެޅުއްވި ކެންޑިޑޭޑުންގެ ތެރޭގައި ހިމެނެނީ މައްޗަށްގޯޅި ދެކުނު ދާއިރާއަށް ކުރިމަތިލައްވާފައިވާ އިލެކްޝަން ކޮމިޝަންގެ ކުރީގެ ރައީސް ފުއާދު ތައުފީގާއި، ހެންވޭރު ދެކުނު ދާއިރާ އަށް ކުރިމަތިލައްވާފައިވާ އަބްދުﷲ އަފީފާއި، ހެންވޭރު އުތުރު ދާއިރާއަށް ކުރިމަތިލައްވާފައިވާ މުހައްމަދު ދިލްޝާން އަބްދުﷲ އާއި، މާފަންނު މެދު ދާއިރާއަށް ކުރިމަތިލައްވާފައިވާ ޑރ. އިބްރާހިމް ޝިޔާމާއި، މާފަންނު އުތުރު ދާއިރާއަށް ކުރިމަތިލައްވާފައިވާ އަހްމަދު މުސްތަފާ އެވެ.\nއިލެކްޝަންސް ކޮމިޝަނަށް މިއަދު ފޯމް ހުށަހެޅުއްވި ފަސް ބޭފުޅުން މަޖިލިސް އިންތިހާބުގައި ކެމްޕޭން ކުރައްވަނީ "މިނިވަނުން މަޖިލީހަށް" މިޝިއާރުގެ ދަށުންނެވެ. މިބޭފުޅުން މަޖިލީހަށް އިންތިހާބު ވެއްޖެނަމަ ވަކި ކަންތައްތަކަށް އަމަލުކުރުމަށް އިގުރާރުވެ މީގެކުރިން ވަނީ އެއްބަސްވުމެއްގައި ސޮއި ވެސް ކުރައްވާފަ އެެވެ.\nއަމިއްލަގޮތުން މާލޭގެ ދާއިރާތަކަށް ވާދަކުރައްވާ ބޭފުޅުން މީގެކުރިން ބޭއްވި ނޫސްވެރިންގެ ބައްދަލުވުމެއްގައި ވިދާޅުވީ މަޖިލީހަކީ ރައްޔިތުންގެ ތަނަކަށް ހަދަންޖެހޭ ކަމަށާއި ރައްޔިތުންގެ މަޖިލީހަކީ ވަކި ފިކުރަކާއި ވަކި ފަރާތެއްގެ އަޑު އުފުލާ ތަނަކަށްވުރެ ރައްޔިތުންގެ ހިޔާލުތަކާއި އިހްސާސްތައް ހިއްސާކުރާ ތަނަކަށް ހަދަންޖެހޭ ކަމަށެވެ. އަދި 19 ވަނަ ރައްޔިތުންގެ މަޖިލީހަށް އަމިއްލަ ގޮތުން ނިކުންނަވާ ބޭފުޅުންގެ ހައިސިއްޔަތުން ގަބޫލުކުރާ އުސޫލުތަކާއި އެއްބަސްވާ ކަންތައްތައް ވެސް މި ބޭފުޅުން މިހާރު ވަނީ ހާމަކުރައްވާފަ އެވެ. އެގޮތުން ފާހަގަކޮށްލެވޭ ބައެއް ކަންކަމުގެ ތެރޭގައި މަޖިލިސް މެމްބަރެއްގެ ގޮތުގައި ހުވާ ކުރައްވާތާ 60 ދުވަހުގެ ތެރޭގައި މަޖިލިސް މެމްބަރުގެ އޮފީހެއް ހުޅުވުމާއި، ދާއިރާގެ ރައްޔިތުންނާ މަހަކު އެއްފަހަރު ބައްދަލު ކުރެއްވުމާއި، މަޖިލީހަށް ހޮވިއްޖެނަމަ ދައުރު ނިމެންދެން އެއްވެސް ސިޔާސީ ޕާޓީއަކަށް ސޮއި ނުކުރުންފަދަ ކަންކަން ހިމެނެ އެވެ.\nރައްޔިތުންގެ މަޖިލީހުގެ އިންތިހާބަށް ކުރިމަތިލުމަށް މިހާރު ހުޅުވާލާފައިވާއިރު އިންތިހާބު ބޭއްވުމަށް ހަމަޖައްސާފައިވަނީ އޭޕްރީލް މަހުގެ ހަވަނަ ދުވަހު އެވެ.


Boarder Hulhuvaali Fahun 37,000 Fathuruverin Raajje Athuvejje | Hathaavees\nކޮވިޑް19 ގެ ސަބަބުން ރާއްޖޭގެ ބޯޑަރު ބަންދުކޮށްފައި އޮތުމަށްފަހު އަލުން ބޯޑަރު ހުޅުވާލި ފަހުން މިހާތަނަށް 37،000 އަށްވުރެ ގިނަ ފަތުރުވެރިން ރާއްޖެ އަތުވެއްޖެއެވެ.\nޓޫރިޒަމް މިނިސްޓްރީން އާއްމުކޮށްފައިވާ ތަފާސް ހިސާބުތައް ދައްކާގޮތުން ކޮވިޑް-19 އާއި ގުޅިގެން ރާއްޖޭގެ ބޯޑަރު ބަންދުކުރުމަށްފަހު މިދިޔަ ޖުލައިމަހުގެ 15 ވަނަ ދުވަހުން މިމަހުގެ 28 ވަނަ ދުވަހާއި ހަމައަށް ރާއްޖެއަށް އައިސްފައިވަނީ 37,468 ފަތުރުވެރިންނެވެ.\nބޯޑަރު ހުޅުވާލި ޖުލައިމަހު ރާއްޖެއަށް އައިސްފައިވަނީ 1,752 ފަތުރުވެރިންނެވެ. އޮގަސްޓުމަހު ރާއްޖެއަށް 7,628 ފަތުރުވެރިން އައިސްފައިވާއިރު، ސެޕްޓެމްބަރުމަހު ރާއްޖެއަށް އައިސްފައިވަނީ 9,538 ފަތުރުވެރިންނެވެ.\nބޯޑަރު ހުޅުވާލިފަހުން މިހާތަނަށް އެންމެ ގިނައިން ފަތުރުވެރިން ޒިޔާރަތްކުރީ ރަޝިޔާ އިންނެވެ. އެގޮތުން އެގައުމުން ވަނީ 7,507 ފަތުރުވެރިން ރާއްޖެ އައިސްފައެވެ. އަދި ޔޫއޭއީ، އެމެރިކާ، ޔޫކޭ، އަދި ސްޕެއިން، ޖަރުމަނުވިލާތް، ފްރާންސް، ބްރެޒިލް، ޔޫކްރެއިން އަދި މިސްރުން ވެސް ރާއްޖެ އަށް ގިނަ އަދަދަކަށް ފަތުރުވެރިން އައިސްފައިވެއެވެ.\nކޮވިޑް19 ގެ ސަބަބުން ރާއްޖޭގެ ބޯޑަރު ބަންދުކުރީ މިދިޔަ މާޗު މަސް ތެރޭގައެވެ. އޭގެފަހުން ބޯޑަރު ހުޅުވާލީ ތިންމަސް ދުވަސް ފަހުންނެވެ. އެގޮތުން ރާއްޖޭގެ ބޯޑަރުން އަލުން ހުޅުވާލީ ޖުލައި މަހުގެ 15ވަނަ ދުވަހުއެވެ. އޭގެފަހުން ދުވަހެއް ދުވަހަކަށް ރާއްޖެ އަންނަ ފަތުރުވެރިން އަންނަނީ އިތުރުވަމުންނެވެ.\nސަރުކާރުން އަމާޒު ކަނޑައަޅާފައި ވަނީ 500،000 ފަތުރުވެރިން މިއަހަރު ރާއްޖެ ގެނައުމަށެވެ. މިހާރުގެ މިހާތަނަށް ރާއްޖެއަށް އައި ޖުމުލަ ފަތުރުވެރިންގެ އަދަދު ވަނީ 420،315 އަރާފައެވެ.\nPrevious ކުޅިވަރުގެ ގާނޫނަށް ހަސަން ހުށަހެޅި އިސްލާހުން ގިނަ ކުޅިވަރުތައް ސަސްޕެންޑު ކުރާނެ: މަހްލޫފު\nNext ވެންޓިލޭޓަރު މައްސަލަ ރިވިއު ކުރަން ޕީޖީ އަށް ލަފާ އަރުވަން ފާސްކޮށްފި


Vinares flat thah 2022 gai nimeyne\nވިނަރެސް ފްލެޓްތައް 2022 ގައި ނިމޭނެ\nހައުސިން މަޝްރޫއުގެ ދަށުން ތަރައްގީ ކުރާ ފްލެޓްތަކެއް -- ފޮޓޯ: އަވަސް އޮންލައިން\n"ވިނަރެސް" މަޝްރޫއުގެ ދަށުން އަޅާ ފްލެޓްތައް 2022 ވަނަ އަހަރުގެ ތެރޭގައި ނިންމާލެވޭނެ ކަމަށް އެޗްޑީސީން ބުނެފި އެވެ.\nހުޅުމާލޭގެ ދެވަނަ ބިމުގައި ވިނަރެސް ފްލެޓްތައް އަޅާއިރު 10 ޓަވަރު އަޅަ އެވެ. އެ މަޝްރޫއުގެ މަސައްކަތް 2022 ވަނަ އަހަރުގެ މޭ މަހުގެ ތެރޭގައި ނިންމާނެ އެވެ. އެޗްޑީސީން ބުނާ ގޮތުގައި މަޝްރޫއުގެ 42 ޕަސެންޓް މަސައްކަތް މިހާރު ވެސް ވަނީ ނިމިފަ އެވެ.\nމި ޓަވަރުތަކުގައި ޖުމްލަ 1344 އެޕާޓްމެންޓާއެކު ހަތަރު ވައްތަރެއްގެ އެޕާޓްމެންޓް ހުންނާނެ އެވެ. އެއީ މެރީނާ ވިއު، އިނާ ވިއު، އައުޓާ ވިއު އަދި ސްޓޭންޑާޑް ވިއު އެވެ. ސްޓޭންޑަޑް ވިއު ގައި ހުންނާނީ 883 އަކަފޫޓުގެ އެޕާޓްމެންޓްތަކެކެވެ. ދެން ހުރި އެޕާޓްމެންޓްތަކުގައި 902 އަކަ ފުޓޫ ހުންނާނެ އެވެ. ހުރިހާ އެޕާޓްމެންޓެއްގައި ވެސް ތިން ކޮޓަރިއާއި ތިން ފާހާނާ އަދި ބެލްކަންޏެއް ހުންނާނެ އެވެ.\nމެރީނާ ވިއުގައި ހިމެނެނީ 172 އެޕާޓްމަންޓެވެ. މި ޔުނިޓްތަކުގެ އަގު އުޅެނީ 2.7 މިލިއަން ރުފިޔާއާ 2.6 މިލިއަން ރުފިޔާއާ ދެމެދުގަ އެވެ. އައުޓާ ވިއުގައި 372 އެޕާޓްމެންޓް ހިމެނޭއިރު އަގަކީ 2.7 މިލިއަން ރުފިޔާއާ 2.6 މިލިއަން ރުފިޔާއާ ދެމެދެވެ. އިނާ ވިއުގައި ހިމެނެނީ 352 އެޕާޓްމަންޓެވެ. މި ޔުނިޓްތަކުގެ އަގު އުޅެނީ 2.6 މިލިއަން ރުފިޔާގަ އެވެ. އަދި ސްޓޭންޑާޑް ވިއުގައި 448 އެޕާޓްމެންޓް ހިމެނޭއިރު މި ޔުނިޓްތަކުގެ އަގު އުޅެނީ 2.5 މިލިއަން ރުފިޔާގަ އެވެ.\nހުޅުމާލޭގައި ތަރައްގީ ކޮށްފައިވާ ހިޔާ މަޝްރޫއުގެ ދަށުން ފަންނީ ކެޓެގަރީން ފްލެޓް ލިބުނު ފަރާތްތަކުން މި މަޝްރޫއުގެ ފްލެޓްތަކަށް ބަދަލުކުރުމުގެ ފުރުސަތު ސަރުކާރުން މިހާރު ވަނީ ހުޅުވައިލާފަ އެވެ. ފަންނީ ކެޓެގަރީގައި ހިމެނެނީ ޑޮކްޓަރުންނާއި ނަރުހުންނާއި ޓީޗަރުން އަދި ސިވިލް ސާވިސްގެ މީހުންނެވެ. ފަންނީ ފަރާތްތަކަށް ލިބިފައިވާ ހިޔާ ފްލެޓްގެ ބަދަލުގައި ވިނަރެސް މަޝްރޫއުގައި ފްލެޓް ހޯދުމުގެ ފުރުސަތު ހުޅުވާލައިފައި ވަނީ އެފަރާތްތަކަށް ލިބޭ އާމްދަނީ އާއި އެއްހަމައެއްގައި ބޯހިޔާވަހިކަން ހޯދައިދިނުގެ ބޭނުމުގަ އެވެ.\nއެޗްޑީސީ ބޯހިޔާވަހިކަން ހައުސިން ޔުނިޓް + ހައުސިން މިނިސްޓްރީ ވިނަރެސް ފްލެޓް\nއާދީއްތައިން ފެށިގެން އިތުރު ކެޓެގަރީތަކުގެ ގުރު ނަގަނީ


BREAKING NEWS: Mi Sarahadhu Gai Baahvaa Havaage Emme Kulagadha Harakaaiythah Maadhamaa Rey - Vaguthu\nމިސަރަހައްދުގައި ބާއްވާ ހަވާގެ އެންމެ ކުލަ ގަދަ ހަރަކާތްތައް މާދަމާ ރޭ\nމިސަރަހައްދުގައި މިހާތަނަށް ބާއްވާ ހަވާ އެރުވުމުގެ އެންމެ ކުލަގަދަ ހަރަކާތް މާދަމާ ރޭ ބްރިޖް ހުޅުވުމުގެ ރަސްމިއްޔާތުގައި ފެނިގެންދާނެކަމަށް ހައުސިންގް މިނިސްޓްރީން ވިދާޅުވެއްޖެއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި މިކަން ހާމަކުރައްވަމުން ހައުސިންގް މިނިސްޓަރ ޑރ މުޙައްމަދު މުޢިއްޒު ވިދާޅުވީ، މާދަމާ ރޭ އޮންނަ ބްރިޖް ހުޅުވުމުގެ ރަސްމިއްޔާތު ވަރަށް ކުލަގަދަވާނެ ކަމަށާއި، މިސަރަހައްދުގައި ބާއްވާ ހަވާގެ އެންމެ ކުލަ ގަދަ ހަރަކާތްތައް މާދަމާ ރޭގެ ރަސްމިއްޔާތުގައި އޮންނާނެ ކަމަށެވެ.\nމިނިސްޓަރ މުއިއްޒު ވިދާޅުވީ، މާދަމާރޭގެ ރަސްމިއްޔާތުގައި ހަވާ އެރުވުމުގެ ހަރަކާތް ކުރިއަށްގެންދާނީ، ހަވާއެރުވުމުގައި ދުނިޔޭގެ ރެކޯޑް އޮތް ފަރާތަކުން ކަމަށެވެ.\n"އަޅުގަނޑުމެން ކުރިއަށް ގެންދާ ފަޔަރ ވޯކްސް އަކީ ވަރަށްވެސް ބޮޑު، ވަރަށް ބޮޑު ސްކޭލެއްގައި ކުރިއަށް ގެންދެވޭނެ ކަމެއްގެ ގޮތުގައި އަޅުގަނޑުމެން ޤަބޫލުކުރަނީ. ފަޔަރ ވޯކްސްގައި އެމްއެންޑީއެފް އާ އެކީގައި މަސައްކަތްކުރާ ބޭރުގެ ކުންފުންޏަކީ މުޅި ދުނިޔޭގައިވެސް ފަޔަރ ވޯކްސްގެ ވޯލްޑް ރެކޯޑް އޮންނަ ފަރާތް. އެބޭފުޅުން ވިދާޅުވަނީ އެބޭފުޅުން މިސަރަހައްދުގައި މިހާތަނަށް ބޭއްވޭ އެންމެ ރީތި ފަޔަރ ވޯކްސް އަށް މި ފަޔަރ ވޯކްސް ވާނެކަމަށް." މުއިއްޒު ވިދާޅުވިއެވެ.\nމިނިސްޓަރ މުއިއްޒު ވިދާޅުވީ، ސިނަމާލެ ބުރިޖަކީ ރާއްޖޭގެ ތަރައްޤީ ރަމްޒުކޮށްދޭ، ރައްޔިތުންގެ ތަރައްޤީ އެތައް މިނަކަށް އުފުލިގެންދިއުމުގެ ވަސީލަތަކަށް ވާއިރު، ރާއްޖޭގެ ޒުވާނުންނާއި، އެކި އުމުރުފުރާގެ ފަރާތްތަކުގެ އުއްމީދާ ގުޅިފައިވާ މަޝްރޫއަކަށްވާއިރު އެ ސްކޭލްގެ ފަޔަރ ވޯކްސް އަކަށް މިކަންވާންޖެހޭނެ ކަމަށެވެ.\n"މިކަން ފާހަގަކުރުމުގެ ގޮތުން އެންމެ ބޮޑު ކަމަކަށް ރާވާފައިވަ ކަމަކީ ފަޔަރ ވޯކްސް، ބަޑިބޭހުގެ ހަވާ އެރުވުމުގެ އިވެންޓެއް. އަޅުގަނޑުމެންނަށް ވަރަށް އާއްމު ކަމެއް ހަވާ އެރުވުމަކީ، އެހެންނަމަވެސް މި ފަޔަރ ވޯކްސް އަކީ އިރާދަކުރެއްވިއްޔާ މި މަޝްރުއުގެ ބޮޑުމިނަށް ބަލާއިރު، މުހިންމުކަމަށް ބަލާއިރު، އެ ސްކޭލްގެ ފަޔަރ ވޯކްސް އަކަށް ވްވާންޖެހޭނެ." މުއިއްޒު ވިދާޅުވިއެވެ.\nހައުސިންގ މިނިސްޓަރު ވިދާޅުވީ، ރައީސުލްޖުމްހޫރިއްޔާ ބޭނުންފުޅުވެލައްވަނީ ވީހާވެސް ގިނަ ބަޔަކަށް ބްރިޖް ހުޅުވުމުގެ ރަސްމިއްޔާތައް ދައުވަތު އަރުވަން ކަމަށާއި، އެހެންކަމުން ބްރިޖް ހުޅުވުމުގެ ރަސްމިއްޔާތުގައި ދައުލަތުގެ ވެރިންގެ އިތުރުން އިސްރަށްވެހިންނަށާއި، ޙާއްޞަ އެހީއަށް ބޭނުންވާ ފަރާތްތަކާއި، އަންހެނުންނާއި، ކުޑަކުދިންނަށް އަދި ސިވިލް ސަރވިސްގެ މުވައްޒަފުންނާއި ދިވެހިރާއްޖޭގެ ކޮންމެ ރަށަކުން މީހަކަށް ދައުވަތު އެރުވިގެންދާނެ ކަމަށެވެ.\nބްރިޖް ހުޅުވުމުގެ ރަސްމިއްޔާތު ބާއްވަން ހަމަޖެހިފައިވާ އާޓިފިޝަލް ބީޒް ސަރަހައްދު ފުރެންދެން ރޭގަނޑު 08:10 ގެ ކުރިން ވަޑައިގަންނަވާ ހުރިހާ ފަރާތްތަކަށް ރަސްމިއްޔާތުގައި ހިންގާ ކަންކަން ބަލާލުމުގެ ފުރުޞަތު ދެއްވާނެ ކަމަށް މިނިސްޓަރ ވިދާޅުވިއެވެ. އެހެންނަމަވެސް އެ ސަރަހައްދު ފުރުމުން ބޮޑުތަކުރުފާނު މަގުގައި ތިބުމުގެ ފުރުޞަތު ދެވެން ނެތް ކަމަށާއި، އާޓިފިޝަލް ބީޗް ސަރަހައްދު ފުރުމުން މި ރަސްމިއްޔާތަށް އަންނަ އާއްމުންނަށް ކާނިވާ ސަރަހައްދުން ފުރުޞަތު ލިބިގެންދާނެ ކަމަށާއި، ކާނިވާ ސަރަހައްދުގައި ބޮޑު ސްކްރީނުން މަންޒަރުތައް ވަގުތުން ފެންނާނެ އިންތިޒާމް ހަމަޖައްސަވާނެ ކަމަށް މިނިސްޓަރ މުއިއްޒު ވަނީ ވިދާޅުވެފައެވެ.\nއޮގަސްޓް 29, 2018 16:57\nހަވާ އަކުރުން ސިނަމާލެ ބްރިޖް އަޅާނެ. ވަރައް ސަޅިވާނެ\nއޮގަސްޓް 29, 2018 20:01\nތިތަނަށް އަދީބު ގެންދަންވާނެ.. އަސްލު ތިއީ އަދީބުގެ މަސައްކަތުން ވަހީދު ވެރިކަމުގައި ފައިނޭންސް ނިމިފައޮތް އެއްޗެއް..\nއޮގަސްޓް 29, 2018 21:38\n2018 ޔަގީން ރައީސް ޔާމީނު\nއޮގަސްޓް 30, 2018 00:08


Katrina aai Deepika maazee handhaan nahthaalaa sul'haveetha?\nކެޓުރީނާ އާއި ދީޕިކާ މާޒީ ހަނދާން ނައްތާލާ ސުލްހަވީތަ؟\nދީޕިކާ އަދި ކެޓުރީނާ (ވ)\nކެޓުރީނާ ކައިފް އާއި ދީޕިކާ ޕަދުކޯންގެ މެދުގައި އޮންނަ ރުޅިވެރިކަމުގެ ވާހަކައަކީ ބޮލީވުޑްގައި ވަރަށް މަޝްހޫރު ވާހަކަ އެކެވެ. އަދި އެ ދެ ހަތުރުން މިތުރުންނަށް ވެދާނެ ކަމަކަށް ފިލްމު އިންޑަސްޓްރީގެ އެއްވެސް މީހަކު ގަބޫލެއް ނުކުރާނެ އެވެ. ނަމަވެސް ފަހުގެ ޚަބަރުތައް ބުނާ ގޮތުގައި ކެޓުރީނާ އާއި ދީޕިކާ އެ މީހުންގެ މެދުގައި އޮތް ނަފްރަތުކަން ފިލުވާލައި ސުލްހަ ވެއްޖެ އެވެ.\nކެޓުރީނާ އާއި ދީޕިކާގެ މެދުގައި އޮތީ ފިލްމީ މައިދާނުގައި އޮންނަ ވާދަވެރިކަމެއް ނޫނެވެ. އަދި ދެ މީހުން ރުޅި އައިސްގެން އުޅުނީ އެކަކަށް ވުރެ އަނެކަކަށް ރަނގަޅު ފިލްމުތައް ލިބޭތީ ހަސަދަވެރި ވެގެނެއް ވެސް ނޫނެވެ. އެ ދެ ބަތަލާއިން ރުޅި އައިސްގެން އުޅުނީ ރަންބީރު ކަޕޫރާ ހެދި އެވެ.\nއިންޑިއާގެ ނޫސްތަކުގައި ރިޕޯޓުކޮށްފައިވާ ގޮތުގައި ކެޓުރީނާ އާއި ރަންބީރު ރައްޓެހިވީ ދީޕިކާ އާއި ރައްޓެހިވެގެން އުޅެފައި އޭނާއަށް ލަނޑުދީފައި ރުޅިވުމަށް ފަހުގަ އެވެ. މި ރުޅިވެރިކަން ބޮޑުވެ 'ކޮފީ ވިތު ކަރަން"ގެ އެޕިސޯޑެއްގައި ދީޕިކާ ވަނީ ކެޓުރީނާގެ އުމުރާ ގުޅޭ ގޮތުންވެސް ސުވާލުކޮށް ފާޅުގައި އޭނާއާ ދިމާކޮށްފަ އެވެ.\nނަމަވެސް މިހާރު ދީޕިކާ ވެސް ވަނީ ރަންވީރު ސިންގްއާ ކައިވެނިކޮށް އުފާވެރި ޒަވާޖީ ހަޔާތެއް ފަށާފަ އެވެ. އަދި ކެޓުރީނާ ވެސް ވަނީ ވިކީ ކޯޝަލްއާ ކައިވެނިކޮށްފަ އެވެ. އެހެންކަމުން މި ދެ ބަތަލާއިންގެ މެދުގައި ޖެހުނު މައްސަލައިގެ އަސްލު ކަމަށްވާ ރަންބީރު ކަޕޫރު އެ ދެ މީހުންގެ ހަޔާތުގައި ވެސް ނެތުމުން ސުލްހަވާން އެމީހުންނަށް ފަސޭހަވި އެވެ.\nމިދިޔަ ހަފުތާގައި ފާހަގަކުރި ދީޕިކާގެ 36 ވަނަ އުފަން ދުވަހުގެ ތަހުނިޔާ ކެޓުރީނާ ވަނީ ފޮނުވާފަ އެވެ. އަދި މި ތަހުނިޔާގެ މެސެޖާއެކު ދެ މީހުންގެ ރުޅިވެރި ކަމަށް ނިމުން އައިކަމުގެ ވާހަކައިގެ އަޑު ވަނީ ގަދަވެފަ އެވެ.\nއިންޑިއާގެ ބައެއް ނޫސްތަކުގައި ބުނެފައިވާ ގޮތުގައި އުފަން ދުވަސް ފާހަގަކުރުމަށާއި ޗުއްޓީއެއް ހޭދަކޮށްލަން ދީޕިކާ އާއި ފިރިމީހާ ރަންވީރު މިހާރު ތިބީ ރާއްޖޭގެ ރިސޯޓެއްގަ އެވެ. ކުރިން ހަމަޖެހިފައި އޮތީ ބުރާސްފަތި ދުވަހު އިންޑިއާގެ އަލީބާގްގައި އޮންނަ ދީޕިކާގެ އާ ފިލްމު "ގެހެރާއިޔާން"ގެ ޓްރެއިލާ ލޯންޗުކުރާ އިވެންޓުގައި ބައިވެރިވާން ދީޕިކާ އިންޑިއާ އަށް ފުރާނެ ކަމަށެވެ. ނަމަވެސް ކޮވިޑް-19ގެ ހާލަތު އިންޑިއާގައި ގޯސްވަމުން ދާތީ އެ އިވެންޓް ކެންސަލް ކުރުމުން އެ ދެމަފިރިންގެ ޗުއްޓީގެ ދުވަސްތައް އިތުރުކޮށް ރާއްޖޭގައި އިތުރު ދުވަސްތަކެއް ހޭދަކުރާނެ ކަމަށް ވެސް ޚަބަރުތައް ބުނެ އެވެ.\nދިޕިކާ ޕަދުކޯން ކެޓްރީނާ ކައިފް ރަންވީރު ސިންގް


Firumaaladheyshey, Episode 64\n28 ނޮވެންބަރ 2018 1 ކޮމެންޓް\nނިދިފައި އޮތް ގިޔާދާ ތެދުވީ ބިރުވެރި ހުވަފެނެއް ފެނިގެންނެވެ. ލޯ ހުޅުވާލެވުމާއެކު، ނާންމާން ޖައްގައްޔެއްގެ ތެރެއިން ނިކުމެވުނުފަދަ އިހުސާސެއް ގިޔާދާއަށް ކުރެވުނެވެ. ބިރުވެރިއަޑަކުން ނިކަންބާރަށް ހަޅޭއްލަވައިގަތްއަޑަށް ނަވީންއަށް ހޭލެވުނެވެ. ހިތްހަމަނުޖެހުނީ އެފަދަގޮތަކަށް ގިޔާދާ ހަޅޭއްލަވައިގަތީމައެވެ. ރަގަޅަށް ލޯ ނުހުޅުވުނަސް ނަވީންގެ ހިތްހަމަނުޖެހުން ބޭރުކޮށްލިއެވެ.\n"ކިހާދެރަކަމެއް މިއޮތީ.. އެހެންމީހުންނަށް ނޮހޮރޮއްޕާންނުކޮށް މިތަނުން ނިކުމޭ.. ނިދާލެވެންވެސް ނެތީއޭ" ގިޔާދާއަށް ކަމެއްވީތޯ ނުވަތަ ނޫންތޯވެސް ސުވާލުކުރުމެއްނެތެވެ.\nނަވީންގެ ނުރުހުމުގެ ބަސްތައް ގިޔާދާއަށް މިވަގުތު ހިތްދަތިކަމަކަށްވިއެވެ. ބޭނުންވީ ފިރިމީހާގެ ދެއަތުގެތެރޭގައި ރައްކާތެރިކަން އިޙްސާސްކުރުމަށެވެ. ފުރަގަސްދީގެން އޮތް ނަވީންއާއި ދިމާއަށް ބަލައިލަމުން، ގިޔާދާގެ ދެއަތް އުފުލާލިއެވެ. އިނގިލިތައް ހަރަކާތްކުރޭތޯ ތަކުރާރުކޮށް ޗެކްކުރިއެވެ. ނޭފަތައް ރޫއަރުވާލާފައި ނޭފަތްދަމަންފެށިއެވެ. ނުބައިވަސް ދުވަނީ ގިޔާދާ ލައިގެންއިން ހެދުމުންތޯވެސް، ވަސް ބަލައިފިއެވެ. ބޯއަޅައިގެން އޮތް ބާލީހުންނާއި ގައިމަތީގައި އަޅާފައި އޮތް ރަޖާގަނޑުންވެސް ވަސްބަލައިފިއެވެ. ނަމަވެސް ކުރިއެރުމެއް ނުލިބުނެވެ. ހުވަފެނުގައި ދުވިވަސް، އަދިވެސް އިހްސާސްކުރެވެނީއެވެ. ގިޔާދާއަށް ބަލައިލެވުނީ ފާރުގައި ހަރުކޮށްފައި ހުރި ގަޑިއަށެވެ. މެންދަމުން އަލިވެ ތިނެއް ޖެހީއެވެ.\nފުލުހުންގެ ބެލުމުގެ ދަށުގައި ސަވާނާ ބިޑިއަޅާފައި ބައިންދާފައިއިނީ، އޭނާ ގޮވަމުންދިޔަ ހަޑިހުތުރު އެއްޗެހިގޮވުން ހުއްޓައިނުލައިގެންނެވެ. ދުލައް އައިހައި އެއްޗެއް ގޮވަނީއެވެ. ކިޔަމަންވެ ހަމަހިމޭންވުމަށް، އިންޒާރުދިނުމުންވެސް މައިތިރިވާން ހިތައްވެސް ނާރައެވެ. ތަކުރާރުކޮށް ހަޅޭލަވަމުންދިޔައީ ފައިސާ ދިނުމަށް އިންކާރުކޮށް، އެނާގެ މަންމައާއި ބައްޕަ ފުލުހުންނަށް ރިޝްވަތުދީގެން ސަވާނާ ހައްޔަރުކުރުވީކަމަށެވެ. ހައްޔަރުން ދޫކޮށްލައިފިނަމަ، އެތަނުގައި ތިބި މީހުންނަށް ސަވާނާ ކޮށްދޭނެ ކަންކަމާއި އޭނާގެ ކުޅަދާނަކަމުގެ ވާހަކަ އަޑުހަރުކޮށް ގޮވަމުންދިޔައެވެ.\nދެލޮލުން ކަރުނަގަނޑު ފައިބަނީއެވެ. ކުޑަކޮޓަރިއެއްގައި ތޭވީހުގައި އެއާކޯންގެ ފިނިކަންހުރިއިރު މުޅިމީހާ ދާހިއްލާންޖެހޭ ހެއްޔެވެ؟ ނިއްކުރިމައްޗާއި މޫނުމަތީގައި ގިޔާދާގެ އަތް ހާކާލަމުން ދާ ފޮހެލިއެވެ. ފެނުނު ހުވަފެނުގެ އަސަރު އަދިވެސް ލޮލުގައި އެބަހުއްޓެވެ. ފޯނު ކޮބައިތޯ ހޯދައިލެވުނެވެ. އަތުޖެހޭ ހިސާބުގައި ނެތެވެ. ފެންނާކަށްވެސް ނެތެވެ. މެއަށް ތަދުވާހެންހީވުމުން މޭގައި އަތްއެޅިއެވެ. ހިންދިރުވާލާފައި ކުޅުކޮޅަކުން އަރުތެރެ ތެތްކޮށްލެވޭތޯ މަސައްކަތްކުރިއެވެ. ނަމަވެސް އެކަމެއްވެސް ނުވިއެވެ. ނިދަމުން ކޮޓަރިއަށް ފެންފުޅިއެއް ނުގެންނާތީވެ، ފެން ނުހުންނާނެކަން ގިޔާދާއަށް އެނގެއެވެ. ހުރިހައި ކަމަކަށްވުރެން ގިޔާދާއަށް ބޮޑުވީ ގާތުގައި ފޯނު ނެތް މައްސަލައެވެ. ކުރިއަށްވުރެން ބޮޑަށް ލޮލުން ކަރުނަފައިބާން ފެށިއެވެ. ފެނުނު ހުވަފެން ލޮލުގެ ކުރިމަތީން ފެންނަހެންވެސް ހީވަނީއެވެ. އެހީއަށްއެދި ސަވާނާއަށް ގިޔާދާގެ އަތް ދިއްކޮށްލާފައި އޮތް މަންޒަރު މިހާރުވެސް ފެނެއެވެ.\nނަވީންގެ ފޯނުގެ ލޮކްކޯޑް ނޭގޭތީ އެފޯނުން ގުޅާލުމަކީވެސް ކުރެވެން އޮތް ކަމެއްނޫނެވެ. އެނދުން ތެދުވީ ވަރަށް ބިރުންހުރެއެވެ. ނަމަވެސް ގިސްލުމުގެ އަޑެއްވެސް ނަވީންއަށް އިއްވާކަން މިވަގުތު ބޭނުމެއްނޫނެވެ. ގިޔާދާގެ ހިތް މަޖުބޫރުކުރަނީއެވެ. ސަވާނާއަށް ގުޅުމަށެވެ. ދަރިފުޅުގެ ހާލު ބެލުމަށެވެ. ކޮންމެވެސް ކަމެއްވެއްޖެއެވެ. ބޮޑުކަމެއް ވެއްޖެކަމުގެ އިހުސާސް ގިޔާދާއަށް ކުރެވެނީއެވެ. ހިތްނުތަނަވަސްވެއްޖެއެވެ. ހުވަފެނުގައި ފެނުނު ބިރުވެރިސޫރައިގެ ފަހަތުގައި ފޮރުވިފައިވަނީ ސަވާނާއެވެ. އަނދިރިކަމުގެތެރެއިން ގޮތް ނޭންގޭތާކުން ގިޔާދާ ކޮށްޕާލާ، ވައްޓާލީ ސަވާނާއެވެ. ސަވާނާގެ ބިރުވެރި ހިނިގަނޑާއެކު ގިޔާދާ ވެއްޓި ޒަޚާމުވީއެވެ. އެހީއަށް އެދި އާދޭސްކުރުމުންވެސް ސަވާނާގެ ހިތައް ރަހުމެއް ނުވަނެވެ. ކުރި އަނިޔާގައި ގިޔާދާގެ މުޅިގައިން އޮހޮރެންފެށީ ލެޔެއްނޫނެވެ. އެއީ ކުނިވަސްދުވާ، ދޮހެކެވެ. ނޭފަތައް ކުޅަދާނަނުވާވަރުގެ ނުބައިވަހެއް ދުވައެވެ. ހަޔާތުގައިވެސް އެފަދަ ބިރުވެރި ހުވަފެނެއް ގިޔާދާއަށް ފެނިފައެއް ނުވެއެވެ.\nއާދުވަހަކަށް ފެނުން ތޮޅިލި އިރާއެކު މާޔާ މޯޅިއަކަށް ދެމިލިއެވެ. ނިދީގެ ބަރުހެލިކަމެއް ނުވަތަ ހަށިގަނޑުގެ ލޮޑުކަމެއްވެސް ބަނިޔާދަން ހަށިގަނޑުގައި ނުވެއެވެ. އުމުރުން އިތުރު ދުވަހެއް ދެއްވިކަމަށްޓަކައި ﷲއަށް ޙަމްދާއި ޝުކުރުކުރިއެވެ. ގައިމަތީން ކުއިލްޓް އުފުލާލާފައި އެއް އަރިއަކަށް ޖައްސައިލުމަށްފަހު ތެދުވިއެވެ. ފާޚާނާއަށް ވަދެލީ ނަމާދުކުރުމަށް ތައްޔާރުވެލުމުގެ ބޭނުމުގައެވެ.\nނަމާދުން ނިމުމާއެކު ރާނިޔާގެ މުސައްލަ އެއްކަނަކުން ފައްޖަހައިލިއެވެ. ނަމަވެސް ބޭނުންވާ ދުޢާތައް ނިންމާފައި ނޫނީ މުސައްލަމަތީން ތެދުވާންބޭނުންނުވާތީ، އޭނާގެ ވާޖިބުއަދާކުރުމައިގެން ކުރިއަށް ދިޔައެވެ. ފަނަރަވަރަކަށް މިނެޓްނުވަނީސް، ފޯނު ރިންގުވާންފަށައިފިއެވެ. އާންމުކޮށް ފޯނުކޯލްތައް ލިބޭ ވަގުތަކަށްނުވާތީ ނުތަނަވަސްވިއެވެ. ފޯނު ނަގަންތެދުވާންޖެހުނީވެސް ކޮންމެވެސް ވަރަކަށް ހިތް ބިރުގަތީމައެވެ.\n"މަންމާ.. ސަވާނާ ހައްޔަރުކޮށްފި" ނުހަނު އުފަލުން ބުނާންޖެހުނަސް، މާޔާއަށް އެވާހަކަބުނެވުނީ ތަންކޮޅެއް އުނދަގުލުންނެވެ.\nއެތައް ދުވަހެއްވާންދެން ނުހަނު ދުއްތުރާކޮށްފިއެވެ. ބިރުދެއްކިއެވެ. އިންޒާރުދިނެވެ. ލަދުވެސް ގެންނުވިއެވެ. އެއްގޮތަކުން ނުވިއްޔާ އަނެއްގޮތަކުންވެސް އުނދަގޫކުރެއެވެ. ނަމަވެސް ސަވާނާ ހައްޔަރުކުރި ޚަބަރު އުފުލާން މާޔާއަށް އުނދަގޫވިއެވެ. އަންހެނަކަށްވާތީއެވެ. ކުށްކުރެވޭނީ އިންސާނުންނަށް ކަމަށްވާތީއެވެ. އެކުށަށް ތަޢުބާވެ، އެމީހަކަށް ހެޔޮވިސްނުމުންވެސް، އުނދަގޫތައްކޮށް ބިރުދައްކާ، ދިރިއުޅެން އުނދަގޫވާހިސާބަށް ކަންތައްތައް ދުއްވާލުމަކީ ބަލައިގަނެވޭނެ ކަމަކަށް ނުވާތީ، މާޔާއަށް މަޖުބޫރުވީ އޭނާގެ އާއިލާގެ ހިމާޔަތުގައި ތެދުވުމަށެވެ.\nސަވާނާ ރަގަޅުވޭތޯ ވަގުތުދީފިއެވެ. ވިސްނައި ފިކުރުކުރުމަށް ފުރުސަތު ދިނެވެ. ކުރަމުންދިޔަ އުނދަގޫތަކާއި ބިރުދެއްކުން ހުއްޓާލުމަށް ފުރުސަތުދިނެވެ. ނަމަވެސް އެކަމަށް ބަދަލެއްވެސް ނައެވެ. މާޔާ ރިޕޯޓްކުރީ ސަވާނާގެ ފަރާތުން އެމީހުންނަށް ކުރިމަތިވެފައިވާ ނުރައްކާތަކެވެ. ނަމަވެސް ފުލުހުން އޭނާ ގެންގޮސްފައިއެވަނީ ގިނަ ކުށްތަކެއްގެ މައްޗަށް ޝައްކުކުރެވިގެންނެވެ. ރިޕޯޓްކުރެވުނު މައްސަލަތަކަށްވުރެން، ސަވަނާގެ ކޮޓަރީން ފެނުނު ކަންކަމުގެ އަދަބު ކުޑައެއްނުވާނެއެވެ. ރަލާއި މަސްތުމާތަކެއްޗާއި ބަދުއަޚްލާގީ މައްސަލަތައްފަދަ ބޮޑެތިކުށްތަކުގެ ޝިކާރައަކަށް ސަވާނާ އެވަނީވެފައެވެ. ހައްޔަރުކޮށްފައިވަނީ، މަސްތުގެ ހާލުގައިވަނިކޮށެވެ. ނޫސްތަކާއި ޓީވީތަކުގެ އެންމެ ފަލަސުރުޚީގެ ގޮތުގައި ހެނދުނު ހެނދުނާއި އެވާހަކަ ފެތުރިއްޖެއެވެ.\n"ދަރިފުޅަށްޓަކައި މަންމަގެ ހިތުގައި އޮތް ލޯބި އެތައްގުނައެއް އިތުރުވެއްޖެ.. ތިޔައީ މިޢާއިލާއަށް ލިބުނު ބޮޑު ނިޢުމަތެއް.. ދަރިފުޅުގެ ހިތްވަރާއި ކުޅަދާނަކަމާއި އިސްނެގުމަށް، މަންމަގެ ހިތުގެ އެންމެ ފުންމިނުން ފަޚްރުވެރިވަން.. ތިޔައީ މަންމަގެ އީތަންއަށް ލިބިފައިހުރި ޖަވާހިރެއް.. މަންމަ ވަރަށް ލޯބިވޭ ދަރިފުޅުދެކެ.. ޝުކުރިއްޔާ ދަރިފުޅާ" ރާނިޔާގެ ކޮންމެ ޖުމުލައެއްގައި އުފާވެރިކަންވިއެވެ. މާޔާއަށްޓަކައި އެތައްގުނައެއް ލޯބި އިތުރުވެއްޖެއެވެ. އީތަންއާއި ދެކުދިންގެ ކައިވެނިކުރުމުވަށް އެންމެބޮޑަށް މިވަގުތު އެދެނީ ރާނިޔާއެވެ. އެކަމަށްޓަކައި ކުރިމަތިވެފައިހުރި ހުރަސްތައް ގިރާކޮށް، އެ މަގު އަމާންކުރާނެކަމަށް ރާނިޔާގެ އަމިއްލަ ނަފުސަށް ވަޢުދުވިއެވެ.\nއޮފީސްދޮރުމަތީގައި ސައިކަލް ޕާކުކުރުމަށްފަހު ޒިޔާންގެ ކޮނޑުގައި އޮތް ލެޕްޓޮޕް ދަބަހުގެ ވާގަނޑު ރަގަޅުކޮށްލިއެވެ. ރިންގުވާތީ ފޯނު ސައިލެންޓްކޮށްލުމުގެ ބޭނުމުގައި ޖީބުން ފޯނުނެގިއެވެ. ދުވަހުގެ މަސައްކަތްތަކަށް ފެށުމުގެކުރީން ލިބޭ ކޯލްތައް ނުނެގުމަކީ ޒިޔާންގެ އާދައެކެވެ. ސްކްރީންއަށް ބަލައިލީ ވަރަށް ފަރުވާކުޑަ ގޮތަކަށެވެ. ނަމަވެސް ގުޅަނީ ކާކުކަން އެނގުމުން ނިކަން އަވަހަށް ޖަވާބުދިނެވެ.\n"އޮފީހަށް އައީތަ؟" މިނިސްޓަރގެ ކޯލެކެވެ.\nޒިޔާންއާއި މާބޮޑު ގުޅުމެއްނެތަސް، އޮފީހުގެ ސެކްޝަނެއްގެ ވެރިއަކަށްވާތީ، މުއާމަލާތުކުރަންޖެހޭ ކަންކަމުގައި ކޮންމެވެސްވަރަކަށް ގުޅުއްވައެވެ. މިހައި ހެނދުނާ، އެފަދަ ކޯލެއް ލިބުމުން ޒިޔާންގެ މޫނުމަތި އުޖާލާވިއެވެ. ފަޚުރުވެރިކަމާއެކު ހަށިގަނޑު ސީދާކޮށްލަމުން ފުންނޭވާއެއް ދޫކޮށްލިއެވެ. ސުވާލުގެ ޖަވާބު ބުނެލީ، ވަރަށް އުފަލުންނެވެ.\nވަގުތުން ކެބިންއަށް އައުމަށް އެދިވަޑައިގަތުމަށްފަހު ފޯނު ބޭއްވެވީ ޒިޔާންގެ ޖަވާބަކަށް އިންތިޒާރުކުރުމެއްނެތިއެވެ. އެގޮތްވެސް ޒިޔާންއަށް އެންމެ ރަގަޅެވެ. މިނިސްޓަރ ގުޅުއްވައިފިއެވެ. އެހެންމީހަކު މެދުވެރިކުރެއްވުމަކާއިނުލައެވެ. ވިދާޅުވާން ބޭނުންފުޅު އެއްޗެއް ވިދާޅުވުމަށްފަހު ފޯނު ކަނޑާލެއްވުމަކީ ވަޒީރުންގެ އާދައެކެވެ. އެހެންމީހުންގެ އަޑުއެއްސެވުކީ އެބޭބޭފުޅުންނަށް މާފަސޭހަފުޅުކަންކަމެއް ނޫންކަން ޒިޔާންއަށްވެސް އިނގެއެވެ.\nއޮފީސްތެރެއަށް ވަނުމާއެކު ތަފާތުކަމެއް ފާހަގަކުރެވުނެވެ. އެހެންދުވަސްދުވަހާއި ތަފާތުކޮށް އޮފީސްތެރޭން، ބައެއް މީހުން އޭނާއާއި ދިމާއަށް ބަލަމުންދާކަމެވެ. ބައެއް މީހުން ސިއްރުގައެވެ. އަނެއްބަޔަކު ބޯޖަހާލާފައި ނިއްއަރުވާލައެވެ. އާންމުކޮށް ވާހަކަނުދައްކާމީހުންވެސް މިއަދު ޒިޔާޏްއާއި ދިމާއަށް ބަލައިފިއެވެ.\nހިތައް އެރިއެވެ! ޔަގީނެވެ. މާޤާމުގެ ކުރިއެރުން ލިބެނީއެވެ. ސަރުކާރުގެ ހިނގުމަށްއައި ބަދަލާއެކު އެތައް ވެރިންނެއް ބުރައިގެން ދިޔައެވެ. ހަމައެގޮތަށް ގިނަބަޔަކަށް މަގާމުގެ ކުރިއެރުންވެސް ލިބެއެވެ. އާމަގާމުތަކަށް ބަދަލުވުމަށް ފުރުސަތުތަކެއް ހުޅުވިފައި އޮތް ވަގުތެއްގައި ޒިޔާންގެ ސިކުނޑީގައި ތަފާތު އެކިކުލަތައް އެނބުރެނީއެވެ. ސެކްޝަނާއި ހަމައަށް ދެވޭނެ ވަގުތެއްގެ އިންތިޒާރުގައި ލިފްޓުގެ ކުރިމަތީގައި ހުއްޓުނީ ގިނަބަޔަކާއެކުއެވެ. އެއްމިޔަކަނުން ހިނިއައިސްފައި ހުރެ، ބަކުރު ކައިރިވެލިއެވެ.\n"އޭ ޒިޔާން! ކަލޭވެސް..؟" ލިފްޓުގެ ދޮރުހުޅުވުނީ އެވަގުތުއެވެ.\nއެއިގެތެރެއިން ނިކުތް މީހުންނާއި ވަންނާން ތައްޔާރަށް ތިބިމީހުންގެ ތެރެއިން ޒިޔާންއަށް ބަކުރާ އެކުގައި އެރޭވަރެއް ނުވިއެވެ. މާދުރުދުރުގައި ތިބެގެން ދެއްކޭ ކަހަލަ ވާހަކައަކަށް ނުވާތީ ޒިޔާންވެސް ހިމޭންވިއެވެ. ބަކުރަކީ އޮފީހުގެ އައިޓީ ޑިޕާޓްމެންޓުގެ އިސްވެރިޔާއެވެ. ޒިޔާންއަށް ޔަގީންވި ކަމަކީ، ބަކުރަށް ކޮންމެވެސް އެއްޗެއް އެނގިފައި ވާކަމެވެ. އިރުއިރުކޮޅުން ބަކުރާއި ދިމާއަށް ޒިޔާންއަށް ބަލައިލެވެނީވެސް ވާހަކަދައްކާން ބޭނުންވާތީއެވެ. ނަމަވެސް ލިފްޓުގައި ތިބި ގިނަމީހުން ޒިޔާންއާއި ދިމާއަށް ބަލައިލާ ގޮތް ޒިޔާންއަށް ކަމަކު ނުދިޔައެވެ.\n"އައި އެމް ސޯ ޕްރައުޑް އޮފް ޔޫ މައި ޕްރިންސެސް.. ވަރަށް ލޯބިވޭ.. ބީ ސޭފް! އެއްވެސް މީހަކަށް އިނގިލިކުރިވެސް ޖައްސާލެވިގެން ނުވާނެ.. ތިއީ ހަމައެކަނި އަހަރެންގެ ޙައްޤެއް" އީތަން ބުނެލިއެވެ.\nމާޔާ ވާހަކަދައްކަމުންދިޔައީ އީތަންއާއެވެ. ފާއިތުވެގެންދާ ސައްވީސްގަޑީރަކީ މާޔާގެ ހަޔާތުން ފަވާލެވޭނެ ދުވަހެކެވެ. ބިރުވެރިކަމާއި ބިރުދެއްކުމަށް ޖެހިލުން ނުވާނެކަން، މާޔާގެ އަމަލުން ދުނިޔެއަށް ސާބިތުކޮށްދިން ވަގުތުތަކެކެވެ. ލޯބީގެ ކޮންމެ ލަފުޒަކީ ލޭގެ ވިންދާއި ގުޅިފައިވާނެ އުފާވެރިކަމެކެވެ. މާޔާގެ މޫނުމަތީން ފެންނަނީ ހަމަޖެހުމެވެ. ހިތްވަރާއި އަޒުމުގެ ވަރުގަދަކަމެވެ. ލޯބިވެރިޔާގެ ކޯލުގައި މާޔާ އިންދައި ސެކްޝަނަށްވަނީ ޒިޔާންއެވެ. ރަސްމީގަޑީގައި މާޔާ ފޯނުގައި ހޭދަކުރާނީ މަދުވަގުތެކެވެ. މިއަދުގެ މިގަޑީގައި ލޯބިވެރިޔާއާއި ވާހަކަދައްކާންޖެހުނީ ހާލަތުގެ ސަބަބުންނެވެ. ސެކްޝަނުގެ ގިނަ މުވައްޒަފުން މިއަދު އިސްޖެހީ ޒިޔާންގެ މޫނަށް ނުބަލަންވެގެންކަން ދެނެގަތީ މާޔާއެވެ. ދޮރުން ވަދެގެންއައިގޮތަށް ޒިޔާންއައީ މާޔާއާއި ދިމާއަށެވެ. ޒިޔާން އެވަރަށް ހެފިވައި ހުއްޓައި މިއިންދުވަހަކު މާޔާއަށް ފެނިފައެއް ނުވެއެވެ.\n"ވަރަށް އަވަހަށް އަހަރެންގެ މީހަކަށް ހަދާނަން.." މާޔާއާއި ދިމާއަށް ޒިޔާން ގުދުވެފައި އެއްޗެއްބުނެލިކަން އެތާގައިތިބި މީހުންނަށް އެނގުނެވެ. ނަމަވެސް ބުނީ ކީކޭކަން އެނގުނީ ހަމައެކަނި މާޔާއަށެވެ.\n"މިވަގުތު ފޯނު ބާއްވާލާނަން އިނގޭ.. ބްރޭކްއަށް މިއަދު ދާނީ އާންޔާ ކައިރިއަށް.. އީތަންއަށް އާދެވޭގޮތަށް ހުރިއްޔާ އަންނަށްޗޭ" މާޔާގެ އެދުމަކަށް ނޫނެކޭ ބުނުމަކީ އީތަންއަށް ފަސޭހަކަމެއް ނޫނެވެ.\nކެބިންއަށް ވަންގޮތަށް ޒިޔާން ނިކުމެއްޖެއެވެ. މާޔާ ޖެހިލުންވިއެވެ. އެންމެން ކުރިމަތީގައިވެސް ޒިޔާން ގޮތެއް ހަދަފާނެތީއެވެ. މާޔާއަށް ބަލައިލެވުނީވެސް ޖެހިލުންވެ އިނދެއެވެ. ހަމައެވަގުތު ޒިޔާން އެއް ލޯ މަރާލިއެވެ.\nޒިޔާންގެ ދުވަސް ދިޔައީދޯ..


Israel Seedhaa Moroco ah Dhathuruthah Fashaifi\nއިޒްރޭލް - މޮރޮކޯ: ފުރަތަމަ ފްލައިޓް ރިބާތަށް ޖައްސައިފި\nއިޒްރޭލު ޓެލް އަވީވް ބެން ގްރިއޯން އެއާޕޯޓް: ދަތުރަށް ފެށުމުގެ ކުރިން ވަފުދު މައުލޫމަތު ދެއްވަނީ\nއިޒްރޭލާ މޮރޮކޯއާ ދެމެދު ކޮމާޝަލް ފްލައިޓްތައް އޮޕަރޭޓް ކުރަން ފަށައިފި އެވެ. މިއީ އަރަބި ގައުމުތަކާ އިޒްރޭލާ ގުޅުން ބަދަހި ކުރުވުމަށް އެމެރިކާ މެދުވެރި ވެގެން ހެދި ޑީލެކެވެ. މި ދަތުރުގައި އެމެރިކާގެ ރައީސް. ޑޮނަލްޑް ޓްރަމްޕްގެ ދަނބިދަރިކަލުން ޖެރެޑް ކުޝްނާ ވެސް ބައިވެރިވެ ވަޑައިގެންނެވި އެވެ.\nމި ދަތުރުގައި ދެ ގައުމުން މުހިންމު އެއްބަސްވުންތަކެއްގައި ސޮއި ކުރާނެ އެވެ. އަދި އިޒްރޭލުގެ ވަފުދު މޮރޮކޯގެ ރަސްގެފާން މުހައްމަދު ހަވަނައާ ވެސް ބައްދަލު ކުރައްވާނެ އެވެ.\nމޮރޮކޯއިން އިޒްރޭލާއެކު ގުޅުން ބަދަހިކޮށް އެއްބަސްވުންތަކެއްގައި ސޮއި ކުރުމާ ހަމައަށް އައިސްފައިވާއިރު، އިޒްރޭލާ ގުޅުން ބަދަހި ނުކުރެއްވުމަށް ފަލަސްތީން އޮތޯރިޓީގެ ރައީސް، މަހްމޫދު އައްބާސް އެދިވަޑައިގެންފައި ވެއެވެ. ވިދާޅުވީ އަރަބި ގައުމުތަކުން އިޒްރޭލާއެކު ގުޅުން ބަދަހި ކުރުމަކީ ފަލަސްތީނަށް މިނިވަން ދައުލަތެއް ލިބުމަށް ހުރަސް އެޅޭ ކަމެއް ކަމަށެވެ.\nއެއްބަސްވުމެއްގައި ސޮއިކުރި ނަމަވެސް މޮރޮކޯއިން ބުނީ ފަލަސްތީންގެ ހައްގުތައް ހޯދައިދިނުމަށް ވާކާލާތު ކުރުމުގައި ދެމި އޮންނާނެ ކަމަށެވެ.\nޖެރެޑް ކުޝްނާ: ޑޮނަލްޑް ޓްރަމްގެ ދަނބިދަރިކަލުން އިސް ދައުރެއް އަދާކުރައްވާ\nއިޒްރޭލާއެކު ގުލުން ބަދަހި ކުރުމުން މޮރޮކޯއަށް އޮތް އިނާމަކީ ހުޅަނގު ސަހަރާ އެވެ. އެމެރިކާއިން ބުނީ އިޒްރޭލާ ގުޅުން ގާއިމުކޮށްފި ނަމަ ހުޅަނގު ސަހަރާ އަކީ މޮރޮކޯގެ ބައެއްގެ ގޮތުގައި ގަބޫލު ކުރާނެ ކަމަށެވެ. އެހެން ނަމަވެސް، އދ އަދި ޔޫރަޕުން ވެސް އަދި އެ ގޮތް ގަބޫލެއް ނުކުރެ އެވެ. އެމެރިކާގެ ނުފޫޒާ ހެދި އދ. އާއި ޔޫރަޕުން އެއްޗެއް ނުބުނެ ތިބި ނަމަވެސް ވަކި ގޮތެއް ނިންމުން އަދި އޮތީ އެވެ.\nމޮރޮކޯއިން އިޒްރޭލާ އެކު ވިޔަފާރީގެ ގުޅުން ބަދަހި ކުރުމާއި، ދެ ގައުމުގައި ވެސް ޑިޕްލޮމެޓިކް އޮފީސް އަޅުން ހުޅުވުން ވެސް އެޖެންޑާގައި އެބަ އޮތެވެ.\nއެމެރިކާ ފަލަސްތީން އިޒްރޭލް + މެދު އިރުމަތި ގާޒާ މޮރޮކޯ\nއެމެރިކާ އިން މޮރޮކޯ އަށް ހަތިޔާރު ވިއްކަނީ


BML Ge Emme Rangalhu Muvvazzafakah Moosa Ahmed - Vaguthu\nބީއެމްއެލްގެ އެންމެ ރަނގަޅު މުވައްޒަފަކަށް މޫސާ މުޙައްމަދު\nބީއެމްއެލް ސްޓާފް އެވޯޑް ހަފްލާގެ ތެރެއިން – ފޮޓޯ: ބޭންކް އޮފް މޯލްޑިވްސް\nވޭތުވެދިޔަ އަހަރުގެ ބޭންކް އޮފް މޯލްޑިވްސް (ބީއެމްއެލް) ގެ އެންމެ ރަނގަޅު މުވައްޒަފަކަށް ޕްރޮޕަޓީސް ޔުނިޓުގެ މޫސާ މުޙައްމަދު ހޯދައިފިއެވެ.\n2017 ވަނަ އަހަރު ޤައުމީ ބޭންކު (ބީއެމްއެލް) ގައި ގައި އެންމެ ރަނގަޅަށް މަސައްކަތް ކުރި މުވައްޒަފުންގެ އަގު ވަޒަން ކުރުމުގެ ގޮތުން ރޭ ދަރުބާރުގޭގައި ބޭއްވި ބީއެމްއެލްގެ އަހަރީ އެވޯޑު ދިނުމުގެ ހަފްލާގައި އެވޯޑްތައް ހާސިލުކުރި ފަރާތްތަކަށް އެވޯޑް ހަވާލުކޮށްދެއްވީ ބޭންކް އޮފް މޯލްޑިވްސް ގެ ސީއީއޯ އެންޑްރޫ ހީލީ އާއި ބޭންކުގެ ޑިރެކްޓަރުންގެ ބޯޑުގެ މެންބަރުންނާޢި އެގްޒެކްޓިވް ކޮމިޓީގެ މެންބަރުންނެވެ.\nއަގުނުކުރެވޭނެ ޚިދުމަތްތައް ކޮށްދެއްވި މުވައްޒަފުންގެ އަގު ވަޒަންކުރުމުގެ ގޮތުން ރޭގެ އެވޯޑް ހަފްލާގައި 17 އެވޯޑެއް ދީފައިވާއިރު، ބޭންކް އޮފް މޯލްޑިވްސް އެންމެ ރަނގަޅު މުވައްޒަފުގެ އެވޯޑް ޕްރޮޕަޓީސް ޔުނިޓުގެ މޫސާ މުޙައްމަދު ހޯދާފައިވާއިރު، ބެސްޓް ލީޑަރު އެވޯޑް ހޯދާފައިވަނީ އިންފޮމޭޝަން ޓެކްނޮލޮޖީ ޑިވިޜަންގެ ހުޝާމް ސައީދެވެ. ސީއީއޯ އެވޯޑް ފޮރ އައުޓް ސްޓޭންޑިންގ އެޗީވްމަންޓް އެ ބޭންކުގެ ސްޓްރެޓެޖިކް ޕްލޭނިންގ އެންޑް ޗޭންޖު ޑިވިޜަންގެ މޫސާ މުންސިފް އަދި ކްރެޑިޓް ޑިވިޜަނަށް ލިބިފައިވާއިރު، އެކްސެޕްޝަނަލް ކޮންޓްރިބިއުޝަން އެވޯޑް ހޯދާފައިވަނީ ބީއެމްއެލްގެ ޕީޕަލް އެންޑް ޗޭންޖު ޑިވިޜަންގެ ސަހާ ވަހީދެވެ.\nކުލަގަދަ އެވޯޑް ނައިޓުގައި ވާހަކަފުޅު ދައްކަވަމުން ބޭންކް އޮފް މޯލްޑިވްސްގެ ސީއީއޯ އެންޑްރޫ ހީލީ ވިދާޅުވޫ، ބޭންކް އޮފް މޯލްޑިވްސް މުވައްޒަފުންގެ ބުރަ މަސައްކަތުގެ އަގު ވަޒަންކުރުމަކީ ލިބޭ ވަރަށް ބޮޑު އުފަލެއް އަދި ފަޚުރެއް ކަމަށެވެ.\nބީއެމްއެލް ސްޓާފް އެވޯޑް ހަފްލާގައި ސީއީއޯ ވާހަކަފުޅު ދައްކަވަނީ – ފޮޓޯ: ބޭންކް އޮފް މޯލްޑިވްސް\n"ބޭންކް އޮފް މޯލްޑިވްސް މުވައްޒަފުންގެ ބުރަ މަސައްކަތުގެ އަގު ވަޒަންކުރުމަކީ އަޅުގަނޑަށް ލިބޭ ވަރަށް ބޮޑު އުފަލެއް އަދި ފަޚުރެއް. ބޭންކުގެ ކާމިޔާބުގެ ފަހަތުގައިވާ އަދި އަވޯޑް ލިބުނު ލިބުނު ފަރާތްތަކަށާއި އެވޯޑަށް ނޮމިނޭޓްވި ފަރާތްތަކަށް ތަހްނިޔާ ކިޔަން. އަދި އަޅުގަނޑުމެންގެ ހުރިހާ މުވައްޒަފުންގެ އަގު ނުކުރެވޭނެ ޚިދުމަތްތައް ފާހަގަކުރަން." ހީލީ ވިދާޅުވިއެވެ.\nބޭންކް އޮފް މޯލްޑިވްސްގެ ހުނަރުވެރި މުވައްޒަފުންގެ އަގު އެވޯޑް ހަފްލާއަކުން ވަޒަންކޮށްފައިވާއިރު، ވޯލްޑް އެޗްއާރުޑީ ކޮންގްރެސް އާއި އެމްޕްލޯޔަރ ބްރޭންޑިންގ އިންސްޓިޓިއުޓް އިން ދޭ ޝަރުފުވެރި އެވޯޑް "އޭޝިޔާސް ބެސްޓް އެމްޕްލޯޔަރ ބްރޭންޑް އެވޯޑް" އެ ބޭންކުން ވޭތުވެދިޔަ އަހަރު ހޯދާފައިވާކަން ފާހަގަ ކޮށްލެވެއެވެ.\nގައުމީ ޓީމުގެ އާ ޖާޒީ: ޝާޒިފް ގެނެސްދިން ދިވެހިވަންތަ ފަރުމާ!\nގައުމީ ފުޓުބޯޅަ ޓީމުގެ އާ ޖާޒީ، ބީއެމްއެލްއިން ދައްކާލައިފި\n"ގަރަދަ" : ބީއެމްއެލްގެ މުވައްޒަފުން ބޭނި މަހުން ރިހާކުރު ބްރޭންޑެއް


ކިނޮޅަހުގެ ފެނާއި ނަރުދަމާގެ މަޝްރޫއު\n7.3 ކިލޯމީޓަރުގެ ނަރުދަމާ ނެޓްވޯކެއް ގާއިމް ކުރާނެ\n11.8 ކިލޯ މީޓަރުގެ ދިގު ފެން ހޮޅީގެ މައި ނެޓްވޯކެއް ގާއިމްކުރާނެ\nނަރުދަމާ ނިޒާމު ގާއިމު ކުރުމަށް ބޭނުންވާ ހޮޅި އާއި އެހެނިހެން އާލަތްތައް ވަނީ ގެންގޮސްފައި\n16 ޖެނުއަރީ 2021 | ހޮނިހިރު 11:46\nކިނޮޅަހުގެ ފެނާއި ނަރުދަމާ ގާއިމްކުރުމުގެ އަމަލީ މަސައްކަތް ފައްޓަވައިދެއްވަނީ\nރ. ކިނޮޅަހުގެ ފެނާއި ނަރުދަމާ ގާއިމްކުރުމުގެ އަމަލީ މަސައްކަތް ފަށައިފިއެވެ.\nމި މަޝްރޫއުގެ އަމަލީ މަސައްކަތް ފައްޓަވައިދެއްވީ ކިނޮޅަހުގައި ބޭއްވި ރަސްމިއްޔާތެއްގައި، މާލެ ވޯޓަރ އެންޑް ސްވަރޭޖް ކޮމްޕެނީ (އެމްޑަބްލިޔުއެސްސީ) މެނޭޖިން ޑިރެކްޓަރު ހަސަން ޝާހުއެވެ. އަދި ރައްޔިތުންގެ މަޖިލީހުގެ އިނގުރައިދޫ ދާއިރާގެ މެންބަރު ހަސަން އަހުމަދެވެ.\nއެމްޑަބްލިއުއެސްސީން ބުނީ ނަރުދަމާ ނިޒާމު ގާއިމު ކުރުމަށް ބޭނުންވާ ހޮޅި އާއި އެހެނިހެން އާލަތްތައް ގެންގޮސްފައިވާ ކަމަށާއި، މިހާރު ހޮޅި ވަޅުލުމުގެ މަސައްކަތް ފަށާފައިވާ ކަމަށެވެ. އަދި ފެނުގެ ނިޒާމް ގާއިމް ކުރުމަށް، ފެން ޕްލާންޓް ބަހައްޓާ އިމާރާތުގެ 52 އިންސައްތަ މަސައްކަތް މިހާރު ނިމިފައިވާ ކަމަށް އެމްޑަބްލިޔުއެސްސީން ބުނެއެވެ.\nއެމްޑަބްލިޔުއެސްސީން ބުނީ މި މަޝްރޫއުގެ ދަށުން 11.8 ކިލޯ މީޓަރުގެ ދިގު ފެނުގެ ނެޓްވޯކެއް ގާއިމްކުރާނެ ކަމަށާއި، އާރުއޯ ފެސިލީޓީ ބިލްޑިން ގާއިމްކުރުމާއި ފެން އުފެއްދުމާއި ދެ އާރުއޯ ޕްލާންޓް ބެހެއްޓުމާއި ފެން ރައްކާކުރުމަށް 200 ޓަނުގެ ދެ ތާންގީ ބެހައްޓާނެ ކަމަށެވެ. އެމްޑަބްލިޔުއެސްސީން ބުނީ ގެތަކުގައި ފެން މީޓަރު ބަހައްޓައި، ފެނުގެ ކަނެކްޝަން ގުޅައިދީ، އެ ގެތަކަށް ބޯފެން ފޯރުދޭނެ ކަމަށެވެ.\nމީގެ އިތުރުން އެމްޑަބްލިޔުއެސްސީން ބުނީ އެރަށުގައި 7.3 ކިލޯމީޓަރުގެ ނަރުދަމާ ނެޓްވޯކެއް ގާއިމް ކުރާނެ ކަމަށާއި، 700 މީޓަރުގެ ޕަމްޕިން ލައިން އެޅުމާއި ދެ ޕަމްޕިން ސްޓޭޝަނާއި ސީއައުޓް ފްލޯއެއް ގާއިމް ކުރާނެ ކަމަށެވެ. އަދި ގޭގައި ޖަންކްޝަން ބަހައްޓައި ނަރުދަމާ ކަނެކްޝަން ގުޅައިދީ، ގެތަކަށް ނަރުދަމާ ޚިދުމަތް ފޯރުކޮށްދޭނެ ކަމަށް އެމްޑަބްލިޔުއެސްސީން ބުނެއެވެ.\nއެމްޑަބްލިޔުއެސްސީން ބުނީ ފެނާއި ނަރުދަމާ ހިންގާ ބެލެހެއްޓުމަށް ބޭނުންވާ ޖަނަރޭޓަރު ސެޓާއި ވެހިކަލް އަދި ފެން ތަހުލީލު ކުރުމަށް ބޭނުންވާ ސާމާނު ވެސް ފޯރުކޮށްދޭނެ ކަމަށެވެ.\nއެމްޑަބްލިޔުއެސްސީން ބުނީ ކިނޮޅަހުގެ ފެނާއި ނަރުދަމާގެ މަޝްރޫއުގެ މަސައްކަތް ކަނޑައެޅިފައިވާ ތާރީހެއް ނިންމޭނެ ކަމަށާއި، މަސައްކަތް ބާރު ސްޕީޑްގައި ކުރިއަށް ގެންދެވޭނެ ކަމަށް ޔަގީންކަން އެބައޮތް ކަމަށެވެ. އަދި މިމަޝްރޫއުގެ މަސައްކަތް ނިމުމާއެކު އެރަށުގެ ރައްޔިތުންނަށް ބޮޑު ލުއި ފަސޭހަކަމެއް ލިބިގެންދާނެ ކަމަށާއި، ރައްކާތެރި ބޯފެން ލިބިގެންދާނެ ކަމަށް އެކުންފުނިން ބުނެއެވެ.\nޕްލޭނިން މިނިސްޓްރީން އެމްޑަބްލިއުއެސްސީއާ ހަވާލުކޮށްގެން ކުރިއަށް ގެންދާ މިމަޝްރޫއަށް 36.4 މިލިއަން ރުފިޔާގެ ހަރަދުވާނެ ކަމަށް ލަފާކޮށްފައިވާއިރު، 22 މަސް ދުވަހުން މަސައްކަތް ނިންމަން ޖެހެއެވެ.


ގަމުގެ ތަރައްގީއާއި ގުޅުންހުރި މަޝްރޫއުތަކަށް އަވަސް ހައްލެއްބޭނުން- ގަމުގެ ތަރައްގީއާއި ގުޅުންހުރި މަޝްރޫއުތަކަށް އަވަސް ހައްލެއްބޭނުން-\nގަމުގެ ތަރައްގީއާއި ގުޅުންހުރި މަޝްރޫއުތަކަށް އަވަސް ހައްލެއްބޭނުން-\nހައްދުއްމަތީ ގަމުގެ ތަރައްގީއާއި ގުޅުންހުރި އިޖްތިމާއީ އަދި އިގްތިސާދީ މަޝްރޫއުތަށް ހުއްޓިފައިވާ ކަމަށާއި އެކަންކަމަށް އަވަސްހައްލެއް ބޭނުންވެފައިވާކަމަށް ގަމު ކައުންސިލުން ބުނެފިއެވެ.\nގަމުގެ ފެނާއި ނަރުދަމާގެ އިތުރުން ކަރަންޓްގެ ޚިދުމަތާއި،ސަރުކާރުން ފަށާފައިވާ ތަރައްގީގެ އިތުރު މަޝްރޫއުތަށް ހުއްޓިފައިވާތީ އެކަންކަން ސަރުކާރުގެ ކަމާއި ގުޅުންހުރި މުއައްސަސާތަކުގެ ސަމާލުކަމަށް ގެނައުމަށް ގަމުކައުންސިލްގެ ހުރިހާ މެންބަރުން، މާލޭގައި މިހާރު ކުރަމުންދާ މަސައްކަތާ ގުޅޭގޮތުން ލޯކަލް ގަވާމެންޓް އޮތޯރިޓީގައި މިއަދު ބޭއްވި ނޫސްވެރިންގެ ބައްއްދަލުވުމެއްގައި ގަމު ކައުންސިލްގެ ނައިބްރައީސް މުޙައްމަދު ޝިޔާމް ވިދާޅުވީ،\nއެރަށަށް މިހާރު ދިމާވެފައިވާ އެންމެ ބޮޑު މައްސަލައަކީ ފެނަކަ ކޯޕްރޭޝަނުން ދެމުންގެންދާ ކަރަންޓްގެ ޚިދުމަތާއި ނަރުދަމާގެ ނިޒާމަށް ދިމާވެފައިވާ މައްސަލަކަމަށެވެ. އެގޮތުން ރަށުގެ ހަތަރު އަވަށުގައި ހުރި އިންޖީނުގެތަކުގެ ތެރެއިން ޚިދުމަތްދެވެނީ ކޮންމެ އިންޖީނުގެއަކުންވެސް އެއް ޖަނަރޭޓަރުން ކަމަށާއި، ދޭތެރެދޭތެރެއިން އެ އިންޖީނުތަކަށް މައްސަލަ ޖެހުމުން ކަރަނަޓް ކެނޑި ބޮޑެތި ގެއްލުން ވަމުންދާކަމަށެވެ. އަދި މީގެ އިތުރުން ނަރުދަމާ ނިޒާމު ފެއިލް ވެފައިވާކަމަށާއި ވަރޭ ވެހޭ ދުވަސްވަރެއް ނަމަ، އެނިޒާމަސް ބޮޑެތި މައްސަލަތަސް ކުރިމަތިވާކަމަށެވެ.\nގަމުކައުންސިލުން ބުނީ ރަށުގެ ވަލުތެރޭގައި ގަވާއިދާ ޚިލާފަށް ފައްސަތޭކަ ބިދޭސީން ދަނޑުވެރިކަމާއި އެހެނިހެން ވިޔަފާރި ކުރަމުންދާ ކަމަށާއި، އެކަން ހައްލުކުރުމަށް މިހާރު މާލޭގައި ކުރާ މަސައްކަތުގެ ތެރެއިން އިމިގްރޭޝަނާއި މަޝްވަރާކުރާނެކަމަށެވެ.\nމީގެ އިތުރުންވެސް ގަމުގެ އެގްރިކްލްޗަރ ސެންޓަރާއި، އެރަށުގައި ހެދުމަށް ނިންމާފައިވާ ޓްރެއިންގ ރިސޯޓް ތަރައްގީ ކުރުމުގެ އިތުރުން ފެންޕްލާންޓާއި ސްޓޭޑިއަމްގެ މަސައްކަތްތަކާބެހޭ ގޮތުން ސަރުކާރުގެ މުއައްސަސާތަކާއެކު މަޝްވަރާ ކުރާނެކަމަށެވެ.\nމި މަސައްކަތްތައް ކުރުމަށް ގަމު ކައުންސިލުގެ ބަޖެޓް ތަންނުދޭކަމަށާއި ބައެއް މަސައްކަތް ކައުންސިލުން އިސްނަގައިގެން މިހާރުވެސް ކުރަމުންދާކަމަށް އެކައުންސިލުން މައުލޫމާތުދެއެވެ.\nއަހަރުގެ ބާކީ އޮތް ދުވަސްތަކުގައި ދުވާލަކަށް 1250 ފަތުރުވެރިން ރާއްޖެއަށް ގެނައުމަކީ އަމާޒެއް- މިނިސްޓަރ މައުސޫމް


Nufenna Bayaku gefulhugai namaadhukuraa adu kamah bunaa video akee dhogeh | Mihaaru\n"ނުފެންނަ ބަޔަކު" ގެފުޅުގައި ނަމާދުކުރާ އަޑު ކަމަށް ބުނާ ވީޑިއޯ އަކީ ދޮގެއް\nހަރަމްފުޅު ކައިރީގައި ބަޔަކު ނަމާދުކުރަނީ\n21 މެއި 2022 - 09:55\nމިދިޔަ ހުކުރު ދުވަހު ގެފުޅުގެ ދޮރުކޮޅު ހުޅުވި އިރު އެތެރޭގައި އެއްވެސް ބަޔަކު ނެތް ކަމަށާއި އެކަމަކު ނަމާދުކޮށް ގުރުއާން ކިޔަވާ އަޑު އިވެމުން ދިޔަ ކަމަށް ބުނެ ސޯޝަލް މީޑިއާގައި ދައުރުކުރަމުންދާ ވީޑިއޯ އަކީ ސައްހަ އެއްޗެއް ނޫން ކަމަށް ބުނެފި އެވެ.\nދެ ހަރަމްފުޅުގެ މައުލޫމާތާއި ފޮޓޯ އާއި ވީޑިއޯތައް މެދުކެނޑުމެއް ނެތި އާންމުކުރަމުން އަންނަ "ހަރަމައިން" އިން ވަނީ މި ވީޑިއޯ ވަރަށް ބޮޑަށް ވައިރަލްވެފައިވާކަން ފާހަގަކޮށް އެ ވީޑިއޯ އެގޮތަށް އާންމުކުރަމުން ނުދިއުމަށް އިލްތިމާސްކޮށްފަ އެވެ.\nހަރަމައިންގެ ސޯޝަލް މީޑިއާ އެކައުންޓަތަކުގައި ބުނެފައިވަނީ ދައުރުކުރަމުންދާ ވީޑިއޯގައި ފެންނަނީ މިދިޔަ ރޯދަ މަހު، ސިޔާސީ ބޭފުޅުންތަކެއް ދަމުނަމާދަށް ހަރަމްފުޅަށް ވަދެވަޑައިގަތުމަށް ހަމަޖެހިފައި އޮތުމުން އެކަމަށް ތައްޔާރުވާން ހަރަމްފުޅުގެ މުވައްޒަފުން މަސައްކަތްކުރާތަން ކަމަށެވެ. އެކަމަކު ވައިރަލްވެފައިވާ ވީޑިއޯގައި "މުއުޖިޒާތެއް" ކަމަށް ބުނެ ލިޔެފައި ވަނީ ހުކުރު ދުވަހު ހަރަމްފުޅުގައި ބަންގި ގޮވައި ދެ ރަކުއަތުގެ ނަމާދެއް ކުރާ އަޑު އިވޭތީ ދޮރުކޮޅު ހުޅުވި އިރު އެއްވެސް މީހަކު ފެންނަން ނެތް ކަމަށެވެ.\nClaim- A widely circulated video on social media claims that last Friday, the door of the Kaaba was opened but “nothing was seen inside,” and unseen figures were performing prayers.\nFact Check on following tweet: pic.twitter.com/yoeGKhiDrl\n— 𝗛𝗮𝗿𝗮𝗺𝗮𝗶𝗻 (@HaramainInfo) May 20, 2022\nމިކަން ހިނގި އިރު އިމާމުން ވެސް ހަރަމްފުޅުގައި ތިއްބެވި ކަމަށާއި އިވުނީ މަލާއިކަތުންނާއި ޖިންނީންގެ އަޑު ކަމަށް އެ ވީޑިއޯގެ ކެޕްޝަނުގައިވެ އެވެ.\n"ވީޑިއޯގެ ކެޕްޝަނުގައި ލިޔެފައި ވަނީ އެއްވެސް ހަގީގަތެއް ނެތް ވާހަކަތަކެއް. މި ވީޑިއޯ ސޯޝަލް މީޑިއާގައި ޝެއާނުކުރުން އެދެން،" ހަރަމައިންގެ ޓްވީޓެއްގައި ބުނެފައިވެ އެވެ.\nހަރަމްފުޅާ ބެހޭ ގޮތުން އާންމުވާ މިފަދަ އެއްވެސް އެއްޗެއްގެ ސައްހަކަމާ މެދު ސުވާލެއް އުފެދިއްޖެ ނަމަ ހަރަމައިން އަށް ހުށަހެޅުމުން ރަނގަޅު މައުލޫމާތު ހޯދައިދޭނެ ކަމަށް ވަނީ ބުނެފަ އެވެ.\nމައްކާ ސޯޝަލް މީޑިއާ ކައުބަތުﷲ ގެފުޅު\n20 ކޮމެންޓް, 19 ރިއެކްޝަންސް\nއިންތިހާބެއް ކާމިޔާބުވީމަ މީހުން އެ ޓްވީޓްކޮށްލަނީ "ހައްގަށް ނަސްރު ލިބިއްޖެއޭ" ﷲ ގެ ނަސްރާ ﷲ ގެ ރަހުމަތާ ﷲ ގެ އިމްތިހާނަކީ ކުޅޭ ކުޅޭ ބަސްތަކެއް ނޫން\nއެންމެ ފުރަތަމަ ހަރަމްފުޅު އެތެރޭގައި ފޯނު ބޭނުންކޮށްގެން ފޮޓޯ ނެގުން މަނާކުރަންވީ.. މިއުޒިކް ޝޯއެކޭ ތަފާތެއް ނުފެނޭ\nވީޑިއޯ ރިކޯޑު ކުރި ފޯނާ، އަޕްލޯޑު ކުރި ސައިޓުތަކާ އެއީ މުޅިންވެސް ކާފަރުންގެ އީޖާދުތަކާ އުފެއްދުންތައް!\nކީކޭ ކިޔަން ތިއުޅެނީ..؟؟ ދުނިޔޭގެ އިލެކްޓްރޯނިކް އާލާތްތައް އުފެއްދުމަށް ބޭނުންވާ އެންމެ ބޭސިކް ފޯމިއުލާތައް އީޖާދުކުރީ މުސްލިމުން. އެއީ އަލްޖިބްރާ ފަދަ ހޯދުންތައް އެމީހުން ހޯދުމުގެ ސަބަބުން މިއަދު ކަލޭ ތިޔަ ބުނާ "ވީޑިއޯ ރިކޯޑްކުރި ފޯނާ، އަޕްލޯޑްކުރި ސައިޓްތަކާ" ކަންކަން ކުރެވުނީ. އެހެންވީމާ ފުރަތަމަ އުނގެނި ދަސްކުރޭ.\n@ނުވިސްނޭނެބާ، "އެންމެ ބޭސިކް ފޯމިއުލާތައް" ބޭނުންކޮއްގެން އާލާތްތައް އުފައްދަންވީނުން ދެން. ކީއްވެތަ ތިތިބެނީ؟\nވަޓް އިވަން އިޒް ޔޯރ ޕޮއިންޓް. ﷲ އެކަމަށް ތައުފީގު ނުދެއްވިނަމަ އިރާދަ ނުކުރެއްވި ނަމަ ކާފަރުންނަށް ވެސް ތި އީޖާދު ތަކެއް ނުއުފެއްދޭނެ. އެހެންނޫނަސް މިހާރު މިއޮތް ގްލޯބަލައިޒްޑް ދުނިޔޭގަ ސައިންސަކީ އެންމެން ބައިވެރިވެގެން ކުރިއަރުވާ އެއްޗެއް. މުސްލިމުން ވެސް ހިމެނޭނެ. ތި މޮޅު ކާފަރުންތައް މަރުވެގެން ކަށްވަޅަށް ގޮސް ދެން ދާނީ ނަރަކައަށް. އަދިވެސް ފޫކޮޅު ކަރުދާހުން ފޮހޭ ބަޔަކު މާ މޮޅު ވެގެން ތިއުޅެނީ.\n@ޏާއްކޮ، ގަލުން ފޮހެން ޖެހޭނީ! ކަރުދާހުން ފޮހޭކަށްވެސް ދޮންނާކަށްވެސް ނޯވޭ!\nދީނަށް ލޯބި ކުރަންވެގެން ހަގީގަތާ ޚިލާފަށް ފޮނި ކޮށްފަ ވީޑިއޯ ހަދައި ގެން ފުނުވާކަން ފާހަގަ ކުރެވޭ.\nއިވުނީ މަލާއިކަތުންނާ ޖިންނީންގެ އަޑޭ ބުނި މީހާއަށް ދުވަހަކުވެސް މަލާއިކަތުންނާ ޖިންނީންގެ އަޑު ކުރިން އިވިފަބާ ހުރީ. އިންސާނުން ކިތަންމެ ބޭނުންވިއަސް ރަސޫލުން ނެތް ޒަމާނެއްގައި ހިއެއްނުވޭ މަލާއިކަތުން ފެނި ބައްދަލުވެ މަލާއިކަތުންގެ އަޑުއިވޭނެހެނެއް. އަދި އިވުނަސް އެއީ މަލާއިކަތުންގެ އަޑުކަމެއް ނުވަތަ ޖިންނިންގެ އަޑުކަމެއް އެނގޭނެހެންވެސް ހިއެއްނުވޭ. ޖިންނިންގެ އަޑު އިވޭ މީހުން ގިނަ ފަހަރު ތިބޭނީ މޮޔައިންގެ ހޮސްޕިޓަލެއްގަ ކަމަށް ލަފާކުރެވެނީ.\nދީނުގެ ކަންކަން ބޮޑުކޮށްގެން ތިކަހަލަ ވީޑިއޯތަކާއި މެސެޖުތަ ހުރިހާ ގުރޫޕުތަކަށް ލާ މީހުން ބައިވަރު. ދޮގެއް ވާނީ ދޮގަކަށް. އަޒާބު ލިބޭނެ ކަމަށް މަ ބަލަނީ.\nސޯޝަލްމީޑިއާއަކީ ކޯޗެއްކަންދަންނަބަޔަކު ތިކަހަލައެއްޗެއް ފެނުނުނަމަވެސް އެކަމެއް ޔަޤީންކޮށް އޮޅުންފިލުވާފަނޫނީ ޤަބޫލެއްނުކުރާނެއެވެ. އެކަމަކު އަހަރުމެންގެ ރާއްޖޭގައި ޚާއްޞަކޮށް ޔޫޓިއުބަށް އެކިމީހުން ލާފަހުންނަ އެމީހުންގެ އަމިއްލައުފެއްދުންތަކާއި ކަންތައްތަކަކީ ހަމައަޞްލުކަމުގައި ވަކާލާތުކޮށް ތަނެއްދޮރެއްނުބަލައި ޤަބޫލުކޮށް ރޯނުއެދުރުންނަށްވަނީ މަދެއްކޮށެއްނޫނެވެ. ޚާއްޞަކޮށް ހިންދީއާއި އުރުދޫއިންހުންނައެއްޗިހި ޤަބޫލުކުރާލެއް އަވަހެވެ.\nހިންދީއާ އުރުދޫ އެކަނިތަ؟ އަރަބިންވެސް އަދި ޕީއެޗްޑީ ނަގާފަކަމަށް ބުނާ މީހުންވެސް ފަތުރާ ދޮގު މާބޮޑު.\nމިޚަބަރު ގެނެސްދިންކަމަށްޓަކާ މިހާރު ނޫހަށް ވަރަށްބޮޑަށް ޝުކުރިއްޔާ. އެހެން ނޫންނަމަ ރާއްޖޭގެ ހުރިހާ ސޯސަލް މީޑިއާގްރޫޕްތަކުގައި މިއަދު އޮންނާނީ މިވާހަކަ.\nނުފެންނަ ބަޔަކު (މަލާއިކަތުންނާއި ޖިންނިން) ގެފުޅުގެ އެތެރެއާއި ބޭރުގައި އަބަދުވެސް ނަމާދުކޮށް ތަވާފްކުރޭ. އިންސާނުން ފިޔަވައި އެހެން ހުރިހާ މަޚްލޫގުންނަށް އެމަންޒަރު ފެނި އަޑުއިވޭ. ހަމަ މިއާއެކު ބުނަން. އިންސާނުންގެ ހިއްސުތަކަށް ޖިންނީންނާއި މަލާއިކަތުން ފެނި އަޑު އިވުމަކީ ޖާއިޒްކަމެއް. މިކަމަށް ހެކިދޭ ދަލީލަކީ އަސްހާބް ބޭކަލުންނަށް ޖިބްރީލްގެފާނު ފެނިފައިވާކަން.\nތިޔައީ ޖާއިޒް ނޫންކަމެކޭ މީހަކު ނުބުނޭ. ބުނީ ދައުރުވާ ވީޑިއޯއަކީ ދޮގެކޭ. އަނެއްކަމަކީ ގެފުޅުގެ ތަޅުދަނޑި ވަކި ބަޔަކާ ހަވާލުވެފައި އޮންނައިރު މުއުމިނު ޖިންނީން ވެސް އެކަމަށް އިޙްތިރާމްކުރާނެ.\nކިހިނެއްތަ އެގުނީ، މޫމިނު ޖިންނާމެން ކަން؟ އިޒުރޭލުން އައި ޔަހޫދީ ޖިންނި ތަަކަށްވެސް ވެދާނެ.\nމާ ބޮޑަށް އަޖައިބުވާން އެބަޖެހޭ ތޮވާފުކުރަން ގޮސްތިބި ބަޔަކަު އެންމެން ފޯނުތަށް ދިއްކޮށްގެން ތިބޭތިބުން\nސޯސަލް މީޑިއާގަ ޕޯސްޓު ނުކުރަންޏަ ކުރިކަމެއްކަމަށް މިހާރު ބަލައެއްނުގަންނާނެ.\nފޯނުން ކޮންމެ ކަމެއް ރިކޯޑް ކުރަން އުޅެން ހަދައިގެން އަޅުކަންވެސް ބަރާބަރަށް ކުރެވޭނެ ކަމާމެދު މިހާރު ޝައްކު.


މި އޮފީހުގެ ނަންބަރ 216-MPAO/I/2015/02 އިން ޕެންޝަން އެންޑް ސޯޝަލް ޕްރޮޓެކްޝަން އެޑްމިނިސްޓްރޭޝަން ޕްރޮޖެކްޓުގެ އެހީގެ ދަށުން މިނިސްޓްރީ އޮފް ހެލްތުގެ ނެޝަނަލް ސޯޝަލް ޕްރޮޓެކްޝަން އޭޖެންސީއަށް ގަންނަން އިޢުލާނު ކޮށްފައިވާ ތަކެއްޗަށް އެކަށީގެންވާ ތަރުޙީބެއް ލިބިފައިނުވާތީ އެއިޢުލާނު ބާޠިލުކޮށް، އެތަކެތި ގަތުމަށް އަލުން އިޢުލާނު ކުރަމެވެ.\nServer system high-end\nKespersky antivirus for Windows Server 2012\nServer system medium/low-end\nMicrosoft SQL 2014 Standard EditionCPU license\nUPS (2200 VA)\nވީމާ، މިކަމަށް ޝައުޤުވެރިވާ ފަރާތްތަކުން 04 ފެބުރުވަރީ 2015 (ބުދަ) ދުވަހުގެ 14:00 އަށް ނޭޝަނަލް ސޯޝަލް ޕްރޮޓެކްޝަން އޭޖެންސީއަށް ވަޑައިގެން މަޢުލޫމާތު ސާފުކުރެއްވުމަށްފަހު 09 ފެބުރުވަރީ 2015 (ހޯމަ) ދުވަހުގެ 12:00 އަށް އަންދާސީހިސާބު ހުށަހެޅުއްވުމަށް ދަންނަވަމެވެ.\nއަދި ދަންނަވަމެވެ. ކޮންމެ އައިޓަމަކަށް އަންދާސީހިސާބު ހުށަހަޅަންވާނީ ވަކިންނެވެ. މަޢުލޫމާތު ސާފުކުރުމަށް ހާޒިރުނުވާ ފަރާތްތަކުންނާއި، ވަގުތުގެ ފަހުން އަންދާސީހިސާބު ހުށަހަޅާ ފަރާތްތަކުގެ އަންދާސީހިސާބުތައް ބަލައިނުގަނެވޭނެ ވާހަކަވެސް ދެންނެވީމެވެ. އަދި މަޢުލޫމާތު ސާފުކުރުމަށް ހާޒިރުވާ ފަރާތްތަކުގެ ދިވެހިރައްޔިތެއްކަން އަންގައިދޭ ކާޑު ގެންނަވަންވާނެއެވެ.\nޕްރޮޖެކްޓް މެނޭޖްމަންޓު ޔުނިޓް\nއަމީނީ މަގު، 20379\nފޯނު ނަންބަރު: 3309908\nފެކްސް ނަންބަރު: 3307759\nއީމެއިލް:[email protected]،[email protected]\nސުންގަޑި: 04 ފެބުރުވަރީ 2015 1400


ލުއި ޚަބަރު - މުނިފޫހި\n"އޭން އަންސުއިޓަބްލް ބޯއި": ކަރަން ޖޯހަރްގެ ޒާތީ ދިރިއުޅުމާއި ބެހޭ ގޮތުން ނޭނގޭ އާ ވަހަކަތަކެއް!\n"އޭން އަންސުއިޓަބްލް ބޯއި" ގައި ކަރަންގެ ޒާތީ ދިރިއުޅުމާ ބެހޭ ނޭނގޭ އެތައް ވާހަކަތަކެއް\nކ. މާލެ9ޖެނުއަރީ 2017 | ހޯމަ 19:08 1,954\nކަރަން ޖޯހަރު ޝާހުރުކް ޚާނާއެކު - ޓްވިޓަރ\nއިންޑިޔާގެ ފުންނާބު އުސް ފިލްމު ޑައިރެކްޓަރ، ޕްރޮޑިއުސަރ، ސްކްރީން ރައިޓަރ، ކޮސްޓިއުމް ޑިޒައިނަރ، އެކްޓަރ އަދި ރިއަލިޓީ ޓީވީ ތަރި ކަރަން ޖޯހަރްގެ ޒާތީ ދިރިއުޅުމާ ބެހޭ ގޮތުން މީގެ ކުރިން ހާމަކޮށްފައި ނުވާ އާ ވާހަކަތަކެއް އޭނާގެ ބަޔޮގްރަފީ ފޮތުގައި ހާމަކޮށްފިއެވެ.\n"އޭން އަންސުއިޓަބްލް ބޯއި" ގެ ނަމުގައި ދާދިފަހުން ކަރަން ޖޯހަރް ނެރުނު އޭނާގެ އަމިއްލަ ބަޔޮގްރަފީގައި އޭނާގެ "ސެކްޝުއަލް އޮރިއެންޓޭޝަން" އާ ބެހޭ ގޮތުން ސުވާލުތައް އުފެއްދި އެތައް ބައެއްގެ ސުވާލުތަކުގެ ޖަވާބާއެކު އާއި ޝާހުރުކް ޚާނާ ދެމެދު އޮންނަ ގާތް ގުޅުމާއި ބެހޭ ލިޔެފައިވެއެވެ.\nކަރަން ޖޯހަރް ވަނީ ތަފާތު މޮޅު ފިލްމުތައް އުފައްދައި، މުނިފޫހިފިލުވުމުގެ ދާއިރާއިން ބެލުންތެރިންގެ ހިތްތައް ފަތަޙަކޮށްފައެވެ. ގިނަ ފަރާތްތަކަށް ކަރަން ޖޯހަރް އެނގިފައިވަނީ ބޮލީވުޑްގައި އެންމެ މޮޅު ފިލްމުތައް އުފައްދާފައިވާ ފަރާތުގެ ގޮތުގައެވެ. އަދި އެފިލްމުތަކުގައި އެކުލެވޭ ތަފާތު ރަހަތަކާއެކު ކޮންމެ ފިލްމެއްގައި ވެސް "އިމޯޝަންސް" އަދި ޑްރާމާ ބައި އެއްވެސް އުނިކަމެއް ނެތި އެންމެ ފުރިހަމައަށް ގެނެސްދޭ ފަރާތެއްގެ ގޮތުގައެވެ.\nބައެއް ފަރާތްތަކުން ޤަބޫލުކުރާ ގޮތުގައި ކަރަންގެ ފިލްމުތަކުގައި އެކުލެވިގެންވާ ޙަޤީޤީ ކުލަތަކަކީ އޭނާގެ ދިރިއުޅުމުގައި ކޮށްފައިވާ ތަޖުރިބާތަކާއި ގުޅުވައިގެން އޭނާ ހިމަނާ ބައިތަކެވެ. އޭނާގެ ޒާތީ ދިރިއުޅުމާއި ގުޅުވައިގެން ތަފާތު ގޮތްގޮތަށް ވާހަކަ ދެކެވެމުން އައި ނަމަވެސް، އެއްވެސް ސުވާލެއްގެ ޖަވާބު އޭނާ ސީދަލަކަށް ދީފައެއް ނުވެއެވެ.\nއެހެންނަމަވެސް، ޖިންސީ ގޮތުން އޭނާ ގެންގުޅޭ ތަފާތު ޚިޔާލުތަކަށް އޭނާ ވަނީ މީގެ ކުރިން ވެސް އެކި ޕްލެޓްފޯމްތަކުގައި ތަފާތު ގޮތްގޮތަށް ވާހަކަ ދައްކާފައެވެ. އެގޮތުން އޭނާއަކީ "ގޭއި" އެއް ކަމަށާއި އަންހެނުންނަށް ޝައުޤުވެރިކަން ނުހުންނަކަން ހާމަވާ ފަދަ ގޮތަކަށް އޭނާ ވަނީ އެތައް ފަހަރެއްގެ މަތިން ވާހަކަދައްކާފައެވެ.\nމިޖެނުއަރީ މަހު ނެރުނު ކަރަން ޖޯހަރްގެ ބަޔޮގްރަފީ "އޭން އަންސުއިޓަބްލް ބޯއި" ކިޔާލުމުން އޭނާގެ ޒާތީ ދިރިއުޅުމާއި ގުޅިގެން އުފެދޭ ހުރިހާ ސުވާލެއްގެ ޖަވާބު ލިބިގެންދާނެ ކަމަށް ޚަބަރުތައް ބުނާއިރު، މި ބަޔޮގްރަފީގައި ހިމެނޭ ބައެއް މަޢުލޫމާތު ޓައިމްސް އޮފް އިންޑިޔާގެ ރިޕޯޓެއްގައި ވަނީ ޝާޢިއުކޮށްފައެވެ.\nކަރަންގެ ބަޔޮގްރަފީގައި އޭނާ ބުނެފައި ވަނީ އޭނާގެ "ސެކްޝުއަލް އޮރިއެންޓޭޝަން" އަކީ ކޮބައިކަން އެންމެންނަށް ވެސް އެނގި ހާމަވެފައިވާ ކަމަށެވެ. އެހެންކަމުން އެހެންނޭ ކިޔާފައި "ހަޅޭއްލަވާކަށް" ނުޖެހޭނެ ކަމަށް ކަރަން ބުންޏެވެ. އަދި އިންޑިޔާގައި "ގޭއި" އެއްކަމަށް އިޢުތިރާފް ވުމާއެކު ޖަލަށް ދާން ޖެހޭ ކަމަށާއި އެހެންކަމުން އެންމެންނަށްވެސް އެނގޭ " އެ ޙަޤީޤަތް" އޭނާގެ ދުލުން ބުނެވެން ނެތް ކަމަށް ކަރަން ވަނީ ބުނެފައެވެ.\nކަރަން އިތުރަށް ފާހަގަކޮށްފައިވާ އެންމެ މުހިއްމު ވާހަކައަކީ އޭނާގެ ގާތް ރަޙުމަތްތެރިޔާ، ބޮލީވުޑްގެ ރަސްގެފާނު ޝާހުރުކް ޚާނާއި އޭނާއާ ބެހޭ ގޮތުން ފަތުރާފައިވާ ޙަޤީޤަތެއް ނެތް ވާހަކަތަކާއި ގުޅިގެން އޭނާ ކަންބޮޑުވާ މިންވަރެވެ.\nކަރަން ޖޯހަރްގެ ޒާތީ ދިރިއުޅުމުގެ އެތައް ޞަފްޙާތަކެއް ހުޅުވާލާފައިވާ ބަޔޮގްރަފީ ފޮތުގައި އޭނާގެ ދިރިއުޅުމުގައި ކޮށްފައިވާ ހިތި ތަޖުރިބާތަކާއި ޞިއްޙަތާ ބެހޭ ގޮތުން ވެސް ބައެއް ވާހަކަތައް ވަނީ ހިމަނާފައެވެ. އޭނާ އިތުރަށް ބުނެފައިވަނީ އޭނާއާ ބެހޭ ގޮތުން ކޮންމެ މީހަކު ކޮންމެ ފަދަ ގޮތަކަށް ވާހަކަ ދެއްކި ނަމަވެސް އޭނާގެ އެއްވެސް މައްސަލައެއް ނެތް ކަމަށެވެ.\n"އޭން އަންސުއިޓަބްލް ބޯއި" އަކީ މިހާތަނަށް ކަރަންގެ ޒާތީ ދިރިއުޅުމާ ބެހޭ އެހާ ހާމަކަން ބޮޑު ގޮތެއްގައި ހުރިހާ ވާހަކައެއް ޙިއްސާކުރި ފުރަތަމަ ޕްލެޓްފޯމެވެ.


Anhen futsal mubaaraathuge chempiankan keyvaiaaruseeah\nއަންހެން ފުޓްސަލް މުބާރާތުގެ ޗެމްޕިއަންކަން ކޭވައިއާރުސީއަށް\nޑަބްލިއު ސްޕޯޓްސް އެކަޑަމީއިން ކުޅުދުއްފުށީގައި ބޭއްވުނު އަންހެނުންގެ ފުޓްސަލް މުބާރާތުގެ ޗެމްޕިއަންކަން ކޭވައިއާރްސީއިން ހޯދައިފި އެވެ.\nކޭވައިއާރްސީ އިން ޗެމްޕިއަންކަން ހޯދާފައިވަނީ ފައިނަލުގައި 3-1 އިން ޓީމް ބިއަޑް ބަލިކޮށްގެންނެވެ. ރޭގެ މެޗުގައި ފުރަތަމަ ލަނޑު ޖަހައި ލީޑު ނެގީ ކޭވައިއާރްސީއިން ނެވެ. ޓީމް ބިއަޑް އިން ލަނޑު ޖަހައި ނަތީޖާ ހަމަހަމަ ކުރި ނަމަވެސް މި މުބާރާތުގެ ހުރިހާ މެޗެއް ކާމިޔާބުކުރި ކޭވައިއާރްސީއިން ވަނީ އިތުރު ދެ ލަނޑު ޖަހައި 3-1 އަށް ނަތީޖާ އަނބުރާލާފަ އެވެ.\nރޭގެ މެޗުގެ މޮޅު ކުޅުންތެރިޔަކަށް ހޮވުނީ ކޭވައިއާރްސީއަށް ރޭގެ މެޗުގައި ދެ ލަނޑު ޖަހައިދިން ނަސީމާ މުހައްމަދެވެ.\nއަންހެން ފުޓްސަލް މުބާރާތުގެ ޗެމްޕިއަންކަން ހޯދި ކޭވައިއާރުސީ–\nމި މުބާރާތުގެ އެންމެ މޮޅު ފަސް ކުޅުންތެރިންނަށް ހޮވިފައިވަނީ ކޭވައިއާރްސީގެ ހަދީޖާ އަބޫބަކުރާއި، އެ ޓީމުގެ ގޯލް ކީޕަރު މަރިޔަމް ޒާހިރު އާއި، ހަމަ އެ ޓީމުގެ ނަސީމާ މުހައްމަދާއި، އަމީރު އަމީން ގެ ސަހުލާ ތައުފީޤުގެ އިތުރުން ޓީމް ބިއަޑްގެ ހަދީޖާ އަލީ އެވެ.\nމުބާރާތުގައި ޖުމްލަ6ގޯލު ކާމިޔާބުކޮށްގެން އެންމެ ގިނަ ގޯލު ޖެހި ކުޅުންތެރިޔަކަށް ހޮވިފައިވަނީ ކޭވައިއާރްސީ ގެ ހަދީޖާ އަބޫބަކުރު އެވެ. އަދި މި މުބާރާތުގެ ފެއާ ޕްލޭ ޓީމަކަށް ހޮވިފައިވަނީ އަފީފުއްދީން ސްކޫލް އެސްއާރްސީ އެވެ.\nރޭ ރަސްމިއްޔާތު ޝަރަފުވެރިކޮށްދެއްވާ ހާއްސަ މަގާމުތަކަށް ޓްރޮފީ ބައްސަވައިދެއްވީ މޯލްޑިވްސް ޕޯޓް ލިމިޓެޑް އެމްޑީ އިބުރާހިމް ހަލީލެވެ. މިމުބާރާތުގެ މެއިން ސްޕޮންސަރއަކީ އެމްޕީއެލް އެވެ.\nމީގެ ކުރިން ކުޅުދުއްފުށީގައި ބޭއްވުނު ފުޓްސަލް މުބާރާތުގެ ޗެމްޕިއަންކަންވެސް ހޯދާފައިވަނީ ކޭވައިއާރްސީއިންނެވެ. ރޭގެ ފައިނަލް މެޗުވަނީ ޔެސް ޓީވީ ލައިވްކޮށްފަ އެެވެ.


Mifaharu Ehme Reethi Kulhuntherin Thiby Iran Gai - Vaguthu\nމިފަހަރު އެންމެ ރީތި ކުޅުންތެރިން ތިބީ އިރާންގައި\nވޯލްކަޕް މިރޭ ފެށުމަށް ހަމަޖެހިފައިވާއިރު ޓީމްތަކުން ތިބީ އެންމެ ފަހުގެ ތައްޔާރީތައް ފުރިހަމަކޮށް މެޗަށް ފުރިހަމައަށް ތައްޔާރު ވެގެންނެވެ. ޓީމްގެ ކުޅުންތެރިންނާއެކު ވޯލްޑްކަޕްގައި ކުޅޭ ޓީމްތަކުން ރަޝިޔާއަށް ގޮސް އެޓީމްތަކުގެ ފޮޓޯ މީސްމީޑިޔާއަށް ދޫކުރަމުންދާއިރު، ގިނަ ބައެއްގެ ނަޒަރު މިފަހަރު ހުއްޓުނީ އިރާންގެ ޓީމްގެ ކުޅުންތެރިންނަށެވެ. ހަމަގައިމުވެސް ގިނަ އަންހެނުންގެ ނަޒަރު ހުއްޓުނީ އިރާންގެ ކުޅުން ތެރިންނަށޭ ބުނެވިދާނެއެވެ.\nމީގެ ކުރިން ހަތަރު ފަހަރު ވޯލްޑްކަޕްގައި ވާދަކޮށްފައިވާ އިރާންގެ ކުޅުންތެރިންގެ ފޮޓޯ މީސްމީޑިޔާގައި ދައުރުވާން ފެށުމާއެކު ގިނަ ބައެއްގެ ސުވާލަކަށްވީ، " މިއީ ފުޓްބޯޅަ ކުޅުންތެރިންތަ؟ ، ނޫނީ މޮޑެލް ކުރާ މީހުންތަ؟ " މިއެވެ. މިގޮތަށް މިސުވާލު ނާންނާނެ އެއްވެސް ސަބަބެއް ނެތެވެ. އިރާންގެ ކުޅުންތެރިން މީސްމީޑިޔާާއަށް ދޫކޮށްލި ފޮޓޯގައި ފެންނަނީ ކުޅުންތެރިން ކޯޓު ފަޓުލޫގައި އެންމެ ފަހުގެ ފެޝަނަށް ހެދުން އަޅައިގެން ތިބި މަންޒަރެވެ. އަތުގައި އެންމެ ފަހުގެ ގަޑި އޮތްއިރު އަޅައިގެން ތިބީ ފަހުގެ އައިނުތަކެވެ. ބޮލަށް ޖައްސައިގެން ތިބީވެސް ރީތި ގޮތެކެވެ. މޮޑެލް ކުރަން ހަމައެއްވަނައެވެ.\nމީގެ އިތުރުން ގިނަ ބަޔަކުދަނީ އިރާންގެ ކުޅުންތެރިން ރީތި ވުމުގެ ސަބަބުން ގިނަ އަންހެނުން އިރާންގެ ޓީމްއަށް ސަޕޯޓް ކުރާނެ ކަމަށް ބުނަމުންނެވެ. މީގެ ކުރިން ގިނަ އަންހެނުން ސަޕޯޓް ކުރަމުން އައީ އިޓަލީ އަށް ކަމުގައި ވީނަމަވެސް މިއަހަރުގެ ވޯލްޑަ ކަޕްއަށް އިޓަލީއެއް ކޮލިފައިވެފައެއް ނުވެއެވެ.\nGirls have already picked their favourite team ?#Iran #teamIran #WorldCup #FifaWorldCup2018 #brazil pic.twitter.com/wsq400r4Bf\n— Ali Arif ?? (@i_aliarif) June 11, 2018\nއިރާން އެންމެ ފަހުން ވޯލްޑްކަޕް ކުޅެފައިވަނީ 2014 ވަނަ އަހަރުއެވެ. އެފަހަރު ގުރޫޕް ސުޓޭޖުން އެންމެ ޕޮއިންޓަކާއެކު ޓީމް ކަޓައިގެން ދިޔަ، މިފަހަރު އިރާންގެ ޤައުމީ ޓީމަށް ނެރެދެވޭނެ ނަތީޖާއަކަށް ގިނަ ބަޔަކު ތިބީ އިންތިޒާރުގައެވެ.\nޖޫން 14, 2018 - 01:26\nޖޫން 14, 2018 - 02:06\nކަލޯގަޔާ.. މަ ސަޕޯޓުކުރާނީ އީރާނަށް މިފަހަރު.. ލޮލް\nޖޫން 14, 2018 - 03:10\nޖޫން 14, 2018 - 04:34\nމަށަށް ހަމަ އެއްގޮތަކަށް ވެސް ކަމަކު ނުދޭ... އައްޗީޑި\nޖޫން 14, 2018 - 08:29\nތިތާކު ނެތް ހަޑި އޭ ބުނެވޭނެ ހަމަ އެކެއްވެސް???\nޖޫން 14, 2018 - 10:07\nދޮންކަލޯމެން މިފަހަރު ދެވަނަ ބުރަށް ނަމަވެސް ދައްޗޭ. މަ ސަޕޯރޓް ކުރާނަން.


Furathama match ah miadhu nukunna iru, Dortmund in psychologist eh hoadhaifi - One Online\nބޮރޫޝިއާ ޑޯޓަމުންޑުންގެ ބައެއް ކުޅުންތެރިން --- ފޮޓޯ: ބީބީސީ\nފުރަތަމަ މެޗަށް މިއަދު ނުކުންނައިރު، ޑޯޓަމުންޑުން ސައިކޮލޮޖިސްޓެއް ހޯދައިފި\nމެދުކަނޑައިލާފައިވާ ޔޫރަޕް ފުޓްބޯޅަ ލީގް، ޖަރުމަންގެ ބުންޑެސް ލީގާ މިއަދު ފަށާއިރު ފުރަތަމަ މެޗާ ދިމާކޮށް ބޮރޫޝިއާ ޑޯޓަމުންޑުން ސައިކޮލަޖިސްޓެއް ހޯދައިފި އެވެ.\nޔޫރަޕްގެ އެންމެ ބޮޑު ލީގްތަކުގެ ތެރެއިން އެންމެ ފުރަތަމަ ޖަރުމަންގެ ބުންޑެސް ލީގާ ފަށާއިރު އެ ލީގްގައި އެންމެ ފުރަތަމަ ކުޅޭ މެޗުތަކުގެ ތެރެއިން އެންމެ ހާއްސަ މެޗަކީ، ޑޯޓަމުންޑާ ޝާލްކޭ ބައްދަލު ކުރާ މެޗެވެ.\nކޮވިޑް 19 އާ ގުޅިގެން ދެ މަސްދުވަހަށް މެދުކަނޑާލާފައި އޮތުމަށްފަހު މިއަދު އަލުން ލީގު ފަށާއިރު ކުޅުންތެރިން ހާނުވަން ޑޯޓަމުންޑުން ވަނީ، ސްޕޯޓްސް ސައިކޮލޮޖިސްޓެއްގެ ގޮތުގައި އެ ޓީމުގެ ކުރީގެ ކީޕަރު ފިލިޕް ލައުކްސް ހަމަޖައްސައިފަ އެވެ.\nއޮންލައިން ނޫސް ކޮންފަރެންސެއްގައި ވާހަކަ ދައްކަމުން ޑޯޓަމުންޑްގެ ކޯޗް ލޫސިއަން ފާވްރޭ ބުނީ، ދެ މަސް ދުވަހަށް ފަހު ކުޅޭ ފުރަތަމަ މެޗުގައި ވެސް ވަރުގަދަ މެޗަކާ ކުރިމަތިލާއިރު ސަޕޯޓަރުންގެ އެހީއާ ނުލައި ކުޅުންތެރިން ތައްޔާރު ކުރުމަށް ސައިކޮލޮޖިސްޓެއް ކުލަބުން ހަމަޖެއްސުމުން އުފާކުރާ ކަމަށެވެ.\n"މިހާލަތަށް ކޮންމެހެން ބޭނުން ވެފައި އޮތް ކަމެއް ކުލަބުން އެ ކޮށްދިނީ. އެކަން ވަރަށް ހާއްސަ ކަމެއްގެ ގޮތުގައި ދެމިއޮންނާނެ. ވަރަށް މުހިންމު ކަމަކަށް އެކަން ވާނެ. އަހަރެމެން މިތިބީ ދެ މަސް ވަންދެން މެޗެއް ނުކުޅެ، ކުޅުންތެރިން ޓްރޭނިން ހަދަމުން ދިޔައީ އެއްވެސް ޓާގެޓެއް ނެތި." ޑޯޓަމުންޑްގެ ކޯޗް ލޫސިއަން ފާވްރޭ ބުންޏެވެ.\nޑޯޓަމުންޑް އާއި ޝާލްކޭ ބައްދަލު ކުރާ މެޗް އޮންނާނީ ރާއްޖޭ ގަޑިން މިއަދު އިރުއޮއްސި 6:30 ގައެވެ.\nގުޅޭ ޓެގު ޖަރުމަން ބުންޑަސްލީގާ ބޮރޫޝިއާ ޑޯޓްމަންޑް ކޮވިޑް 19 ސިއްހަތު ޖަރުމަނުވިލާތް ލޮކްޑައުން


Mi Mahuge Mihaathanah Raajje Ai Fathuruveringe Adhadhu 60,000 Ah - Vaguthu\nމި މަހުގެ މިހާތަނަށް ރާއްޖެ އަށް 60،000 އަށްވުރެ ގިނަ ފަތުރުވެރިން އައި ކަމަށް ތަފާސް ހިސާބުތަކުން ދައްކައިފިއެވެ.\nޓޫރިޒަމް މިނިސްޓްރީން ނެރެފައިވާ ތަފާސް ހިސާބުތައް ދައްކާ ގޮތުން އިއްޔެއާ ހަމައަށް 60،581 ފަތުރުވެރިއަކު ރާއްޖެ އަށް ޒިޔާރަތް ކުރިއެވެ. އޭގެ ތެރެއިން އެންމެ ގިނަ އިން ފަތުރުވެރިން ޒިޔާރަތްކޮށްފައި ވަނީ މި މަހުގެ ތިން ވަނަ ދުވަހުއެވެ. އެ ދުވަހު އައީ 4،195 ފަތުރުވެރިންނެވެ.\nމި އަހަރުގެ މިހާތަނަށް އެންމެ ގިނަ ފަތުރުވެރިން އައިސްފައިވަނީ ރަޝިއާއިންނެވެ. އެގައުމުން 13،880 ފަތުރުވެރިން އައިސްފައިވާ އިރު، ދެވަނަ އަށް އެންމެ ގިނަ ފަތުރުވެރިން އައިސްފައިވަނީ އިންޑިއާއިންނެވެ. އެގައުމުން 10،623 ފަތުރުވެރިން އައިސްފައިވާއިރު، ތިން ވަނަ އަށް އެންމެ ގިނަ ފަތުރުވެރިން އައިސްފައިވަނީ ޔޫކްރޭނުންނެވެ. ޔޫކްރެއިނުން ރާއްޖެ އައީ 5،020 ފަތުރުވެރިންނެވެ.\nތަފާސް ހިސާބުތައް ދައްކާ ގޮތުން ރާއްޖޭގެ 15 އަތޮޅެއްގެ 47 ރަށެއްގައި 307 ގެސްޓްހައުސްއެއް ހުޅުވައިގެން ފަތުރުވެރިންނަށް ދަނީ ހިދުމަތް ދެމުންނެވެ. އަދި ރާއްޖޭގެ 142 ރިސޯޓަކާއި މެރީނާއެއް ހުޅުވައިގެން ހިދުމަތްދޭ އިރު، 11 ހޮޓަލަކާއި 134 ސަފާރީއެއް ދަނީ އޮޕަރޭޓް ކުރަމުންނެވެ.\nމިދިޔަ އަހަރު ނިމުނު އިރު، ރާއްޖެއަށް 555،399 ފަތުރުވެރިން އައިސްފައި ވެއެވެ. މީގެ ތެރެއިން 172،366 ފަތުރުވެރިން އައިސްފައި ވަނީ ނުރައްކާތެރި ކޮވިޑް-19 ވައިރަހާ ގުޅިގެން އަލުން ބޯޑަރު ހުޅުވާލި ފަހުންނެވެ.\nޖެނުއަރީ 22, 2021 18:19\nއަގުތައް ދަށްކުރީމަ އަދިވެސް ގިނަވާނެ އަންނަލެއް... އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް


SunOnline: WAMCO ge kuree ge md ge mahchah dhauvaa kohdheyn edhijje\nކޮރަޕްޝަންގެ މައްސަލައެއްގައި ވެމްކޯގެ ކުރީގެ އެމްޑީގެ މައްޗަށް ދައުވާކޮށްދޭން އެދިއްޖެ\nމުއާވިޔަތު އަންވަރު 28 Sep 2021, 20:12\nވެމްކޯގެ ކުރީގެ މެނޭޖިން ޑިރެކްޓަރު މުހައްމަދު ޝިފާއު ނޫސްވެރިންގެ ބައްދަލުވުމެއްގައި --- ސަން ފައިލް ފޮޓޯ: މުހައްމަދު އަފްރާހު\nވެމްކޯއަށް ސޮފްޓްވެއާއެއް ގަތުމުގައި ކޮރަޕްޝަންގެ އަމަލެއް ހިންގި ކަމުގެ ތުހުމަތުގައި އެ ކުންފުނީގެ ކުރީގެ މެނޭޖިން ޑިރެކްޓަރު މުހައްމަދު ޝިފާއުގެ މައްޗަށް ދައުވާކޮށްދިނުމަށް އެންޓި ކޮރަޕްޝަން ކޮމިޝަން (އޭސީސީ) އިން ޕްރޮސިކިއުޓާ ޖެނެރަލް (ޕީޖީ)ގެ އޮފީހަށް ފޮނުވައިފިއެވެ.\nއެ ކޮމިޝަނުން މިރޭ ނެރުނު ބަޔާނެއްގައި ވަނީ ވެމްކޯއަށް ކަސްޓަމާ ރިލޭޝަންޝިޕް މެނޭޖްމަންޓް ސިސްޓަމެއް (ވެށިފާރަ ސޮފްޓްވެއާ) ހޯދުމުގެ މަސައްކަތް ޖޫން 11، 2017 ގައި ހަވާލުކޮށްފައިވަނީ އިއުލާން ނުކޮށް، އިމަޖެންސީ މަސައްކަތެއްގެ ގޮތުގައި ނޮނި ސޮލިއުޝަން ޕްރައިވެޓް ލިމިޓެޑާކަން ފާހަގަވާކަމަށެވެ.\nއޭސީސީން ބުނިގޮތުގައި ވެށިފާރަ ސޮފްޓްވެއާ ޑިވެލޮޕް ކުރުމަށް އެ ކުންފުންޏާ ހަވާލުކުރިއިރު، ވެމްކޯ ހިންގުމާ ހަވާލުވެހުރީ މުހައްމަދު ޝިފާއުއެވެ. އަދި އެ ސޮފްޓްވެއާ ޑިވެލޮޕްކުރުމަށް ހަވާލުކުރުމުގެ ހުރިހާ ކަމެއް ދިޔައީ ޝިފާއުގެ ބެލުމުގެ ދަށުންކަން ތަހުގީގަށް ލިބިފައިވާ މައުލޫމާތުން އެނގޭ ކަމަށް އެ ބަޔާނުގައިވެއެވެ.\nހަމައެހެންމެ ނޮނި ސޮލިއުޝަންގެ ވެރިޔާއާއި ޝިފާއުއާ ގާތް ގުޅުން އޮންނަކަން ތަހުގީގަށް އެނގިފައިވާ ކަމަށް ވެސް އޭސީސީން ބުންޏެވެ.\n"ވެމްކޯގެ އިމަޖެންސީ ރިކުއެސްޓްތަކަށް ކޯޓޭޝަން ހޯދަނީ ޕްރޮކިއުމަންޓް ޑިޕާޓްމަންޓަށް އެ ރިކުއެސްޓެއް ހުށަހެޅުމުން އެ ޑިޕާޓްމަންޓުންކަމަށް ވީނަމަވެސް، ވެށިފާރަ ސޮފްޓްވެއާ ޑިވެލޮޕްކުރުމަށް ނޮނި ސޮލިއުޝަންއާ ހަވާލުކުރީ މި އުސޫލާ ޚިލާފަށް އަދި ވެމްކޯގެ ޕްރޮކިއުމަންޓް ޕޮލިސީއާ ޚިލާފަށްކަން ފާހަގަކުރެވެއެވެ،" އޭސީސީގެ ބަޔާނުގައިވެއެވެ.\nއެ ކުންފުންޏާ މަސައްކަތް ހަވާލުކުރީ އިމަޖެންސީ މަސައްކަތެއްގެ ގޮތުގައިވާއިރު، ވެމްކޯގެ ޕްރޮކިއުމަންޓް ޕޮލިސީގެ އަށް ވަނަ ނަންބަރުގައި ބަޔާންކޮށްފައިވާފަދައިން އިމަޖެންސީ ހާލަތު ސާފުކޮށް ބަޔާންކޮށްފައިނުވާ ކަމަށް އޭސީސީގެ ބަޔާނުގައިވެއެވެ.\n"އަދި އެ ރިކުއެސްޓްތައް ލޮޖިސްޓިކްސް އެންޑް މެއިންޓެނަންސް ޑިޕާޓްމަންޓާއި، ކުންފުނީގެ ބޯޑަށް ހުށަހަޅާފައި ނުވެއެވެ،" އޭސީސީން ބުންޏެވެ.\nއެ ކޮމިޝަނުން ބުނިގޮތުގައި ނޮނި ސޮލިއުޝަންއާ އެކު ސޮއިކޮށްފައިވާ އެއްބަސްވުމުގައި ވެމްކޯގެ ފަރާތުން ސޮއިކުރެއްވީ އެކުންފުނީގެ މެނޭޖިން ޑިރެކްޓަރު ޝިފާއުއެވެ.\nމީގެއިތުރުން ވެށިފާރަ ސޮފްޓްވެއާ ޑިވެލޮޕް ކުރުމަށް ވެމްކޯއިން ނޮނި ސޮލިއުޝަންއާ ހަވާލުކުރުމާ ހަމައިން ފެށިގެން އެ ކުންފުނީގެ ވެރިޔާގެ އެކައުންޓުން ޝިފާއުގެ އެކަންޓަށް އެކި ދުވަސްމަތިން ފައިސާ ޓްރާންސްފާ ކޮށްފައިވާކަން ތަހުގީގުން އެނގޭ ކަމަށް ވެސް އޭސީސީން ބުންޏެވެ.\n"އެހެންކަމުން، މި މައްސަލައިގައި ވެމްކޯގެ ކުރީގެ މެނޭޖިންގ ޑިރެކްޓަރު މުހައްމަދު ޝިފާއު ރަސްމީ ހައިސިއްޔަތު ނަހަމަގޮތުގައި ބޭނުންކޮށްގެން އަދި މުޙައްމަދު ޝިފާޢުއާ ނޮނި ސޮލިއުޝަންގެ އޯނަރއާ ދެމެދު އޮތް ގާތްގުޅުމުގެ ތެރެއިން ނޮނި ސޮލިއުޝަންގެ އޯނަރއަށް ނާޖާއިޒު ފައިދާ ހޯދައިދީފައިވާކަމާއި، އަދި މި މައްސަލައިގައި މުހައްމަދު ޝިފާއު ނާޖާއިޒު ފައިދާ ހޯދާފައިވާކަން ތަހުގީގަށް ސާބިތުވެއެވެ،" އޭސީސީގެ ބަޔާނުގައިވެއެވެ.\nވެންޓިލޭޓަރު މައްސަލައިގައި ގޮތެއް ނިންމަނީ\nއެމްއެމްޕީއާރްސީގެ މައްސަލައެއް ނިންމަން އަށް މަސް : އޭސީސީ


Mulhi Rajje ah therapy hidhumaiy dheyn mashvaraa kohfi\nރައީސް އޮފީހުަގައި ބޭއްވި ބައްދަލުވުމުގެ ތެރެއިން : މުޅި ރާއްޖެއަށް ތެރަޕީ ހިދުމަތް ދޭން މަޝްވަރާ ދޭން ވަނީ މަޝްވަރާ ކޮށްފަ\nނުކުޅެދުންތެރިކަން ހުންނަ ފަރާތްތަކަށް ސަރުކާރުން ފަށާފައިވާ ތެރަޕީގެ ހިދުމަތް މުޅި ރާއްޖެއަށް ފުޅާކުރުމާ ބެހޭ ގޮތުން ނައިބު ރައީސް ފައިސަލް ނަސީމް ސަރުކާރުގެ ކަމާބެހޭ ދާއިރާތަކުގެ އިސް ފަރާތްތަކާއެކު މަޝްވަރާ ކުރައްވައިފިއެވެ.\nއިއްޔެ ކުރިއަށް ދިޔަ މި ބައްދަލުވުމުގައި ވާހަކަފުޅު ދައްކަވަމުން ނައިބު ރައީސް ފައިސަލް ވިދާޅުވީ ރާއްޖޭގެ އެކި ސަރަހައްދުތަކުގައި ޓާޝަރީ ފެންވަރުގެ ސިއްހީ ހިދުމަތްތައް ފެށިގެން ދާއިރު އެ ސަރަހައްދުތަކުގައި ދިރިއުޅޭ ނުކުޅެދުންތެރިކަން ހުންނަ ފަރާތްތަކަށް ބޭނުންވާ ތެރެޕީގެ ހިދުމަތްތައް ފަސޭހަކަމާއެކު ލިބޭނެ އިންތިޒާމު ހަމަޖެހިފައި އޮތުމަކީ މުހިއްމު ކަމެއް ކަމަށެވެ.\nތައުލީމާ ދާއިރާގައި ވެސް ތެރެޕީގެ ހިދުމަތް ލިބޭނެ އިންތިޒާމުތައް ހަމަޖެއްސުމާ ބެހޭ ގޮތުންނާއި މާބަނޑު ދުވަސްވަރުން ފެށިގެން ކުއްޖާގެ އުމުރުން ފަސް އަހަރު ވަންދެން ކުދިންގެ ހެދިބޮޑުވުމުގެ ކަންކަން ހަރުދަނާ ގޮތެއްގައި މޮނިޓަރު ކުރެވޭނެ ގޮތްތަކާ ބެހޭ ގޮތުން ވެސް ވަނީ މަޝްވަރާ ކުރައްވާފައި އެވެ.\nމި ބައްދަލުވުމުގައި ހެލްތު މިނިސްޓަރު އަބްދުﷲ އަމީން އާއި ޖެންޑާ މިނިސްޓަރު ޝިދާތާ ޝަރީފާއި އެޑިއުކޭޝަން މިނިސްޓަރު އައިޝަތު އަލީ އަދި އެންސްޕާއާއި އާސަންދައިގެ ފަރާތުން އޮފިޝަލުން ބައިވެރިވެ ވަޑައިގެންނެވިއެވެ.


ޙުސައިން އަފްޝަން 23 މޭ 2020 14:14\nރައްޔިތުން މަޖިލިހުގެ ރައީސް މުޙައްމަދު ނަޝިދު ދެއްކެވި ވާހަކަފުޅުން، ކުރީގެ ރައީސުލްޖުމްހޫރިއްޔާ ރައީސް ޢަބްދުﷲ ޔާމީން ޖަލަށް ލާފައިވަނީ އިންސާފުން ބޭރުން ކަން އެނގޭ ކަމުގައާއި އެހެންކަމުން ރައީސް ޔާމީން މިނިވަންކުރަން އިދިކޮޅު ޕްރޮގްރެސިވް ކޯލިޝަނުން ގޮވާލައިފިއެވެ.\nއިދިކޮޅު ކޯލިޝަނުން ނެރުނު ބަޔާނެއްގައި ބުނެފަިއވަނީ އެމްއެމްޕީއާރުސީ މައްސަލާގައި ރައީސް ޔާމީން އެކަނި ޖަލަށް ލުމަކީ އަދި އެމަނިކުފާނު ޖަލުގައި ބޭއްވުމަކީ އިންސާފު ލިބުން ކަމުގައި ޤަބޫލުނުކުރެއްވޭ ކަމުގައި ރައީސް ނަޝީދު ވިދާޅުވުމަކީ، ކުރިއްސުރެ އެކޯލިޝަނުން ދައްކަމުން ދިޔަ ވާހަކަތައް އެމްޑީޕީންނާއި ސަރުކާރުން ޤަބޫލުކުރި ކަމުގެ ހެއްކެއް ކަމުގައެވެ. އަދި އެމްޑީޕީގެ ރައީސް ކަމުގައިވެސް ހުންނެވި ރައީސް ނަޝީދުގެ ވާހަކަފުޅަކީ އެމްޑީޕީން އަދި މިސަރުކާރުން ޤަބޫލުކުރާ ގޮތް ކަމުގައިވެސް އެކޯލިޝަނުން ބުންޏެވެ.\nރައީސް ނަޝީދު އަތްޕުޅުން ލިޔުއްވާފައިވާ ނޯޓެއް އެމްޑީޕީގެ އެކްޓިވިސްޓުންވަނީ ޓުވިޓާގައި ޢާންމުކޮށްފައެވެ. އެޓުވީޓުގައި ނަޝީދު ވިދާޅުވެފައިވަނީ އެމްއެމްޕީއާރުސީގެ ޚިޔާނުތެ މައްސަލާގައި ރައީސް ޔާމީން އެކަނި ޖަލުގައި ބޭއްވުމަކީ އިންސާފު ކަމުގައި ޤަބޫލުނުކުރެއްވޭ ކަމުގައެވެ. އަދި ރައީސް ޔާމީނުގެ ޢަމަލުތަކާއި އެމަނިކުފާނުގެ ފިކުރާއި އުޞޫލުތަކަށް ތާއީދުނުކުރައްވާ ކަމުގައިވެސް ރައީސް ނަޝީދު ވިދާޅުވިއެވެ.\nރައީސް ނަޝީދު މިނޯޓު ޢާންމުކުރެއްވީ ރައީސް ޔާމީނުގެ 61 ވަނަ އުފަންދުވަހުގައި އިދިކޮޅު ކޯލިޝަނުގެ އިސްވެރިންގެ ތެރެއިން ބައެއް ބޭފުޅުބްގެ ޓުވީޓުތައް އަލުން ހިއްސާކުރެއްވުމާ ގުޅިގެން އެމްޑީޕީގެ ބައެއް ފަރާތްތަކުން ފާޑުކިޔާން ފެށުމުން ދެއްވި މެސެޖެއްގެ ގޮތުގައެވެ.\nއިދިކޮޅު ކޯލިޝަނުން ބުނެފަިއވަނީ ރައީސް ޔާމީނާ ދެކޮޅަށް އުފުލި ދަޢުވާއަކީ ޒާތީ ސިޔާސީ ދަޢުވާއެއްކަން ނަޝީދުގެ ބަސްފުޅުން އެނގޭ ކަމުގައެވެ.\nރައީސް ޔާމިން އިދިކޮޅު ކޯލިޝަން ވެރިކަން\nApril 27, 2020 14:13:55\nމާފުށި މޮނިޓަރިން ޙާލަތަށް ގެނެވިފައިވާތީ ރައީސް ޔާމީން ގޭ ބަންދަށް ބަދަލުކޮށްދީ: އިދިކޮޅު


hurihaa rashakahves omicroan dhaturukuraane - Hali News\nހުރިހާ ރަށަކަށްވެސް އޮމިކްރޯން ދަތުރުކުރާނެ: ޑރ ފައިސަލް\nރާއްޖޭގެ ހުރިހާރަށަކަށްވެސް ކްރޯނާވައިރަސްގެ ވޭރިއަންޓް އޮމިކްރޯން ދަތުރުކުރާނެކަމަށް ކުޑަކުދިންގެ ޑޮކްޓަރ އަހުމަދު ފައިސަލް ވިދާޅުވެއްޖެއެވެ. މިއަދުގެ ވަގުތެއްގައި ޑޮކްޓަރ ފައިސަލް ކުރެއްވި ޓުވިޓެއްގައި ވިދާޅުވީ ރާއްޖޭގެ ހުރިހާ ރަށަކަށްވެސް މި ވައިރަސް ދަތުރުކުރާނެ ކަމަށެވެ. އަދި އެންމެންވެސް މިއަށް ހުށަ އެޅޭނެކަމަށެވެ. އަދި މަސައްކަތްކުރަންވީ އެ ނުޖެހި ސަލާމަތްވެވޭތޯއެވެ.\nއޮމިކްރޯން ވައިރަސް މިހާރު ރާއްޖޭގެ ބައެއް އަތޮޅުތަކުން ފެނިއްޖެއެވެ. މާލެއާއި ރާއްޖޭގެ ރަށްރަށުގައި ގޮވިޑް 19 ބަލިޖެހޭ މީހުން އިތުރުވަމުންދާތީ އެޗްޕޭއޭ އިން މިހާރުވަނީ ފިޔަވަޅުތައް ހަރުދަނާކޮށްފައެވެ. އެގޮތުން މަލެ ސަރަހައްދުން ރަށްރަށަށް ދަތުރުކުރާ މީހުން ޕީސީއާރު ޓެސްޓު ހެދުން ވަނީ މަޖުބޫރުކޮށްފައެވެ. އަދި ވެކްސިން ނުޖަހާ ރަށްރަށަށް ދަތުރުކުރާ މީހުން ކަރަންޓީނުވާން ޖެހެއެވެ.\nކްރޯނާ 19 ގެ އޮމިކްރޯން ދުނިޔޭގެ ގިނަގައުމުތަކުގައި ހަލުވިމިނެއްގައި ފެތުރެމުން އެބަ ދެއެވެ. ރާއްޖެއިންވެސް މި ވައިރަސް ފެނި މިހާރު 8 ދިވެހިން އޮމިކްރޯނަށް ޕްޒެޓިވް ވެފައިވާކަމަށް އެޗްޕީއޭއިން މައުލޫމާތު ދެއްވާފައި ވެއެވެ.


އާސިމާ ނިޒާރު 15 ޖޫން 2020\n"ބޮޑެތި ނިންމުންތައް ނިންމާލައި، ބަޔާނެއް ނެރެލައި ނުވަތަ ޓްވީޓެއް ކޮށްލުމަކީ އޭގެ ހައްލެއް ނޫން،" ސްކޫލެއްގެ އިސް ބޭފުޅަކު ނަން ހާމަނުކުރުމަށް އެދިވަޑައިގެން ވިދާޅުވި އެވެ.\n"ތައުލީ ދާއިރާ އަކީ ރާއްޖޭގެ އެންމެ ބޮޑު ދާއިރާ. އާންމުންނަށް ވާނުވާ އެނގެން ޖެހޭނެ. އަޅުގަނޑުމެންނަށް ވެސް ގިނަ ކަންކަން މި އެނގެނީ މީޑިއާތަކުން. އެއީ އެކަން އޮންނަން ޖެހޭ ގޮތެއް ނޫން."\nއެކަމުގެ ޝަކުވާތައް ކުރައްވަމުން ސްކޫލެއްގެ އެހެން ވެރިޔަކު ވިދާޅުވީ ޕްރިންސިޕަލުންނާ އެކު މިދިޔަ ހޮނިހިރު ދުވަހު ކޮންފަރެންސް ކޯލެއް ބާއްވައި ތައްޔާރީތަކާ ގުޅޭގޮތުން އެޑިއުކޭޝަނުން މިނިސްޓްރީން ވާހަކަ ދެއްކި ކަމަށެވެ. އެކަމަކު ތިން މަސް ވެގެން ދިޔައިރު، ހަގީގަތުގައި ބޭނުންވާ އެއްވެސް މައުލޫމާތެއް ލިބިފައި ނުވާ ކަމަށް ވިދާޅުވި އެވެ.\n"މި ރަށުގައި ބެލެނިވެރިން ވެސް ވަރަށް ގިނަ ސުވާލުތައް ކުރިމަތިކުރުވާ. އެކަމަކު އަޅުގަނޑުމެންނަށް އެއަށް ދޭނެ ޖަވާބެއް ނެތް،" ރަށެއްގެ ސްކޫލެއްގެ އިސް ބޭފުޅަކު ވިދާޅުވި އެވެ.\n"އެކަމަކު އެންމެ ކުޑަވެގެން ސްކޫލު ހުޅުވޭތޯ، ހުޅުވަނީ ކިހިނެއްތޯ، ކޮން ކުދިންނަކަށްތޯ ކިހާ އިރަކުތޯ ކިޔަވައިދެނީ މިއީ ރަސްމީކޮށް އެޑިއުކޭޝަނުން ބުނެފައި ހުންނަން ޖެހޭނެ ކަންކަން. މައުލޫމާތު ފެތުރުމުގައި އެޑިއުކޭޝަން އޮތީ ވަރަށް ފަހަތުގައި. ޕްރެސް ކޮންފަރެންސެއްގައި ވެސް އެ މިނިސްޓްރީގެ މީހަކު ނުފެންނަތާ ދެ މަސް ވަނީ."\nސްކޫލްތައް އަލުން ހުޅުވުމަށް ވާންޖެހޭ ތައްޔާރީތަކާ ގުޅޭގޮތުން ޕްރިންސިޕަލުންނަށް އިތުރު މަޢުލޫމާތު ދެއްވުމަށާއި، މިކަމާގުޅިގެން ޕްރިންސިޕަލުން ކުރައްވާ ސުވާލުތަކަށް ޖަވާބުދެއްވުމަށް މިނިސްޓަރ @aisthly އާއި ޓީމުން ސްކޫލްތަކުގެ ޕްރިންސިޕަލުންނާ މިރޭ ބައްދަލު ކުރެއްވުން. pic.twitter.com/LD8OgM9hk3— Ministry of Education (@MoEdumv) June 13, 2020\nހަމައެއާ އެކު، އަލުން ސްކޫލުތައް ހުޅުވުމަށްޓަކައި ވާން ޖެހޭ ތައްޔާރީތަކާ ބެހޭ ސާކިއުލާއެއް ނެރުނު އިރު، އެކަމާ ބެހޭ މައުލޫމާތު އާންމުކޮށްފައި ނުވުމަކީ ވެސް ބެލެނިވެރިންގެ ކަންބޮޑުވުމެކެވެ. ބައެއް ޓީޗަރުން ތިބީ ވާނުވާ ނޭނގިފަ އެވެ. ބައެއް ޕްރިންސިޕަލުންނަށް ވެސް ބައެއް ކަންކަން ވަނީ އޮޅިފަ އެވެ. އެ އަށް ވުރެ ބޮޑަށް ދަރިވަރުން ތިބީ ދެން ހަދާނީ ކީއްކަން ނޭނގިފަ އެވެ.\nސްކޫލުތައް ހުޅުވުމާއި ކިޔަވައިދިނުމުގެ އިންތިޒާމުތަކާ ބެހޭ ގޮތުން ވަރަށް ގިނަ މީހުން މައުލޫމާތު ހޯދަން ޓީޗަރުންނާއި އެ ދާއިރާގެ މީހުންނަށް ފޯނުން ވެސް ގުޅާ ކަމަށް ވެ އެވެ. އަދި ސްކޫލުތަކަށް ވެސް ގުޅާ ހަދާ ކަމަށް ވެ އެވެ. އެކަމަކު ދޭނެ ވަކި ޖަވާބެއް ނޯވެ އެވެ.\n"ސްކޫލުތަކުގެ ބަޖެޓު ވަރަށް ކުޑަކޮށްފި. ނިއު ނޯމަލް އަށް ކިޔަވައިދޭން ތައްޔާރުވާން ކުރެވޭނެ ކަމެއް ނެތް. ކުދިން އަތް ދޮންނަން ބޭނުންވާ ތަންތަން ތައްޔާރުކުރުމާއި ސެނަޓައިޒާ ހޯދުމުގެ އިތުރުން ވެސް އެބަހުރި ކަންކަން. ސްކޫލުތަކަށް މައުލޫމާތު ނުލިބޭތީ އެ ކަންކަން ބެލެނިވެރިންނަށް ވެސް ހިއްސާ ނުކުރެވެނީ،" ނަން ހާމަނުކުރަން އެދިވަޑައިގެން ވާހަކަދެއްކެވި ޕްރިންސިޕަލަކު ވިދާޅުވި އެވެ.\nއެޑިއުކޭޝަން މިނިސްޓްރީން މީގެ ކުރިން ބޭއްވި ނޫސްވެރިންގެ ބައްދަލުވުމުގައި މިނިސްޓަރު ޑރ. އައިޝަތު އަލީ ބައިވެރިވެވަޑައިގަންނަވަނީ-- ފޮޓޯ: ހުސެއިން ވަހީދު/ މިހާރު\n"ތެދު ތެދަށް ބުނަންޏާ، މެނޭޖްމަންޓް ކޯޑިނޭޝަނަށް ވެސް ނުވޭ. އިމްޕްލިމެންޓް ކުރަން ކުރަންވީ ކީއްކަމެއް ވެސް ނޭނގޭ. ހަތަރު މަސް ވެގެން ދާއިރު ކުރަންޖެހޭ ބައިވަރު ކަންތައްތައް ހުންނާނެ. އެތަކެއް ބައިވަރު ޓީޗަރުން އެތިބީ ރަށްރަށަށް ގޮސް. ބެލެނިވެރިންނާއި ދަރުވަރުން ވެސް ވަނީ ރަށްރަށަށް ގޮސްފައި. އަނެއްކޮޅުން ސްކޫލުތައް ހުޅުވާ ވާހަކަ މާ ނޫން ގޮތަކަށް އެބަ ދެކެވޭ. ހަދަންވީ ގޮތެއް ވަރަށް ސާފުކޮށް އެނގެން އެބަ ޖެހޭ."\nރައްކާތެރި މާހައުލެއްގައި ކިޔަވައިދިނުމަށް ގިނަ ކަންތައްތަކެއް ކުރަން މިނިސްޓްރީން ވަނީ ސްކޫލުތަކަށް އަންގައިފަ އެވެ. އޭގެ ތެރޭގައި، ސްކޫލު ގޭޓު ދޮށުން ދަރިވަރުންގެ ހުން ބެލުމާއި އަތް ދޮންނާނެ އިންތިޒާމުތައް ހަމަޖެއްސުން ހިމެނެ އެވެ. އޭގެ ފަހުން ނިއު ނޯމަލްގައި، ހަފުތާއަކު ހަތަރު ދުވަހު، ދުވާލަކު ހަތަރު ގަޑިއިރު ކިޔަވައިދީ ކަންކަން ހަމަޖެއްސުމަށް އެދި ސްކޫލުތަކަށް ސާކިއުލާއެއް ފޮނުވި އެވެ.\nއޭނާ ވިދާޅުވި ގޮތުގައި ސްކޫލުން އަމަލުކުރަންވީ ގޮތުގެ ސާކިއުލާ ފޮނުވި ނަމަވެސް ގިނަ ބެލެނިވެރިންގެ ކަންބޮޑުވުމަކީ ދަރިވަރުންގެ ކިޔެވުމަށް ދެން ވާނެ ގޮތް ނޭނގުމެވެ. މި އަހަރުގެ އޯ ލެވެލް އިމްތިހާނު އަންނަ އަހަރުގެ މެއި ޖޫން މަހަށް ފަސްކޮށްލުމުން، އަންނަ އަހަރުގެ ދިރާސީ އާ އަހަރުގެ ކިޔެވުން ފެށުން ވެސް ވަނީ ޖޫން މަހަށް ފަސްކޮށްލައިފަ އެވެ.\nއެހެން ސްކޫލެއްގެ ލީޑިން ޓީޗަރަކު ބުނިގޮތުގައި، މި ހާލަތުގައި ސްކޫލުތަކަށް ބޭނުންވާ ހުރިހާ މައުލޫމާތުތައް ހިއްސާކުރާ ކަމަށް ގަބޫލުނުކުރާ ކަމަށެވެ. ގޫގުލް ކްލާސްރޫމާއި ޓެލެކިލާސް ބަރާބަރަށް ނަގަމުން ދަނިކޮށް، އެ ކްލާސްތައް ހުއްޓާލަން ކުއްލިއަކަށް މިދިޔަ މަހުގެ ތެރޭގައި އެންގި ކަމަށާއި ކަންތައް ކުރަންވީ ކިހިނެއް ކަމެއް ނޭނގޭ ކަމަށް އޭނާ ބުންޏެވެ. އެކަމަކު، ޓެލެކިލާސްގެ ކިޔެވުން ވަކި ހިސާބަކުން އެޑިއުކޭޝަން މިނިސްޓްރީން ފެށި އެވެ.\n"މި އަހަރުގެ އެކަޑެމިކް ކަލަންޑަރަކަށް ބަދަލެއް ނާދޭ. ދެން ކުރިއަށް ދާންވީ ކިހިނެއް ކަމެއް ނޭނގޭ. އަންނަ ޖޫން މަހާ ހިސާބަށް ކިޔެވުން ދަންމާލަންޏާ ފިލާވަޅުތައް ކުރިއަށްގެންދާނީ ކިހިނެއްތޯ އެބަ ޖެހޭ އެނގެން. އެއީ ބެލެނިވެރިންނަށް އެނގެން ޖެހޭ މައުލޫމާތުތައް. އަންނަ އަހަރުން ފެށިގެން ހެލްތުގެ ބައެއް ކިޔަވައިދޭނެ ކަމަށް އެބަހުރި އެކި ވަސީލަތްތައް މެދުވެރިކޮށް ހާމަކޮށްފައި. އެހެންވާ ނަމަ މިހާރު ކިޔަވައިދޭ މާއްދާތަކުން އުނިކުރަނީ ކިހާ އެއްޗިއްސެއް ކަމެއް ނޭނގެ،" އޭނާ ވިދާޅުވި އެވެ.\nއޭނާ ވިދާޅުވި ގޮތުގައި ހަތަރު ގަޑިއިރަށް ސެޝަންތައް މަދުކޮށްލި ނަމަވެސް ޓީޗަރުންގެ މަސައްކަތަށް އެއްވެސް ލުއެއް ނުލިބެ އެވެ. އޭގެ ބަދަލުގައި މަސައްކަތް ބުރަވިއަސް އެކަމާ ބެހޭ އެއްވެސް ވާހަކައެއް އަދި ނުދައްކަ އެވެ.\nއަމީނިއްޔާ ސްކޫލުގެ ދަރިވަރުންތަކެއް ކްލާސް ރޫމުގައި.-- ފޮޓޯ: ނިޝާން އަލީ/ މިހާރު\nމުޅި ދުނިޔެ އަށް ވެސް ކުރިމަތިވި މި ބަލިމަޑުކަމުގައި އެންމެ ބޮޑު ގޮންޖެހުމަކާ ކުރިމަތިލާން ޖެހިފައިވަނީ ތައުލީމީ ދާއިރާ އެވެ. ހާސްކަމުގައި، ގޭތެރޭގައި ތިން މަސް ދުވަހު ހޭދަކުރިއިރު ދަރިވަރުންގެ ކިޔަވައިދިނުން އެކަށީގެންވާ ގޮތެއްގައި ގެންގޮސްފައެއް ނުވެ އެވެ.\n"ވަރަށް ކަޑަކޮށް ދިޔައީ. އެއްވެސް ކަހަލަ ރޭވުންތެރިކަމެއް ނެތް ކަން އެނގިގެން ދިޔައީ. ތިން މަސް ތެރޭގައި ވަރަށް މަދު ފިލާވަޅުތަކެއް ދިނީ. ޓީޗަރުންނާ އިންޓަރެކްޓުވުމުގެ އެއްވެސް ކަމެއް ނެތް،" ބެލެނިވެރިއަކު ބުންޏެވެ.\nމި ޝަކުވާތަކާ ބެހޭ ގޮތުން އެޑިއުކޭޝަން މިނިސްޓްރީން ބުނީ އެކަމާ ބެހޭ މައުލޫމާތު މިރޭ އޮންނަ ނޫސްވެރިންގެ ބައްދަލުވުމުގައި މިނިސްޓަރު ހާމަކުރައްވާނެ ކަމަށެވެ.\nތައުލީމީ ދާއިރާ އަކީ އެތައް ހާސް ކުދިންނަކާއި އެތަކެއް ހާސް ބެލެނިވެރިންނާ ގުޅުން ބޮޑު މައްސަލައެކެވެ. މިއީ އެންމެ ފުޅާދާއިރާއެއްގައި މައުލޫމާތު ފޯރުކޮށްދޭން ޖެހޭ އެއް ދާއިރާ އެވެ.\nއަރުޝީފަށް ނެގީ 15/06/2020 14:24\nއެންމެފަހުން އަޕްޑޭޓްކުރީ 15/06/2020 14:24\nމާލެ ސަރަހައްދުގެ މިސްކިތްތަކުގައި މާދާމާ ހުކުރު ކުރަން ފަށާނެ\nމުހައްމަދު އައިމަން 18 މިނެޓު ކުރިން\nމާދަމާއިން ފެށިގެން މާލޭގައި ހުކުރު ނަމާދު ކުރާނެ!\nއިނާޒް މޫސާ 27 މިނެޓު ކުރިން


ޓްވިޓަރ އެކައުންޓަކުން ލުޠްފީގެ ކުށެއް ނެތްކަން ހާމަކުރުމުގެ މަސައްކަތް ފަށައިފި\nއާރޓިކަލްކިޔުމަށް ހޭދަވާނެކަމަށް ބެލެވެނީ :3މިނެޓް, 41 ސިކުންތު\nޓްވިޓަރ އެކައުންޓަކުން ޢަބްދުﷲ ލުޠްފީ ހިމާޔަތްކުރުމަށް މަސައްކަތް ފަށައިފިއެވެ. އެ އެކައުންޓް ހަދާފައިވަނީ ޢަބްދުﷲ ލުޠްފީގެ ނަމުގައި ނަމަވެސް އެއީ ލުޠްފީގެ އެކައުންޓެއްކަން އަދި ކަށަވަރެއް ނުކުރެވެއެވެ. އެއިގައި ހުރި މެސެޖްތަކުގައި ބުނެފައިވަނީ ނޮވެމްބަރު3ގެ އުދުވާނީ ހަމަލާގައި މަރުވި އެންމެންގެ ކިބައިން މާފަށް އެދޭ ކަމަށެވެ. އަދި އޭނާ ހަތިޔާރު އެޅި ސިފައިން ގޮވައިގެން ރާއްޖެ އައީ ބައަކު މަރަން ނޫން ކަމަށާއި މާލެ އެރިތަނުން އޭނާގެ އަތުން ކޮންޓްރޯލް ގެއްލުނީ ކަމަށެވެ. އަދި އަލުން ޝަރީޢަތްކޮށްފިނަމަ އޭނާއަކީ ކުށްވެރިއެއް ނޫންކަން ސާބިތުކޮށްދޭނެ ކަމަށެވެ.\nމިބާވަތުގެ ވާހަކަތަކެއް ލިޔެފައި ހުރިއިރު ސީދާ ލުޠްފީ ހުރެގެން އެދުވަހު ވަނީ ކާރެއް ހައިޖެކްކޮށްގެން މާލޭގައި ދުއްވާފައެވެ. ރަހީނުކޮށްގެން ގެންދިއައީ ލުޠްފީ ބޭނުންވި މީހުންނެވެ. ސަގަރު ނާޞިރަކަށްވެސް އަދި ޓެރަރިސްޓުންނަކަށްވެސް އިސްމާޢީލް ނަޞީރު ފަދަ ބޭފުޅުން ނުވެސް އެނގޭނެއެވެ. ސީދާ ލުޠަފީގެ އަމުރަށް އެދުވަހު ގިނަ ޖަރީމާތަކެއް ހިންގީ އެންމެންގެ ލޯމަތީގައެވެ.\nއެއިރު އޮތީ އަނިޔާވެރި ސަރުކާރެއް ކަމަށް ބުނި ނަމަވެސް، އަދި އެއިރުގެ ސަރުކާރު ކިތަންމެ އަނިޔާވެރި ނަމަވެސް ހަތިޔާރު އެޅި ކުލީ ސިފައިން ގޮވައިގެން ރާއްޖެއަރަން ލުޠްފީއަކަށް ނުޖެހޭނެއެވެ. އެއީ ލުޠްފީ ކުރި ބޮޑު ކުށަކަށް ނުވާނަމަ ދުނިޔޭގައި ޖަރީމާ ހިންގި ހަމަ އެކަކުވެސް ހުންނާނެ ކަމަށް ޤަބޫލުނުކުރެވެއެވެ.\nނޮވެމްބަރު3ގެ އުދުވާނީ ހަމަލާ ދިވެހިންގެ ހަނދާނަކުން ނުފިލާނެއެވެ. ޝަހީދުވި 19 ދިވެހިންގެ މަތިން ހަނދާނެއްވެސް ނުނެތޭނެއެވެ. އެދުވަހުގެ ބިރުވެރިކަންވެސް ފިލައިގެނެއް ނުދާނެއެވެ.\nހަނދާންކޮށްލަންވީ އެމީހުންނަށް އާދެވިފައި ތިބީ ރާއްޖެއަށްކަން ނުއެނގޭ ކަމަށް ޓެރަރިސްޓުން ބުނުމުން އެއިރުގެ ބަންޑާރަ ނައިބް އަޙްމަދު ޒަކީ ޝަރީއަތުގައި ޓެރަރިސްޓުންނާއި ކުރެއްވި ސުވާލަށެވެ. "އެހެންވީއިރު ކަލޭމެންނަށް ތިބެވުނު ތަނެއްގައި ތިބެގެން ބަޑިޖަހައި މެރީ ކަލޭމެންގެ މަންމަތޯ؟ ނޫނީ ބައްޕަތޯ؟ ރަހީނުކުރީ ކަލޭމެންގެ ޢާއިލާގެ މީހުންތޯ؟" ކުރެއްވި ސުވާލަށެވެ.\nޓްވީޓްތަކުގައި ލިޔެފައިވާ ވާހަކަތަކުން ހަތިޔާރު އެޅި ބައަކު ގޮވައިގެން ރާއްޖެ އެރިކަމަށް ވަނީ އެއްބަސްވެފައެވެ. އެއިރުގެ ސަރުކާރުގެ ތެރެއިން ބައަކު ގުޅޭނެ ކަމަށް އުންމީދުކުރި ކަމަށްވެސް ބުނެފައިވެއެވެ. ބައަކު ގުޅޭނެ ކަމަށް އަމިއްލައަށް އުންމީދުކޮށްގެން ޓެރަރިސްޓުން ގޮވައިގެން ރާއްޖެއަށް އަރަން ހުއްދަ ދިނީ ކާކުކަން ބުނެފައެއް ނެތެވެ.\nއެވާހަކަތައް ހާމަކުރީ ލުޠްފީ ނަމަވެސް ނުވަތަ އެހެން މީހަކު ނަމަވެސް ދިވެހި ރައްޔިތުން މިއަދު ވެސް ތިބީ ބޮލަށް ޗިޕެއް ޖެހޭ ގޮތަކަށް ނޫނެވެ. ނޮވެމްބަރު3ގެ އުދުވާނީ ހަމަލާއަކީ ރައްޔިތުންނަށްޓަކައި އަރާމު ތަންމައްޗެއް ކަމަށް ޤަބޫލުކުރާ ގޮތަކަށް ނޫނެވެ.އެދުވަހު ފޮނުވި ވަޒަންތަކަކީ ރަހްމަތުގެ ވާރޭ ކަމަށް ޤަބޫލުކުރާ ގޮތަކަށްވެސް ނޫނެވެ!\nކޮންޓަރޯލް ގެއްލި 19 ދިވެހިން ޝަހީދުކޮށް އެތައް ބައަކު ޒަޚަމްކުރީ ހަތިޔާރާއިއެކު ޓެރަރިސްޓުންތައް މާލެ އެރުވުމުން ނޫން ހެއްޔެވެ؟ ކިތަންމެ ރީތި އިބާރާތުން ލޯބީގެ ފަސާނާއެއް ކިޔައިދިން ނަމަވެސް ޙަޤީޤަތަކީ ބަދަލުކުރެވޭނެ އެއްޗެއް ނޫނެވެ!\nނުފިލައި ސަގަރު ނާޞިރު ފަދައިން ރާއްޖޭގައި ހުރި ނަމަ ލުޠްފީގެ ޙުކުމްވެސް މިހާރު އޮންނާނީ ތަންފީޒްވެ ނިމިފައެވެ. ސަގަރު ނާޞިރުވެސް ހަމަ ޢާންމު ރައްޔިތެއް ފަދައިން އެގެންދަނީ ދިރިއުޅެމުންނެވެ. އޭނާގެ ފަހަތުން ދުވާ މީހަކުވެސް ނުއުޅެއެވެ. ނަމަވެސް އެ ބޮޑު ޖަރީމާ ހިންގި މީހަކަށް ކުރެވުނު ޙުކުމް ތަންފީޒު ނުކުރެވުނީމާ އެކަން ރައްޔިތުން ބަލައެއް ނުގަންނާނެއެވެ.\nލުޠްފީ ޓެރަރިސްޓުން ގޮވައިގެން ރާއްޖެ އެރީވެސް ޤާނޫނުތަކަށް ގޮންޖަހައިފައެވެ. ބޭސްފަރުވާ ކުރުމުގެ ނަމުގައި ލަންކާއަށް ގޮސް ފިލީވެސް ޤާނޫނުތަކަށް ގޮން ޖަހައިފައެވެ. ވީމާ ހައްލަކަށް އަދިވެސް އޮންނާނީ ޤާނޫނީ އިމުގެ ތެރެއަށް ވަނުމެވެ. 100 މީހުން މެރި މީހާއަށްވެސް މާތް ﷲ ޢަފޫ ކުރެއްވެވި ވާހަކަ ދަންނަ ބޭކަލުން ބަޔާން ކުރައްވަވައެވެ. ނަމަވެސް އެއީ ޖަދަލުކޮށްގެނެއް ނޫނެވެ. ކުށް ޤަބޫލުކޮށް ތައުބާވާން މަސައްކަތްކުރީތީއެވެ. ވީމާ މަރުވުމާއި ހަމައަށްވެސް ތައުބާގެ ދޮރު ވަނީ ހުޅުވިގެންނެވެ.\n3 November 1988 ge haadhisaa ah fahu, edhuvahuge kan hingi goi, hulhuvaalevifaivaa maahaulehgai kiyai dhinumuge furusathu alhugandakah libifai nuvey.\n— Abdullah Luthfee (@AbdullahLuthfee) June 28, 2019\nއެމް.ޑީ.އެންގެ ރިޕޯޓްގައި މި އުއްމަތުގެ މާތް ނަބިއްޔާއަށް ކޮށްފައިވާ ދިހަ ފުރައްސާރަ ޢިލްމް.އެމްވީގައި ހާމަކޮށްފި\nއެމްޑީއެން އުވާލަން ގޮވާލާ ބައެއް ސަބަބުތައް އިތުރު ތަފްޞީލާއެކު ހާމަކޮށްފި!\nސީ.އެޗް.އެސް.ސީ ގައި 8 ބުރި އިމާރާތެއް ކުރަން އާރުސީސީއަށް!\nނޭޝެނަލް ޕޭ ކޮމިޝަނަށް އައިޝަތު ފަރީދާ އައްޔަނުކޮށްފި\nސްޕްރީމްކޯޓުގެ ފަނޑިޔާރުކަމަށް ދިޔާނާ އާ މަޙާލް ޢަލީ ޒާހިރުގެ ނަން ފޮނުވައިފި\nރަސޫލާ (ޞޢވ) އަށް ފުރައްސާރަކުރާ މީހުން ބިރުވެތިވޭ!: ޝައިޚް މުޙައްމަދު ލަޠީފް\n29 ޖޫން 2019